വരള്‍ച്ച: പാല് ഉല്‍പാദനത്തില് 1.28 ലക്ഷം ലിറ്ററിന്‍െറ ഇടിവ് | milk production | Madhyamam\ndate_range 14 Feb 2017 10:34 AM GMT\nവരള്‍ച്ച: പാല് ഉല്‍പാദനത്തില് 1.28 ലക്ഷം ലിറ്ററിന്‍െറ ഇടിവ്\nകോട്ടയം: വേനല്‍ച്ചൂടില് പാലുറവ വറ്റുന്നു. വേനല് കനത്തതോടെ സംസ്ഥാനത്തെ പാല് ഉല്‍പാദനത്തില് പ്രതിദിനം 1,28,000 ലിറ്ററിന്‍െറ ഇടിവ്. പാല് ഉല്‍പാദനം ക്രമാനുഗതമായി വര്‍ധിക്കുന്നതിനിടെയാണ് വേനല് തിരിച്ചടി. ക്ഷീരസഹകരണ സംഘങ്ങള് വഴി പ്രതിദിനം 16 ലക്ഷം ലിറ്റര് പാലാണ് സംഭരിച്ചിരുന്നത്. ചൂട് കൂടിയതോടെ ഇത് 14,72,000 ലിറ്ററായി കുറഞ്ഞതായാണ് ക്ഷീരവികസനവകുപ്പിന്‍െറ കണക്ക്.\nക്ഷീര സഹകരണ സംഘങ്ങള്‍ക്ക് പാല് നല്‍കാതെ സമീപവാസികള്‍ക്ക് പാല് വില്‍ക്കുന്ന കര്‍ഷകരും സംസ്ഥാനത്ത് വ്യാപകമാണ്. ഇതുകൂടി കണക്കിലെടുക്കുമ്പോള് ഒരുശതമാനം കൂടി ഉല്‍പാദനത്തില് കുറവുണ്ട്.\nമലബാര് മേഖലയിലാണ് വലിയകുറവ്. എറണാകുളം മേഖലയിലും കുറവ് അനുഭവപ്പെട്ടപ്പോള് തിരുവനന്തപുരം മേഖലയില് ഉല്‍പാദനം വര്‍ധിച്ചതായാണ് കണക്കുകള്. നാലുശതമാനം വര്‍ധനയാണ് തിരുവനന്തപുരം മേഖലയില്. വിവിധ പദ്ധതികള് നടപ്പാക്കിയതിലൂടെ ഉണ്ടായ ഉണര്‍വാണ് ഇതിനു കാരണമെന്നും അടുത്ത മാസങ്ങളില് ഇവിടെയും കുറവ് അനുഭവപ്പെടുമെന്നാണ് അധികൃതരുടെ വിലയിരുത്തല്.\nക്ഷീര സഹകരണസംഘങ്ങളില് കര്‍ഷകര് നല്‍കുന്ന പാല് പ്രാദേശികമായ വില്‍പനക്കുശേഷം മില്‍മക്ക് നല്‍കുന്നു. ഉല്‍പാദനത്തിലെ കുറവ് മില്‍മയെയും ബാധിക്കും. വേനല് കനത്തതോടെ 80,000 ലിറ്ററിന്‍െറ കുറവുണ്ടായെന്നാണ് മില്‍മയുടെ കണക്ക്.\nവേനല് രൂക്ഷമായതോടെ കന്നുകാലികള്‍ക്ക് പോഷകാഹാരത്തിന് കുറവ് വന്നതോടെയാണ് പാല് ഉല്‍പാദനം കുറഞ്ഞത്. പച്ചപ്പുല്ല് കിട്ടാനില്ലാത്തതാണ് കടുത്ത പ്രതിസന്ധി സൃഷ്ടിക്കുന്നത്. പറമ്പുകളിലെ പുല്ലുകള് കരിഞ്ഞുണങ്ങി. കിണറ്റിലും തോട്ടിലും വെള്ളമില്ലാത്തതിനാല് ഒരുനേരംപോലും കാലികളെ കുളിപ്പിക്കാനും ഭൂരിഭാഗത്തിനും കഴിയുന്നില്ല. ഇത്തരത്തില് കന്നുകാലി പരിപാലനം താളംതെറ്റി.\nസംസ്ഥാനത്ത് വൈക്കോല് ക്ഷാമവും രൂക്ഷമാണ്. വരള്‍ച്ചയെ തുടര്‍ന്ന് തമിഴ്നാട്ടില്‍നിന്ന് സംസ്ഥാനത്തേക്ക് വൈക്കോല് കാര്യമായി എത്തുന്നില്ല. പ്രാദേശികമായ ആവശ്യം കണക്കിലെടുത്ത് അവിടുത്തെ ക്ഷീരവികസന അധികൃതര് കേരളത്തിലേക്ക് വൈക്കോല് നല്‍കുന്നതിനെ നിരുത്സാഹപ്പെടുത്തുന്നു.\nവേനല്‍മഴ ശക്തിയായില്ളെങ്കില് ഉല്‍പാദനം ഇനിയും താഴേക്കുപോകുമെന്നാണ് വകുപ്പിന്‍െറ വിലയിരുത്തല്. മുന്‍വര്‍ഷങ്ങളില് വേനല്‍ക്കാലത്ത് നേരിയ ഉല്‍പാദനക്കുറവ് പതിവാണെങ്കിലും ഇത്തരത്തില് വലിയതോതില് കുറയാറില്ളെന്ന് ക്ഷീരവികസനവകുപ്പ് ഡയറക്ടര് ജോര്‍ജ്കുട്ടി ജേക്കബ് പറഞ്ഞു. മുന്‍കരുതലെടുക്കാന് കര്‍ഷകരോട് ആവശ്യപ്പെട്ടിട്ടുണ്ട്. കൂടുതല് പ്രദേശങ്ങളില് തീറ്റപ്പുല്ല് വളര്‍ത്താനും നിര്‍ദേശം നല്‍കിയെന്നും അദ്ദേഹം പറഞ്ഞു.\nസംസ്ഥാനത്തിന്‍െറ മലയോര മേഖലകളിലെല്ലാം റബര് അടക്കമുള്ള നാണ്യവിളകളുടെ വിലയിടിവിനെ തുടര്‍ന്ന് കര്‍ഷകര് കൂട്ടമായി പശുവളര്‍ത്തലിലേക്ക് തിരിഞ്ഞിരുന്നു. കര്‍ഷകര്‍ക്ക് കൂടുതല് ആനുകൂല്യം നല്‍കുകയും ചെയ്തതോടെ വന്‍തോതില് ഫാം മാതൃകയിലും കര്‍ഷകര് രംഗത്തത്തെി. ഇതോടെ പാല് ഉല്‍പാദനം മുന്‍വര്‍ഷത്തെ അപേക്ഷിച്ച് വര്‍ധിച്ചു. കഴിഞ്ഞമാസം തുടക്കം വരെ ഈ നില തുടര്‍ന്നു. ഈ സ്ഥിതിയില്‍നിന്നാണ് കുത്തനെ താഴേക്കുപോകുന്നത്. പുതുതായി ഈ മേഖലയില് എത്തിയവരെ നിലവിലെ സാഹചര്യം കടുത്ത പ്രതിസന്ധിയിലാക്കുന്നു.\nNews Summary - milk production


ഇത് മനോരാജ്യത്തിലെ തോന്ന്യാക്ഷരങ്ങളിലെ തൊള്ളായിരാമത് പോസ്റ്റ്.ബൂലോകത്ത് പത്താം വര്‍ഷത്തിലേക്ക് കാല് വയ്ക്കുമ്പോള് വായിച്ചും കമന്റിയും ലിങ്കിയും ബ്ലിങ്കിയും ഒക്കെ പിന്തുണച്ച എല്ലാവര്‍ക്കും ഹൃദയത്തില് നിന്നുള്ള നന്ദി…നന്ദി….കാക്കത്തൊള്ളായിരം നന്ദി.\nWednesday, August 26, 2015 11:40:00 AM\nബാനര് തമാശകള് സിനിമയിൽ കണ്ടിട്ടുണ്ടെങ്കിലും മൂലക്കുരു ബാനര് കണ്ടിട്ടില്ല. ഏകദേശം സംഭവം എന്താണെന്നൊരു ഊഹം ഉണ്ടായിരുന്നെങ്കിലും ഇത്രയും പ്രതീക്ഷിച്ചില്ല്യ മാഷേ.................\nതൊള്ളായിരാമത് പോസ്റ്റിന് എന്‍റെ വക കാക്കത്തൊള്ളായിരം അഭിനന്ദനങ്ങൾ..!!\nWednesday, August 26, 2015 7:02:00 PM\nകല്ലോലിനി....ആദ്യ കമന്റിന് കാക്കത്തൊള്ളായിരം നന്ദി.സിനിമ കാണാറില്ല എന്നതിനാല് സിനിമയിലെ ബാനര് തമാശകള് അറിയില്ല.\nWednesday, August 26, 2015 11:41:00 PM\nThursday, August 27, 2015 12:08:00 AM\nഉസ്മാനിക്ക....സന്ദര്‍ശനത്തിനും വായനക്കും നന്ദി\nThursday, August 27, 2015 12:58:00 PM\nതോന്ന്യാക്ഷരത്തിലെ തോന്ന്യാസമാണോ ഇതെന്ന് തോന്നി.ഏതായാലൂം അന്ത്രന്‍സ് കലക്കി. എമ്പാടും ആശംസകള് നേരുന്നു\nThursday, August 27, 2015 9:38:00 PM\nഅന്നിച്ചിരി തൊലിക്കട്ടി ഉണ്ടായിരുന്നത് കൊണ്ട് മൂലക്കുരു വരെ കാണിച്ചു...ഹാ ഹാ.\nപിന്നെങ്ങനെ നാട്ടിലിറങ്ങി നടന്നു!????\nThursday, August 27, 2015 9:52:00 PM\nസൈഫൂ....തോന്ന്യാക്ഷരങ്ങള് എന്നാല് മനസ്സില് തോന്നുന്ന അക്ഷരങ്ങള് എന്നാണ്.അത് ഒരു പക്ഷേ നീ പറഞ്ഞപോലെ തോന്നാം !!\nസുധീ....തൊലിക്കട്ടി ഉള്ളത് കൊണ്ട് നാട്ടില് ഇറങ്ങാന് ഒട്ടും പ്രയാസം തോന്നിയില്ല.കാരണം സംഭവസ്ഥലവും നാടും തമ്മില് 35 കിലോമീറ്റര് ദൂരമുണ്ട്.പിന്നെ മൊബൈല് ഇല്ലാത്ത കാലവും!!\nThursday, August 27, 2015 10:55:00 PM\nസംഭവം നേരിൽ കണ്ടത് പോലെ രസിച്ചു വായിച്ചു.\nShahid Bhai...ായനക്കും കമന്റിനും റൊമ്പ താങ്ക്സ്\nFriday, August 28, 2015 9:41:00 AM\nസൈജല് കാക്കേ....ങ്ങളെ കണ്ടതില് പെരുത്ത് സന്തോഷായി\nFriday, August 28, 2015 9:51:00 AM\nFriday, August 28, 2015 8:31:00 PM\nFriday, August 28, 2015 8:47:00 PM\nനല്ല നർമം, അതിലും നല്ല അവതരണം... എന്റെ ആശംസകൾ... :)\nFriday, August 28, 2015 10:48:00 PM\nShaheem.... മനോരാജ്യത്തിലെ തോന്ന്യാക്ഷരങ്ങളിലേക്ക് സ്വാഗതം.നന്ദി…നന്ദി….കാക്കത്തൊള്ളായിരം നന്ദി\nFriday, August 28, 2015 11:08:00 PM\nഹ..ഹ. ഹത് കലക്കി. (മൂലക്കുരു അല്ല ) ഉള്ളുനിറഞ്ഞ് ചിരിച്ചു.. തൊള്ളായിരം ആശംസകൾ..\nSaturday, August 29, 2015 1:16:00 PM\nBasheer Bay..ചിരി പങ്കുവച്ചതില് സന്തോഷം\nSaturday, August 29, 2015 1:41:00 PM\nപട്ടാളക്കാരന്റെ കൂളിങ് സിസ്റ്റമുള്ള ഡ്രോയറാണു ഇട്ടിരുന്നേ സംഗതി എന്താകുമായിരിക്കും എന്നാണു ഞാനാലോചിക്കുന്നത്...\nകലക്കൻ അനുഭവം , അതിലേറെ കലക്കൻ അവതരണം...കീപ്പിറ്റപ്പ്.....\nSaturday, August 29, 2015 6:17:00 PM\nകമ്പറേ...ദൈവം കാത്തു എന്ന് പറഞ്ഞാല് മതിയല്ലോ...ആ “ഡ്രോയര് പ്രാക്ടീസ്” ഇല്ലായിരുന്നെങ്കില് അതും സംഭവിച്ചേനെ.വായനക്കും കമന്റിനും നന്ദി.\nSaturday, August 29, 2015 10:11:00 PM\nതോന്ന്യാക്ഷരങ്ങളില് പാചകം ചെയ്ത നര്‍മ്മ പായസം ....!\nSunday, August 30, 2015 10:45:00 AM\nമുഹമ്മ്മെദ് കുട്ടി ഭായ്....ഓണത്തിന് നമുക്കും വേണ്ടേ ഒരു പായസം വയ്പ്...നന്ദി\nSunday, August 30, 2015 10:59:00 AM\nSunday, August 30, 2015 9:31:00 PM\nഫ്ലെക്സ് ബാന്നറുകളുടെ ഈ കാലത്ത് പഴയ തുണി ബാന്നർ ഒരു നൊസ്റ്റാൾജിക് ഫീലിങ്ങ് നൽകി.\nSunday, August 30, 2015 9:39:00 PM\nകൂതറേ...അപ്പോള് നീയും ബാനര് ഡ്രോയര്‍കാരനായിരുന്നു അല്ലേ.?\nSunday, August 30, 2015 10:54:00 PM\nഒത്തിരി ദിവസം കൂടിയാ അരീക്കോടൻ മാഷിന്റെ ബ്ലോഗിൽ വിസിറ്റിനു വന്നെ. നാട്ടിലെത്തിയാൽ പിന്നെ ഒന്നിനും നേരം കിട്ടുന്നില്ല അത് തന്നെ. എന്തായാലും യൂത്ത് ഫെസ്റ്റിവൽ കലക്കി. ചിരിപ്പിച്ചു കളഞ്ഞു കേട്ടോ. ആശംസകൾ\nWednesday, September 02, 2015 3:57:00 PM\nഗീതാജി..... ശരിയാ നാട്ടിൽ വന്നാൽ നേരം തികയില്ല.തിരക്കിനിടയിലും എത്തി നോക്കിയതിൽ സന്തോഷം\nWednesday, September 02, 2015 8:56:00 PM\nWednesday, September 02, 2015 9:45:00 PM\nചിരിപ്പിച്ചൂ.. ആബീക്കാ.. ;)\nബ്ലോഗ് നോക്കിയിട്ട് ഏറെ നാളായി. ...\nഈ സ്റ്റേഷനിൽ നിന്നും തുടര് സംപ്രേഷണങ്ങൾ തുടരെ പ്രതീക്ഷിക്കുന്നു\nWednesday, September 02, 2015 9:46:00 PM\nWednesday, September 02, 2015 9:47:00 PM\nസമീര് ഭായ്... പ്രക്ഷേപണങ്ങളും വിക്ഷേപണങ്ങളും തുടരുന്നു. ങ്ങളൊക്കെ വന്ന് വായിക്കണം എന്നപേക്ഷ ( ചിരിപ്പിക്കാനായിരുന്നു ശ്രമിച്ചത്ട്ടോ-അത് മായ്ച്ചുകളഞ്ഞു അല്ലേ?)\nഇത് പഴയ കഥ. ഫ്ലെക്സ് വന്നതിനു ശേഷം ഇത്തരക്കാർക്ക് അണ്ടർ വെയർ അടിക്കാൻ ഒരു രക്ഷയുമില്ല.\nപണ്ടത്തെ എല്ലാ നാടകങ്ങളിലും എല്ലാ മതക്കാരെയും സുഖിപ്പിക്കാനായി ഒരു ഹാജ്യാര് അല്ലെങ്കിൽ ഒരു മീൻ കച്ചവടക്കാരൻ മൊയ്തുട്ടി, ഒരു ചായക്കട നായര്, ( ഇതൊക്കെ സി.എൽ. ജോസ് നാടകങ്ങളിൽ) മറ്റേതിൽ ഒരു പാക്കും പുളിയും ഒക്കെ വാങ്ങുന്ന മത്തായിച്ചൻ തുടങ്ങി നല്ലവരായ മനുഷ്യർ. കഥ രസകരമായി. "ഇന്ദ്രൻസിനെ പ്പോലെ" മനസ്സിലാകാതെ പോയതും,"ഫ്രീ ഹാങ്ങിങ്ങ്" ഡ്രായറും, "ഡ്രാ യറിട്ടു പ്രക്റ്റീസും" ഒക്കെ ഭംഗിയായി. തമാശയ്ക്ക് വേണ്ടി തമാശ കേറ്റാത്തത് കൊണ്ട് സ്വാഭാവിക തമാശ വന്നു.\nഎട്ടൊൻപതു വർഷമായി ഈ പരിപാടി തുടങ്ങിയിട്ട് അല്ലേ? പോകട്ടെ ഇങ്ങിനെ.\nThursday, September 03, 2015 5:18:00 AM\nബിപിനേട്ടാ....ഇപ്പോ അണ്ടറ് വെയർ ഏത് സമയത്തും പുറത്ത് കാണുന്നതല്ലേ സ്റ്റൈൽ (ബർമുഡാ എന്ന ഓമനപ്പേരും). ബൂലോകത്ത് 2006ൽ ഹരിശ്രീ കുറിച്ചതാ...വിശദമായ അഭിപ്രായത്തിന് നന്ദി.\nThursday, September 03, 2015 8:16:00 PM\n10 varshathinidayil thollaayiram post, sammathichu, varshathinte kanakkil njan venamenkil sarinte atuthu varum, 8 varsham, 12 post Ho, njan enne sammathichu\nFriday, September 04, 2015 9:52:00 AM\nayyo kanakku thetti, njan boolokath 2007 l vannatha\nFriday, September 04, 2015 9:53:00 AM\nShajitha...മനോരാജ്യത്തിലെ തോന്ന്ന്യാക്ഷരങ്ങളിലേക്ക് സ്വാഗതം.8 വര്‍ഷം കൊണ്ട് 12 പോസ്റ്റ് - ഞാനും സമ്മതിച്ചു !! ഞാന് 2006ല് തുടങ്ങി, പത്താം വര്‍ഷത്തിലേക്ക് കടക്കുന്നതേയുള്ളൂ.2007ല് തുടങ്ങിയാല് ഒമ്പതാം വര്‍ഷത്തിലേക്ക് പ്രവേശിക്കുന്നു താങ്കള്.ഇനിയും പോസ്റ്റുകള്‍ക്ക് സമയം ഉണ്ട്, തുടങ്ങിക്കോളൂ.\nFriday, September 04, 2015 10:36:00 PM\nഎന്നാലും എന്‍റെ മഷേ...... മൂലക്കുരു ഇവിടെ ..... എന്നെഴുതാവുന്ന വിസ്താരം...... ഹോ പെറ്റ തള്ള സഹിക്കൂല.... അപരം\nThursday, September 10, 2015 11:03:00 PM\nHAHAHH ഇങ്ങിനെ ചിരിപ്പിക്കല്ലേ മാഷേ ,,,,ഒരു വഴിക്കായി . :)\nFriday, September 11, 2015 9:02:00 PM\nവിനോദ്ജി...ചെറിയ ബാനര് ആയിരുന്നു അത് .അധികം വിസ്താരം ആവശ്യമില്ലാത്തത് !!!\nഫൈസൽ....തൊള്ളായിരത്തിൽ ഇപ്പോൾ എത്തിയതിൽ സന്തോഷം\nFriday, September 11, 2015 10:27:00 PM\nഹഹഹ... എഴുത്ത് ബായ്ക്കിലായത് എന്തുകൊണ്ടും നന്നായി. അത്രേ എനിക്ക് പറയാനുള്ളു.\nAjithji....തിരക്കിനിടയിലും എത്തി നോക്കിയതിൽ സന്തോഷം\nഎന്നാലും ആ കറക്റ്റ് മൂലസ്ഥാനത്ത് തന്നെ എഴുത്ത് വന്നല്ലോ\nWednesday, October 07, 2015 9:05:00 PM\nമുരളിയേട്ടാ....ലേറ്റാണെങ്കിലും ലേറ്റസ്റ്റ് കമന്റിന് നന്ദി.


Mohanlal is one of the top5best actors in the world says Meera Jasmine - Malayalam Filmibeat\nഎനിക്ക് മോഹന്‍ലാല് കഴിഞ്ഞേ മറ്റാരുമുള്ളൂ, കേള്‍ക്കുമ്പോള് വിഷമം തോന്നുന്ന കാര്യത്തെ കുറിച്ച് മീര\n| Updated: Wednesday, November 30, 2016, 15:05 [IST]\nപത്ത് കല്‍പനകള് എന്ന ഡോണ് മാക്‌സ് ചിത്രത്തിലൂടെ ശക്തമായ തിരിച്ചുവരവ് നടത്തിയിരിയ്ക്കുകയാണ് മീര ജാസ്മിന്. മികച്ച അഭിപ്രായം നേടി ചിത്രം പ്രദര്‍ശനം തുടരുന്നു.\nതിരിച്ചുവരവുമായി ബന്ധപ്പെട്ട് ജോണ് ബ്രിട്ടാസിന്റെ ജെ ബി ജംഗ്ഷനില് സംസാരിക്കവെ മീര മോഹന്‍ലാലിനെ കുറിച്ച് വാചാലയായി. രസതന്ത്രം, ഇന്നത്തെ ചിന്താ വിഷയം, ലേഡീസ് ആന്റ് ജെന്റില്‍മാന് എന്നീ മൂന്ന് ചിത്രങ്ങളിലാണ് മീര ലാലിനൊപ്പം അഭിനയിച്ചത്.\nമോഹന്‍ലാലിനൊപ്പമുള്ള അഭിനയാനുഭവം ഒരു അനുഗ്രഹമാണെന്ന് മീര പറയുന്നു. ലാലേട്ടന് മുന്നില് നില്‍ക്കുമ്പോള് നമ്മളോട് ഓട്ടോമാറ്റിക്കായി കഥാപാത്രമായി മാറിപ്പോകും. ഒരുപാട് നല്ല സിനിമകള് ഇനിയും ലാലേട്ടനൊപ്പം ചെയ്യണം എന്നാണ് എന്റെ ആഗ്രഹം.\nമോഹന്‍ലാല് എന്ന നടന് ലോകത്തിലെ തന്നെ ഏറ്റവും മികച്ച അഞ്ച് അഭിനേതാക്കളില് ഒരാളാണ്. നമ്മളെപ്പോഴും ലോകത്തിലെ മികച്ച നടന്മാരുടെ പേര് പറയുമ്പോള് ഹോളിവുഡ് നടന്മാരുടെ പേരാണ് പറയുക. പക്ഷെ അവര്‍ക്കൊപ്പം നില്‍ക്കുന്ന നടനാണ് നമ്മുടെ മോഹന്‍ലാലും\nമോഹന്‍ലാല് കഴിഞ്ഞേ മറ്റാരുമുള്ളൂ\nപലപ്പോഴും എനിക്ക് വിഷമം തോന്നിയ ഒരു കാര്യമുണ്ട്. പലപ്പോഴും പലരും ബോളിവുഡ് സിനിമകളെ പ്രശംസിച്ച് പറയും. തീര്‍ച്ചയായും എല്ലാ കലാകാരന്മാരെയും ഞാന് ബഹുമാനിക്കുന്നു. അമിതാഭ് ബച്ചനൊക്കെ വലിയ നടനാണ്. പക്ഷെ എനിക്ക് മോഹന്‍ലാല് കഴിഞ്ഞേ മറ്റാരുമുള്ളൂ. അത് ഞാന് വിട്ടുകൊടുക്കില്ല എന്ന് മീര പറഞ്ഞു.\nമോഹന്‍ലാല് എന്ന നടന് മലയാളികളുടെ അഹങ്കാരമാണെന്നും മീര പറയുന്നു. പല ഭാഷകളിലും അഭിനയിച്ചിട്ടുണ്ടെങ്കിലും എനിക്ക് ഒരു നടനില് നിന്ന് ലഭിച്ച ഏറ്റവും വലിയ അനുഭവം ലാലേട്ടനില് നിന്നാണെന്നും മീര പറഞ്ഞു.\nമീരാ ജാസ്മിന്റെ പുത്തന് പുതിയ ഫോട്ടോസിനായി\nRead more about: meera jasmine mohanlal malayalam film malayalam cinema മീര ജാസ്മിന് മോഹന്‍ലാല് മലയാളം സിനിമ\nMohanlal is one of the top5best actors in the world says Meera Jasmine


ചീട്ടുകളി പിടികൂടിയ പൊലീസുകാർക്ക് ലോട്ടറി: ഒൻപത് ലക്ഷം രൂപ അനുവദിച്ച് കോടതി ഉത്തരവിട്ടു | Police officers got half share of money they seized from gamblers\nചീട്ടുകളി പിടികൂടിയ പൊലീസുകാർക്ക് ലോട്ടറി: ഒൻപത് ലക്ഷം രൂപ അനുവദിച്ച് കോടതി ഉത്തരവിട്ടു\nNedumbassery, First Published 11, Jun 2020, 8:26 AM\nചീട്ടുകളി കേസ് പിടിച്ച് ലക്ഷാധിപതികളായി പൊലീസുകാരെകുറിച്ച് കേട്ടിട്ടുണ്ടോ. ആലുവയിലെ ഒരു സംഘം പൊലീസുകാര്‍ക്കാണ് ഈ ഭാഗ്യം ഉണ്ടായത്\nകൊച്ചി: ചീട്ടുകളിച്ച് പണം ഉണ്ടാക്കുന്നവരെക്കുറിച്ച് നമുക്കറിയാം.എന്നാൽ ചീട്ടുകളി കേസ് പിടിച്ച് ലക്ഷാധിപതികളായി പൊലീസുകാരെകുറിച്ച് കേട്ടിട്ടുണ്ടോ. ആലുവയിലെ ഒരു സംഘം പൊലീസുകാർക്കാണ് ഈ ഭാഗ്യം ഉണ്ടായത്. ഒൻപത് ലക്ഷം രൂപയാണ് ഇവരുടെ പോക്കറ്റിലെത്തിയിരിക്കുന്നത്\nപൊലീസുകാർക്ക് ഭാഗ്യം കൊണ്ടു വന്ന കേസിനാസ്പദമായ സംഭവം നടക്കുന്നത് 2017 ഒക്ടോബോർ 15 ന്. ആലുവ ദേശത്തെ പെരിയാർ ക്ലബ്ലിൽ ലക്ഷങ്ങൾവെച്ചുള്ള ചീട്ടുകളി നടക്കുന്നതായി ആലുവഎസ്പിക്ക് രഹസ്യവിവരം ലഭിക്കുന്നു. ഉടൻ തന്നെ ക്ലബ്ലിൽ റെയ്ഡ് നടത്താൻ പ്രത്യേക സ്ക്വാഡിനെ നിയോഗിക്കുന്നതോടെ സീൻ മാറുന്നു.\nക്ലബ്ബിലെ ഒന്നാം നിലയിൽ എത്തിയ പൊലീസ് കാണുന്നത് ഒന്നാന്തരം പന്നിമലർത്ത് കളി. എല്ലാ മേശകളിലും ലക്ഷക്കണക്കിന് രൂപ. കളിക്കുന്നത് സമൂഹത്തിലെ വൻകിടക്കാർ. ക്ലബിലെ അംഗങ്ങൾക്ക് പുറമെ പുറത്ത് നിന്നും നിരവധി പേർ. പിന്നെ എല്ലാം പെട്ടെന്നായിരുന്നു. 33 പേരെ അറസ്റ്റ് ചെയ്തു. 18 ലക്ഷം രൂപ പിടിച്ചെടുത്തു. കേസ് കോടതിയിലെത്തിയതോടെ പ്രതികളെല്ലാം കുറ്റം സമ്മതിച്ചു. 500 രൂപ പിഴയടച്ച് ശിക്ഷയും ഏറ്റുവാങ്ങി. പിന്നെയാണ് കഥ മാറുന്നത്.\nഗെയിമിംഗ് നിയമപ്രകാരം പിടിച്ചെടുത്ത പണത്തിൻറെ പകുതി സർക്കാർ ഖജനാവിന് നൽകണം. ബാക്കി പകുതി പണം കേസ് പിടിച്ച പൊലീസുകാർക്ക് ലഭിക്കും. ഗെയിമിംഗ് നിയമത്തിലെ ഈ ചട്ടത്തെക്കുറിച്ച് അറിഞ്ഞതോടെ കേസ് രജിസ്റ്റർ ചെയ്ത നെടുമ്പാശ്ശേരി പൊലീസ് അപേക്ഷയുമായി കോടതിയെ സമീപിച്ചു.\nഈ അപേക്ഷ പരിഗണിച്ച് അങ്കമാലി ഒന്നാം ക്ലാസ് മജിസ്ട്രേറ്റ് കോടതി, പിടിച്ചെടുത്ത പണത്തിൻറെ പകുതി അഥവാ9ലക്ഷം രൂപ പൊലീസുകാർക്ക് നൽകാൻ കഴി‍ഞ്ഞ ദിവസം ഉത്തരവിടുകയും ചെയ്തു. ക്ലബിൽ റെയ്ഡിന് പോകുകയും തുടർനടപടികൾ സ്വീകരിക്കുകയും ചെയ്ത 23 ഉദ്യോഗസ്ഥർക്കാണ് ഒൻപത് ലക്ഷം രൂപ ലഭിക്കുക. ഇതിൽ രണ്ട് സിഐമാരും രണ്ട് എസ്ഐമാരും ഉണ്ട്. ഒരു വനിത ഉൾപ്പെടെ ബാക്കി എല്ലാം സിവിൽ പൊലീസ് ഓഫീസർമാർ. ഇവരിൽ ഭൂരിഭാഗം പേരും ഇപ്പോൾ ജോലി ചെയ്യുന്നത് മറ്റ് ജില്ലകളിൽ\nഈ പണം പൊലീസുകാർക്ക് സ്വന്തം പോക്കറ്റിൽ തന്നെ വെയ്ക്കുന്നതിന് എന്തെങ്കിലും തടസ്സമുണ്ടോ? ഒരു സംശയവും വേണ്ട ഇക്കാര്യം ചൂതാട്ട നിരോധന നിയമത്തിൽ വ്യക്തമായി പറയുന്നുണ്ടെന്ന് ആലുവ റൂറൽ എസ്പി കെ.കാർത്തിക് വിശദീകരിക്കുന്നു.\nമുൻപും നമ്മുടെ നാട്ടിൽ ചീട്ടുകളി കേസുകൾ പിടിച്ചിട്ടുണ്ട്. ലക്ഷക്കണക്കിന് രൂപ പിടിച്ചെടുത്തിട്ടുമുണ്ട്. പക്ഷെ പകുതി പണം പൊലീസുകാർക്ക് കിട്ടുമെന്ന കാര്യം പൊലീസുകാർക്കും അറിയില്ലായിരുന്നു എന്ന് മാത്രം. അത് കൊണ്ട് തന്നെ ഈ പണമെല്ലാം സർക്കാരിൻറെ ഖജനാവിലേക്ക് പോയെന്ന് ചുരുക്കം. ഏതായാലും ഒരു കാര്യം ഉറപ്പ്, വരും ദിവസങ്ങളിൽ ചീട്ടുകളി പിടിക്കാൻ പൊലീസുകാർ വലിയ ഉൽസാഹത്തോടെ മുന്നിട്ടിറങ്ങും.\nLast Updated 11, Jun 2020, 9:57 AM


മ്യൂണിക് വെടിവയ്പ്പ്: അക്രമി മനോരോഗി, ഇസ്‌ലാമിക് സ്റ്റേറ്റുമായി ബന്ധമില്ലെന്ന് ജര്‍മന് പ്രസിഡന്റ് • Suprabhaatham\nമ്യൂണിക് വെടിവയ്പ്പ്: അക്രമി മനോരോഗി, ഇസ്‌ലാമിക് സ്റ്റേറ്റുമായി ബന്ധമില്ലെന്ന് ജര്‍മന് പ്രസിഡന്റ്\nJuly 23, 2016 | 5:09 pm IST\nMunich attackmunich shooting\nമ്യൂണിക്: ജര്‍മനിയിലെ മ്യൂണിക്കില് നടന്ന വെടിവയപ്പില് ആക്രമിക്ക് തീവ്രവാദവുമായോ ഭീകരസംഘടനയായ ഇസ്‌ലാമിക് സ്‌റ്റേറ്റുമായൊ ബന്ധമില്ലെന്ന് പ്രസിഡന്റ് പറഞ്ഞു. കഴിഞ്ഞ ദിവസമാണ് മ്യൂണിക്കിലെ ഒളിംപിയ ഷോപ്പിങ് മാളില് ജര്‍മന്-ഇറാനിയന് വംശജനായ 18 കാരന് ഒമ്പത് പേരെ വെടിവച്ചു കൊന്നത്. കൃത്യം നടത്തിയ ശേഷം ആക്രമി സ്വയം വെടിവച്ച് ആത്മഹത്യ ചെയ്തു.\nആക്രമി മനോരോഗത്തിന് ചികില്‍സിച്ചിരുന്നതായി ബവേറിയന് പൊലിസ് ചീഫ് പറഞ്ഞു. ആക്രമി ജനിച്ചതും വളര്‍ന്നതും മ്യൂണിക്കിലാണ്. എന്നാല്, അഭയാര്‍ഥികളുമായി അക്രമിക്ക് യാതൊരു ബന്ധവുമില്ലെന്നും പൊലിസ് ചീഫ് വെളിപ്പെടുത്തി. ആക്രമത്തിന് ഉപയോഗിച്ചതെന്നു കരുതുന്ന9എം.എം ഗ്ലോക്ക് പിസ്റ്റള് ആത്മഹത്യ ചെയ്ത അക്രമിയുടെ സമീപത്ത് നിന്നു ലഭിച്ചതായും പൊലിസ് ചീഫ് അറിയിച്ചു.\nവെള്ളിയാഴ്ച പ്രദേശിക സമയം വൈകീട്ട് ആറോടെയാണ് ആക്രമി ഒളിംപ്യ ഷോപ്പിങ് സെന്റര് ആക്രമിക്കുന്നത്. ഹാനവര് സ്ട്രീറ്റില് ഉണ്ടായിരുന്ന ആളുകള്‍ക്ക് നേരെയാണ് അക്രമി ആദ്യം വെടിവെച്ചതെന്ന് ദൃക്‌സാക്ഷികള് പറഞ്ഞു. തുടര്‍ന്നാണ് ഒളിംപ്യ ഷോപ്പിംഗ് മാളിലേക്ക് അക്രമി നീങ്ങിയത്. അക്രമി ജാക്ക്ബൂട്ടും ബാക്ക്പാക്കും ഉപയോഗിച്ചിരുന്നതായി ദൃക്‌സാക്ഷികളിലൊരാള് പറഞ്ഞു. ആക്രമണത്തില് ഒമ്പതു പേര് കൊല്ലപ്പെടുകയും 16 പേര്‍ക്ക് പരുക്കേല്‍ക്കുകയും ചെയ്തു.\nസംഭവത്തിന്റെ കൂടുതല് വീഡിയോകളും ചിത്രങ്ങളും ജനങ്ങളുടെ കൈകളിലുണ്ടെങ്കില് അത് തെളിവിനായി നല്‍കണമെന്ന് ജര്‍മന് പൊലിസ് ആവശ്യപ്പെട്ടു. അക്രമണം നടത്തിയത് ഇയാള് തനിച്ചാണെന്നും ഇയാളെ പിന്നീട് സ്വയം വെടിവച്ചു മരിച്ചനിലയില് ഒളിംപ്യ ഷോപ്പിങ് സെന്ററിനു ഒരു കിലോമീറ്റര് മാറി കണ്ടെത്തിയതായും പൊലിസ് പറഞ്ഞു. മ്യൂണിക്കില് താമസമായ ഇയാളെ കുറ്റകൃത്യം നടത്താന് പ്രേരിപ്പിച്ചതെന്താണെന്ന് കാരണം വ്യക്തമല്ലെന്ന് മ്യൂണിക് പൊലിസ് മേധാവി ഹബെര്‍റ്റസ് ആന്ദ്രേ പറഞ്ഞു.\nമ്യൂണിക്കില് വെടിവയ്പ്പ്; മരണം ഒമ്പതായി


രണ്ടാം ഏകദിനം 51 റണ്‍സിന് ഇന്ത്യ അടിയറ വച്ചു, പരമ്പര ഓസ്‌ട്രേലിയയ്ക്ക് | www.vyganews.com\nരണ്ടാം ഏകദിനം 51 റണ്‍സിന് ഇന്ത്യ അടിയറ വച്ചു, പരമ്പര ഓസ്‌ട്രേലിയയ്ക്ക്\nസിഡ്നി: രണ്ടാം ഏകദിന മത്സരത്തിലും ഇന്ത്യയ് പരാജയപ്പെടുത്തി ഓസ്ട്രേലിയ ഏകദിന പരമ്പര സ്വന്തമാക്കി. 51 റണ്‍സ് ജയമാണ് രണ്ടാം ഏകദിനത്തില് ഓസീസ് ...\nസിഡ്നി: രണ്ടാം ഏകദിന മത്സരത്തിലും ഇന്ത്യയ് പരാജയപ്പെടുത്തി ഓസ്ട്രേലിയ ഏകദിന പരമ്പര സ്വന്തമാക്കി.\n51 റണ്‍സ് ജയമാണ് രണ്ടാം ഏകദിനത്തില് ഓസീസ് നേടിയത്. മൂന്ന് ഏകദിനങ്ങളടങ്ങിയ പരമ്പര ഇതോടെ ഓസ്ട്രേലിയ വിജയിക്കുകയായിരുന്നു.\nഓസ്ട്രേലിയ ഉയര്‍ത്തിയ 390 റണ്‍സിന്റെ കൂറ്റന് വിജയലക്ഷ്യം പിന്തുടര്‍ന്ന ഇന്ത്യ 50 ഓവറില് ഒന്‍പതു വിക്കറ്റ് നഷ്ടത്തില് 338 റണ്‍സിന് പൊരുതി വീണു.\n87 പന്തില് 89 റണ്‍സെടുത്ത ക്യാപ്റ്റന് വിരാട് കോലിയും 66 പന്തില് 76 റണ്‍സെടുത്ത കെ എല് രാഹുലും പൊരുതിയെങ്കിലും വിജയം ഉറപ്പിക്കാനായില്ല.\nഓസ്‌ട്രേലിയയ്ക്കായി പാറ്റ് കമ്മിന്‍സ് മൂന്നു വിക്കറ്റ് വീഴ്ത്തി. ജോഷ് ഹെയ്‌സല്‍വുഡ്, ആദം സാംപ എന്നിവര് രണ്ടു വിക്കറ്റ് വീതം നേടി.\nസ്റ്റീസ് സ്മിത്ത് തുടര്‍ച്ചയായ രണ്ടാം മത്സരത്തിലും സെഞ്ചുറി നേടി 104 (64). അര്‍ധ സെഞ്ചുറി നേടിയ ഡേവിഡ് വാര്‍ണര് 83 (77), മാര്‍നസ് ലബുഷെയ്ന് 70 (61), ആരോണ് ഫിഞ്ച് 60 (69), ഗ്ലെന് മാക്സ്വെല് 69 (23) എന്നിവരാണ് ഓസീസിനെ മികച്ച സ്‌കോറിലെത്തിച്ചത്.\nKeywords: India, Australia, Cricket, Series, Virat Kohli\nwww.vyganews.com: രണ്ടാം ഏകദിനം 51 റണ്‍സിന് ഇന്ത്യ അടിയറ വച്ചു, പരമ്പര ഓസ്‌ട്രേലിയയ്ക്ക്


വിരാടിന്റെ താടിയെ ചൊല്ലി സോഷ്യല് മീഡിയയില് പരസ്പരം ട്രോളി ഇന്ത്യന് താരങ്ങള്; ഒടുവില് പ്രശ്‌നം പരിഹരിച്ചത് അനുഷ്‌ക ശര്‍മ്മ ഇടപെട്ടതോടെ\nMonday 24th April 2017 7:19pm\nറായ്പൂര്: ഛത്തീസ്ഗഡിലെ സുഖ്മയിലുണ്ടായ മവോയിസ്റ്റ് ആക്രമണത്തില് 24 സി.ആര്.പി.എഫ് ജവാന്മാര് കൊല്ലപ്പെട്ടു. ആറു ജവാന്മാര്‍ക്ക് ഗുരുതരമായി പരുക്കേറ്റിട്ടുണ്ട്.\nഡി.വൈ.എഫ്.ഐയുടെ രക്തസാക്ഷി ദിനാചരണത്തില് പങ്കെടുത്ത് കേന്ദ്രസേന; കേന്ദ്രത്തില് പരാതിപ്പെടുമെന്ന് ബി.ജെ.പി\nകാശ്മീര് താഴ്‌വരയിലിനി പെല്ലറ്റ് തോക്കുകളില്ല; പ്രക്ഷോഭങ്ങള് നേരിടാന് പ്ലാസ്റ്റിക് ബുളളറ്റുകളുമായി സി.ആര്.പി.എഫ്\nസി.ആര്.പി.എഫിന്റെ 74 ആം ബറ്റാലിയനു നേരെയാണ് ആക്രമണമുണ്ടായത്. സുഖ്മയിലെ ചിന്തഗുഫയ്ക്ക് സമീപമുള്ള കാലപത്തറയില് ഉച്ചയ്ക്ക് ഒരു മണിയോടെയാണ് ആക്രമണമുണ്ടായത്.\n90 പേരടങ്ങുന്ന സൈനിക സംഘത്തിനു നേരെയാണ് ആക്രമണമുണ്ടായത്. ക്യാമ്പിന് അടുത്തെ റോഡ് ഉദ്ഘാടനത്തിനിടെയായിരുന്നു സംഭവമെന്ന് സി.ആര്.പി.എഫ് വക്താവ് അറിയിച്ചു. സൈനികരുടെ ആയുധങ്ങള് മാവോയിസ്റ്റുകള് കൊള്ളയടിച്ചതായും ആരോപണമുണ്ട്.\nAlso Read: ‘ഡി.എന്.എ ടെസ്റ്റ് പറയുന്നു ഞാന് 16.66 ശതമാനം ഹിന്ദുവാണ്’; വൈറലായി നവാസുദ്ദീന് സിദ്ദീഖിയുടെ വീഡിയോ\nമാവോയിസ്റ്റുകളുടെ സംഘത്തില് 300 ഓളം പേരുണ്ടായിരുന്നുവെന്നാണ് ആക്രമണത്തില് പരുക്കേറ്റ സി.ആര്.പി.എഫ് ജവാന് ഷേര് മുഹമ്മദ് പറഞ്ഞു.\nMonday 9th July 2018 8:00pm\nThursday 3rd May 2018 3:31pm\nSaturday 7th October 2017 7:50pm


വീട്ടുജോലികള് അത്ര എളുപ്പമല്ലെന്ന് വീട്ടിലുള്ളവര് അറിയണം; മൂന്ന് ദിവസം അവധിയെടുത്ത് വീട്ടമ്മ | A Woman's Experiment at Home LeavesaMess andaLesson\nവീട്ടുജോലികള് അത്ര എളുപ്പമല്ലെന്ന് വീട്ടിലുള്ളവര് അറിയണം; മൂന്ന് ദിവസം അവധിയെടുത്ത് വീട്ടമ്മ\nMar 22, 2021, 12:07 PM IST\nമൂന്ന് ദിവസം പോട്കിന് തന്റെ വീട്ടിലെ വസ്ത്രങ്ങള് അലക്കുകയോ പാത്രങ്ങള് കഴുകുകയോ ചെയ്തില്ല.\nഅലക്കല്, വൃത്തിയാക്കല്, ഭക്ഷണം പാകം ചെയ്യല്, വീട് അടുക്കും ചിട്ടയോടും കൂടി കൊണ്ടുപോകല്.. ഇങ്ങനെയുള്ള പണികളെല്ലാം വീട്ടിലെ സ്ത്രീകളുടേതാണെന്ന് കരുതുന്നവരാണ് ഇന്നും ഏറെ. നിനക്ക് എന്താണ് ജോലി എന്ന് ചോദിച്ച് അതിനെ നിസ്സാരമാക്കാനാണ് വീട്ടിലെ മറ്റ് അംഗങ്ങള് എപ്പോഴും ശ്രമിക്കുക. എന്നാല് ഇവര് ഈ പണികളെല്ലാം ചെയ്യുന്നത് ഒരു ദിവസം നിര്‍ത്തിയാലോ. അവധിയെടുക്കാന് തീരുമാനിച്ചാലോ, അത്തരമൊരു പരീക്ഷണം നടത്തി നോക്കിയത് മിസ് പോട്കിന് എന്ന സ്ത്രീയാണ്. പിന്നീടെന്ത് സംഭവിച്ചു എന്ന വിവരങ്ങള് അവര് ട്വിറ്ററില് പങ്കുവയ്ക്കുകയും ചെയ്തു.\nമൂന്ന് ദിവസം പോട്കിന് തന്റെ വീട്ടിലെ വസ്ത്രങ്ങള് അലക്കുകയോ പാത്രങ്ങള് കഴുകുകയോ ചെയ്തില്ല. ആരാണ് ആദ്യം പരാജയം സമ്മതിക്കുക എന്നു നോക്കട്ടെ എന്നായിരുന്നു പോട്കിന്റെ തീരുമാനം.\n''രണ്ടു ദിവസം മുമ്പ് ഞാന് വീട്ടിലെ പാത്രങ്ങള് കഴുകില്ല എന്നു തീരുമാനിച്ചു. വീട്ടില് പാത്രങ്ങള് കുന്നു കൂടുകയാണ്. അല്‍പ്പ സമയത്തിനുള്ളില് സ്പൂണുകളും കപ്പുകളും തികയാതെ വരും,'' ചിത്രങ്ങള് പങ്കുവച്ചുകൊണ്ട് മിസ് പോട്കിന് ട്വിറ്ററില് കുറിച്ചത് ഇങ്ങനെ.\nയുദ്ധ സമാനമായ പ്രതീതിയാണ് ഒരു ദിവസത്തിനുള്ളില് പോട്കിന്റെ വീട്ടില് സംഭവിച്ചതെന്ന് ചിത്രങ്ങളില് കാണാം. സിങ്കില് നിറയെ പാത്രങ്ങളും കഴുകാത്ത കപ്പുകളും സ്പൂണുകളും നിറഞ്ഞിരിക്കുന്നു. വീട്ടില് എല്ലായിടത്തും അലക്കാനിട്ട വസ്ത്രങ്ങള് കുന്നുകൂടി കിടക്കുന്നതു കാണാം. മൂന്നാം ദിവസം ഭര്‍ത്താവ് പാത്രങ്ങളെല്ലാം ഡിഷ് വാഷറില് ഇടുന്നുണ്ടെങ്കിലും അതിന്റെ സ്വിച്ച് ഓണ് ആക്കാന് പോലും ശ്രമിക്കുന്നില്ല. എന്നാല് വൈകുന്നേരമായപ്പോള് വേറെ വഴിയില്ലാതെ ഇയാള് തന്നെ അത് ക്ലീന് ചെയ്ത് വയ്ക്കുന്നുണ്ടെന്നും പങ്കുവച്ച വീഡിയോയില് പോട്കിന് പറയുന്നു. മൂന്ന് ദിവസം ക്ലീന് ചെയ്യാത്തതുകൊണ്ട് വീട് മുഴുവന് അലങ്കോലമായി കിടക്കുന്നതും കാണാം.\nഈ പരീക്ഷണം കണ്ട് അമ്പരന്നിരിക്കുകയാണ് സോഷ്യല് മീഡിയ. പരീക്ഷണത്തിന്റെ ഓരോ ഘട്ടങ്ങളും ട്വിറ്ററില് ഇവര് പങ്കുവച്ചിട്ടുണ്ട്. ഇനി ഇത്തരം പരീക്ഷണങ്ങള് നടത്തില്ല എന്നും പ്രഖ്യാപിച്ചിട്ടുണ്ട് പോട്കിന്.\n'ഇഷ്ടം കൊണ്ടാണ് നമ്മള് വീടുകള് വൃത്തിയായി സൂക്ഷിക്കുന്നത്. സ്‌നേഹം കൊണ്ടാണ് നമ്മള് കുടുംബത്തിലുള്ളവര്‍ക്ക് ഭക്ഷണം പാകം ചെയ്യുന്നതും വീടിനുള്ളില് സുഗന്ധം നിറയ്ക്കുന്നതുമെല്ലാം. സ്‌നേഹം ക്ഷമയാണെങ്കിലും പതിനാല് മണിക്കൂര് വരെയൊക്കെ ജോലി ചെയ്താല് ആ സ്‌നേഹം അത്ര രസകമാവില്ല.' മിസ് പോട്കിന് കുറിക്കുന്നു.\nContent Highlights: A Woman's Experiment at Home LeavesaMess andaLesson


Kerala Pournami Lottery RN-417 Result: പൗര്‍ണമി RN-417 ലോട്ടറി നറുക്കെടുപ്പ് ഇന്ന് നടക്കും\nKerala Pournami Lottery Rn 417 Result Today\nKerala Pournami Lottery RN-417 Result: പൗര്‍ണമി RN-417 ലോട്ടറി നറുക്കെടുപ്പ് ഫലം; ഒന്നാം സമ്മാനം എറണാകുളം ജില്ലയിൽ വിറ്റ ടിക്കറ്റിന്\nKerala Pournami Lottery RN-417 Result @keralalotteries.com: പൗര്‍ണമി ലോട്ടറിയുടെ ടിക്കറ്റ് വില 30 രൂപയാണ്\nNovember 13, 2019 10:44:40 am\nKerala Pournami Lottery RN-417 Result @keralalotteries.com: തിരുവനന്തപുരം: കേരള സംസ്ഥാന ഭാഗ്യക്കുറി വകുപ്പിന്റെ പൗര്‍ണമി RN-417 ലോട്ടറിയുടെ നറുക്കെടുപ്പ് പൂർത്തിയായി. ഒന്നാം സമ്മാനമായ 70 ലക്ഷം രൂപ എറണാകുളം ജില്ലയിൽ വിറ്റ RD 529908 എന്ന നമ്പരിനാണ്. ഇതേ നമ്പരിൽ മറ്റ് സീരിസുകളിലുള്ള നമ്പരുകൾക്ക് 8000 രൂപ വീതം സമാശ്വാസ സമ്മാനമായും ലഭിക്കും. രണ്ടാം സമ്മാനം അഞ്ചു ലക്ഷം രൂപ പാലക്കാട് ജില്ലയിൽ വിറ്റ RA 843098 എന്ന നമ്പരിനും മൂന്നാം സമ്മാനം പത്തനംതിട്ട ജില്ലയിൽ വിറ്റ RL 198608 എന്ന നമ്പരിനുമാണ്.\nകേരള സംസ്ഥാന ഭാഗ്യക്കുറി വകുപ്പിന്റെ കാരുണ്യ KR 421 ഭാഗ്യക്കുറിയുടെ നറുക്കെടുപ്പ് ഫലം പ്രഖ്യാപിച്ചു. ഒന്നാം സമ്മാനം കാസർഗോഡ് ജില്ലയിൽ വിറ്റ KP 755615 എന്ന ടിക്കറ്റ് നമ്പരിനു ലഭിച്ചു. രണ്ടാം സമ്മാനം എറണാകുളം ജില്ലയിൽ വിറ്റ KX 200479 എന്ന ടിക്കറ്റ് നമ്പരിനാണ്. ഭാഗ്യക്കുറിയുടെ ഫലം കേരള സംസ്ഥാന ഭാഗ്യക്കുറി വകുപ്പിന്റെ വെബ്സൈറ്റിലോ ഔദ്യോഗിക അറിയിപ്പുമായോ ഒത്തു നോക്കേണ്ടതാണ്.\nKerala Lottery Win Win W-538 Result: വിൻ വിൻ W-538 ലോട്ടറി നറുക്കെടുപ്പ് ഫലം പ്രഖ്യാപിച്ചു\nകേരള സംസ്ഥാന ഭാഗ്യക്കുറി വകുപ്പിന്റെ നിർമ്മൽ NR-146 ഭാഗ്യക്കുറിയുടെ നറുക്കെടുപ്പ് ഫലം കഴിഞ്ഞ ദിവസം (നവംബർ 8) പ്രഖ്യാപിച്ചു. ഒന്നാം സമ്മാനം പാലക്കാട് ജില്ലയിൽ വിറ്റ NM 852996 എന്ന ടിക്കറ്റിന് ലഭിച്ചു. രണ്ടാം സമ്മാനം തിരുവനന്തപുരം ജില്ലയിൽ വിറ്റ NF 107852 ടിക്കറ്റ് നമ്പരിനാണ്. നിർമ്മൽ ലോട്ടറിയുടെ ടിക്കറ്റ് വില 30 രൂപയാണ്. ഒന്നാം സമ്മാനം 60 ലക്ഷം രൂപയാണ്. രണ്ടാം സമ്മാനം അഞ്ച് ലക്ഷം രൂപയും മൂന്നാം സമ്മാനം ഒരു ലക്ഷം രൂപയും വീതമാണ്. സമാശ്വാസ സമ്മാനമായി 8000 രൂപ നല്‍കും.


Dulquer Salmaan Inaugurates Bhima Showroom in Sharjah | ഭീമാ ജ്വല്ലറി ഷാര്‍ജയില് പ്രവര്‍ത്തനം ആരംഭിച്ചു - Malayalam Oneindia\n4 min ago മല്‍സരിക്കാനില്ലെന്ന് മുല്ലപ്പള്ളിയും സുധീരനും; പിജെ കുര്യന് എഴുതി നല്‍കി, എംപിമാരും മല്‍സരിക്കില്ല\n21 min ago പു.ക.സ വൈസ് പ്രസിഡന്റിനെതിരായ മി ടു ആരോപണം; അശോകൻ ചരുവിലിന് തുറന്ന കത്തുമായി ശ്രീജ നെയ്യാറ്റിൻകര\n23 min ago ഇന്ധനവില പിടിച്ചു നിര്‍ത്താന് എക്‌സൈസ് തിരുവ കുറക്കാന് കേന്ദ്രം\nUpdated: Sat, Sep 19, 2015, 11:18 [IST]\nഷാര്‍ജ: പ്രമുഖ ജ്വല്ലറി ഗ്രൂപ്പായ ഭീമ തങ്ങളുടെ യുഎഇ ലെ രണ്ടാമത്തെ ഷോറൂം ഷാര്‍ജ ബുത്തീനയില് തുറന്നു പ്രവര്‍ത്തനം ആരംഭിച്ചു. ഷാര്‍ജ ബുത്തീനയിലുള്ള നെസ്‌റ്റോ ഹൈപ്പര്‍മാര്‍ക്കറ്റ് കെട്ടിടത്തില് സ്ഥിതി ചെയ്യുന്ന ഭീമാ സിനിമാ താരം ദുല്‍ഖര് സല്‍മാന് ഉദ്ഘാടനം ചെയ്തു. യുഎഇ യിലെ വിവിധ എമിറേറ്റുകളിലും മറ്റ് ജിസിസി രാജ്യങ്ങളിലും ഭീമയുടെ പുതിയ ഷോറൂമുകള് ഉടന് പ്രവര്‍ത്തനം ആരംഭിക്കുമെന്ന് ഡയറക്ടര് അഭിഷേക് ഭട്ട് പറഞ്ഞു.\nസ്വര്‍ണ്ണാഭരണങ്ങള്‍ക്ക് പുറമെ വിവിധ ഡിസൈനിലുള്ള ഡയമണ്ട് കളക്ഷനും പുതിയ ഷോറൂമില് ഒരുക്കിയിട്ടുണ്ട്. ഡിസൈനിലെ പുതുമയും സ്വര്‍ണ്ണത്തിലെ പരിശുദ്ധിയുമാണ് ഉപഭോക്താക്കളെ തങ്ങളിലേക്ക് ആകര്‍ഷിക്കുന്നതെന്ന് അഭിഷേക് വ്യക്തമാക്കി. ഗള്‍ഫ് വിപണിയിലേക്ക് കടന്നു വരുന്നതിന് മുന്‍പ് തന്നെ ഇവിടത്തുകാരുടെ അഭിരുചിയും വിപണിയെ കുറിച്ചുള്ള വ്യക്തമായ പഠനവും നടത്തിയാണ് ഭീമാ ഗള്‍ഫിലേക്ക് കടന്നു വന്നിരിക്കുന്നതെന്നും അദ്ദേഹം കൂട്ടിച്ചേര്‍ത്തു.\nവിശാലമായ കാര് പാര്‍ക്കിംങ് സൗകര്യമാണ് ഷാര്‍ജ ഷോറൂമിന്റെ മറ്റൊരു പ്രതേകത. ഡയറക്ടര്‍മാരായ ശില്‍പാ ഭട്ട്, അഭിഷേക് ഭട്ട്, യു.നാഗരാജ റാവു, വിശ്ണുശരണ് കെ ഭട്ട്, അനുപമാ മന്‍മോഹന്, ബി. ഗോവിന്ദന്, ബി. കൃഷ്ണന്, ബി. ബിന്ദു മാധവ്, ബി. ഗിരിരാജന്, പാര്‍ട്ണര് സുധീര് കപൂര്, സുലേഖ ആശുപത്രി എംഡി: ഡോ. സുലേഖ തുടങ്ങിയവരും ഉദ്ഘാടന ചടങ്ങില് പങ്കെടുത്തു.\ndulquer salmaan jewellery sharjah nri ജ്വല്ലറി ദുല്‍ഖര് സല്‍മാന് ഷാര്‍ജ ഉദ്ഘാടനം എന്‍ആര്‍ഐ\nDulquer Salmaan Inaugurates Bhima Showroom in Sharjah


Yash Starrer KGF2Villain Garuda Ram To Play Mohanlal's Villain In Aaraattu - Malayalam Filmibeat\n| Updated: Thursday, January 21, 2021, 12:59 [IST]\nകെജിഎഫ് എന്ന ബ്രഹ്മാണ്ഡ ചിത്രത്തിലൂടെ ശ്രദ്ധിക്കപ്പെട്ട നടന് രാമചന്ദ്ര രാജു മലയാളത്തില്. മോഹന്‍ലാല് ചിത്രം ആറാട്ടിലൂടെയാണ് നടന് മോളിവുഡില് എത്തുന്നത്. ബി ഉണ്ണികൃഷ്ണന് സംവിധാനം ചെയ്യുന്ന ആറാട്ട് നിലവില് ചിത്രീകരണം പുരോഗമിച്ചുകൊണ്ടിരിക്കുകയാണ്. ആറാട്ടില് പ്രധാന വില്ലനല്ലെങ്കിലും സുപ്രധാന വേഷത്തിലാണ് നടന് എത്തുക. കെജിഎഫില് യഷിന്റെ റോക്കി ഭായിയെ വിറപ്പിച്ച ഗരുഡ എന്ന വില്ലന് കഥാപാത്രമായിട്ടാണ് നടന് എത്തിയത്.\nമോഹന്‍ലാലും രാമചന്ദ്രരാജുവും ഉളള സംഘടന രംഗം ആറാട്ടിന്റെ ഹൈലൈറ്റ് ആകുമെന്ന് റിപ്പോര്‍ട്ടുകള് സൂചിപ്പിക്കുന്നു. ഉദയകൃഷ്ണയുടെ തിരക്കഥയിലാണ് സംവിധായകന് ബി ഉണ്ണികൃഷ്ണന് സിനിമ അണിയിച്ചൊരുക്കുന്നത്. നെയ്യാറ്റിന്‍ക്കര ഗോപന് എന്നാണ് ചിത്രത്തില് ലാലേട്ടന്റെ കഥാപാത്രത്തിന്‌റെ പേര്. വില്ലന് എന്ന ചിത്രത്തിന് ശേഷം മോഹന്‍ലാലും ബി ഉണ്ണികൃഷ്ണനും വീണ്ടുമൊന്നിക്കുന്ന ചിത്രം കൂടിയാണ് ആറാട്ട്.\nശ്രദ്ധ ശ്രീനാഥ് നായികയാവുന്ന ചിത്രത്തില് നെടുമുടി വേണു, സായ്കുമാര്, സിദ്ധിഖ്, വിജയരാഘവന്, ജോണി ആന്റണി, ഇന്ദ്രന്‍സ്, രാഘവന്, നന്ദു, ബിജു പപ്പന്, ഷീല, സ്വാസിക, മാളവിക, രചന നാരായണന്‍കുട്ടി തുടങ്ങിയവരാണ് മറ്റ് പ്രധാന താരങ്ങള്. രാഹുല്‍രാജ് സംഗീതമൊരുക്കുന്ന ചിതത്തിന് വിജയ് ഉലകനാഥ് ഛായാഗ്രഹണം നിര്‍വ്വഹിക്കുന്നു. സമീര് മുഹമ്മദ് എഡിറ്റിങ്ങും ജോസഫ് നെല്ലിക്കല് കലാസംവിധാനവും സ്റ്റെഫി സേവ്യര് വസ്ത്രാലങ്കാരവും നിര്‍വ്വഹിക്കുന്നു.\nആറാട്ടിന്‌റെ പോസ്റ്ററുകള് മുന്‍പ് സോഷ്യല് മീഡിയയില് ട്രെന്‍ഡിംഗായിരുന്നു. മോഹന്‍ലാലിന്റെ മാസ് എന്റര്‍ടെയ്‌നറായിട്ടാണ് സിനിമ അണിയറയില് ഒരുങ്ങുന്നത്. മാടമ്പിയാണ് മോഹന്‍ലാല് ബി ഉണ്ണികൃഷ്ണന് കൂട്ടുകെട്ടില് പുറത്തിറങ്ങിയ ആദ്യ ചിത്രം. പിന്നാലെ ഗ്രാന്‍ഡ് മാസ്റ്റര്, മിസ്റ്റര് ഫ്രോഡ്, വില്ലന് എന്നീ ചിത്രങ്ങളും ഈ കൂട്ടുകെട്ടില് മലയാളത്തില് പുറത്തിറങ്ങി. ദിലീപിനെ നായകനാക്കിയുളള കോടതി സമക്ഷം ബാലന് വക്കീലാണ് ബി ഉണ്ണികൃഷ്ണന്റെതായി ഒടുവില് തിയ്യേറ്ററുകളില് എത്തിയ ചിത്രം.\nRead more about: mohanlalbunnikrishnan kgf\nYash Starrer KGF2Villain Garuda Ram To Play Mohanlal's Villain In Aaraattu


പന്തിനെക്കാണ്ട് കഴിയില്ലെങ്കില് താരങ്ങള് വേറെയുണ്ടെന്ന് എംഎസ്‌കെ പ്രസാദ്, അവസരം കിട്ടുമോ ഇവര്‍ക്ക് - Malayalam MyKhel\n» പന്തിനെക്കാണ്ട് കഴിയില്ലെങ്കില് താരങ്ങള് വേറെയുണ്ട്: എംഎസ്‌കെ പ്രസാദ്, അവസരം കിട്ടുമോ ഇവര്‍ക്ക്?\nPublished: Friday, September 20, 2019, 11:46 [IST]\nWe are grooming back ups for Rishabh Pant across formats: MSK Prasad | Oneindia Malayalam\nബെംഗളൂരു: പന്തിനെ കൊണ്ട് സാധിക്കുന്നില്ലെങ്കില് ഇന്ത്യയുടെ വിക്കറ്റ് കീപ്പര്‍ബാറ്റ്‌സ്മാനായി വേറെ താരങ്ങള് കടന്നുവരുമെന്ന് ബിസിസിഐ മുഖ്യ സെലക്ടര് എംഎസ്‌കെ പ്രസാദ്. ധോണിക്ക് പകരം ടീമില് എത്തിയ റിഷഭ് പന്ത് തുടരെ അവസരങ്ങള് നഷ്ടപ്പെടുത്തുന്ന പശ്ചാത്തലത്തിലാണ് അദ്ദേഹത്തിന്റെ പ്രതികരണം. ബുധനാഴ്ച്ച മൊഹാലിയില് ദക്ഷിണാഫ്രിക്കയ്ക്ക് എതിരെ നടന്ന ട്വന്റി-20 മത്സരത്തിലും പന്ത് നിരാശപ്പെടുത്തിയിരുന്നു.\nഅനാവശ്യ ഷോട്ടു കളിച്ച് വിക്കറ്റു കളയുന്നതാണ് താരത്തിന്റെ പ്രധാന പ്രശ്‌നം. മത്സരത്തില് ടീമിനെ ഒന്നടങ്കം സമ്മര്‍ദ്ദത്തിലാക്കാന് ഇത് കാരണമാവുന്നു. മുന്‍പ് പന്തിനെ വിമര്‍ശിച്ച് പരിശീലകന് രവി ശാത്രിതന്നെ രംഗത്തുവരികയുണ്ടായി. ട്വന്റി-20, ഏകദിന, ടെസ്റ്റ് ഫോര്‍മാറ്റുകളില് പന്തിനെ ഒന്നാം കീപ്പറായി ടീമില് നിലനിര്‍ത്തണമെന്നാണ് സെലക്ടര്‍മാരുടെ താത്പര്യം. പക്ഷെ പ്രകടനം മോശമാണെങ്കില് താരത്തെ ടീമില് വെച്ചുപൊറുപ്പിക്കില്ല — എംഎസ്‌കെ പ്രസാദ് സൂചന നല്‍കി.\nഭാവിയില് നോട്ടം വെച്ചാണ് ക്രിക്കറ്റിന്റെ മൂന്നു ഫോര്‍മാറ്റിലും വിക്കറ്റ് കീപ്പര് ബാറ്റ്‌സ്മാനായി 21 -കാരന് പന്തിനെ ദേശീയ സെലക്ഷന് കമ്മിറ്റി തുടരെ തിരഞ്ഞെടുക്കുന്നത്. നേരത്തെ വിന്‍ഡീസ് പര്യടനത്തില് മുഴുനീളം റിഷഭ് പന്ത് ഇന്ത്യയുടെ ഒന്നാം കീപ്പറായിരുന്നു. എന്നാല് കരീബിയന് മണ്ണില് പ്രതീക്ഷ നല്‍കുന്ന ഒരിന്നിങ്‌സ് പോലും കാഴ്ച്ചവെക്കാന് താരത്തിനായില്ല.\nഎന്തായാലും പന്ത് പരാജയപ്പെട്ടാലും പകരം പദ്ധതി സെലക്ടര്‍മാര്‍ക്കുണ്ട്. ട്വന്റി-20, ഏകദിന, ടെസ്റ്റ് ഫോര്‍മാറ്റുകളില് അനുയോജ്യരായ വിക്കറ്റ് കീപ്പര് ബാറ്റ്‌സ്മാന്മാരെ അണിയറയില് ഇവര് കണ്ടെത്തിക്കഴിഞ്ഞു. ഇന്ത്യ എ ടീമിനായി ഗ്ലൗസണിഞ്ഞ കെഎസ് ഭരത്തിനെ ടെസ്റ്റ് മത്സരങ്ങള്‍ക്ക് സെലക്ഷന് കമ്മിറ്റി പരിഗണിക്കും.\nപരിമിത ഓവര് ക്രിക്കറ്റില് ഇഷന് കിഷന്, സഞ്ജു സാംസണ് തുടങ്ങിയ താരങ്ങളും പരിഗണനിയിലുണ്ടെന്ന് എംഎസ്‌കെ പ്രസാദ് പറഞ്ഞു. ഇതേസമയം, പന്തിലെ വിശ്വാസം സെലക്ടര്‍മാര്‍ക്ക് നഷ്ടപ്പെട്ടിട്ടില്ലെന്ന് അദ്ദേഹം സൂചിപ്പിച്ചു. ലോകകപ്പിന് ശേഷം റിഷഭ് പന്തിലായിരിക്കും കൂടുതല് ശ്രദ്ധ കേന്ദ്രീകരിക്കുകയെന്ന് സെലക്ഷന് കമ്മിറ്റി മുന്‍പ് വ്യക്തമാക്കിയിട്ടുണ്ട്.\nപ്രതിഭയേറിയ താരമാണ് റിഷഭ് പന്ത്. സ്വതസിദ്ധമായ മികവിലേക്ക് ഉയരണമെങ്കില് പന്തിന് കുറച്ചുകൂടി സമയം നല്‍കണമെന്ന് പ്രസാദ് അഭിപ്രായപ്പെട്ടു. ബുധനാഴ്ച്ച ശ്രേയസ് അയ്യറിന് മുന്‍പേ നാലാം നമ്പറിലാണ് റിഷഭ് പന്തിനെ വിരാട് കോലിയിറക്കിയത്. പന്ത്രണ്ടാം ഓവറില് റിഷഭ് പന്ത് ക്രീസിലെത്തുമ്പോള് ഇന്ത്യന് സ്‌കോര് രണ്ടു വിക്കറ്റ് നഷ്ടത്തില് 94 റണ്‍സ്.\nഈ അവസരത്തില് ഏഴു റണ്‍സില് താഴെ മാത്രമായിരുന്നു ആവശ്യമായ റണ് നിരക്ക്. എന്നാല് അഞ്ചു പന്തുകളുടെ ആയുസ്സു മാത്രമേ പന്തിനുണ്ടായുള്ളൂ. നാലു റണ്‍സുമായി താരം ഡ്രസിങ് റൂമിലേക്ക് മടങ്ങി. അച്ചടക്കമില്ലാത്ത ബാറ്റിങ്ങാണ് താരത്തെ ഇവിടെയും കുടുക്കിയത്. ഈ വര്‍ഷം കളിച്ച ട്വന്റി-20 മത്സരങ്ങളില് ഇതുവരെ നാലു തവണ മാത്രമാണ് റിഷഭ് പന്ത് മുപ്പത് റണ്‍സിന് മുകളില് സ്‌കോര് ചെയ്തിട്ടുള്ളത്. എന്തായാലും താരം മികവിലേക്ക് തിരിച്ചെത്തുമെന്ന പ്രതീക്ഷയിലാണ് ഇന്ത്യന് സംഘം.\nStory first published: Friday, September 20, 2019, 11:46 [IST]


അപകടത്തിലേക്ക് ഒരു ഫ്രീ ലിഫ്റ്റ് | Kannur News | കണ്ണൂർ ജില്ലാ വാർത്തകൾ | District News | Malayalam Regional News | Chuttuvattom Malayala Manorama | ചുറ്റുവട്ടം മലയാള മനോരമ\nഅപകടത്തിലേക്ക് ഒരു ഫ്രീ ലിഫ്റ്റ്\nമനോരമ ലേഖകൻ October 11, 2018 01:40 AM IST\nകണ്ണൂർ∙ ബൈക്കിൽ ലിഫ്റ്റ് ചോദിച്ച സ്കൂൾ വിദ്യാർഥിയെ തട്ടിക്കൊണ്ടുപോയി പ്രക‌ൃതിവിരുദ്ധ പീഡനത്തിന് ഇരയാക്കിയയാളെ മലപ്പുറത്ത് പൊലീസ് പിടിച്ചതു കഴിഞ്ഞദിവസമാണ്. വിദ്യാർഥിയുടെ ഫോൺ നമ്പർ കൈക്കലാക്കിയശേഷം വീണ്ടും വരണമെന്നു യുവാവ് ഭീഷണി തുടങ്ങിയതോടെ പരിഭ്രാന്തനായ പന്ത്രണ്ടുകാരൻ ചൈൽഡ് ലൈൻ പ്രവർത്തകരോടാണു പീഡനവിവരം വെളിപ്പെടുത്തിയത്. സ്കൂൾ വിട്ടു വീട്ടിലേക്കു ബസിൽ പോകേണ്ട വിദ്യാർഥി ബൈക്ക് കൈ കാണിച്ചുനിർത്തിയാണു കയറിയത്.\nഇതു മലപ്പുറത്തെ ഒറ്റപ്പെട്ട സംഭവമല്ല. അപരിചിതരായ ബൈക്ക് യാത്രികർക്കു നേരെ ഇത്തരം അപകട സാധ്യതയ്ക്കു കൂടിയാണു വിദ്യാർഥികൾ കൈ നീട്ടുന്നത്. കണ്ണൂർ ജില്ലയിലെ പല ഭാഗങ്ങളിലും കാണാം ഇങ്ങനെ ലിഫ്റ്റ് ചോദിച്ചു കയറിപ്പറ്റുന്ന വിദ്യാർഥികളെ. ഏറ്റവുമധികം അപരിചിതർ കടന്നുപോകുന്ന ദേശീയ പാതയിലാണ് ഈ ലിഫ്റ്റ് ചോദിക്കൽ കൂടുതൽ.\nആരെന്നും എന്തെന്നും ആർക്കറിയാം\nഹെൽമറ്റ് ധരിച്ചു ബൈക്കിൽ പാഞ്ഞെത്തുന്നവരിൽ ക്രിമിനൽ പശ്ചാത്തലമുള്ളവരുണ്ടാകാം. മദ്യപിച്ചോ, ലഹരിമരുന്നുപയോഗിച്ചോ ബോധം നശിച്ചു ബൈക്കോടിച്ചു വരുന്നവരുണ്ടാകാം. അവ‌രുടെ ബൈക്കിനു കൈ നീട്ടുമ്പോൾ നിർത്തിയെന്നും വരാം. പക്ഷേ, ലഹരി തലയ്ക്കു പിടിച്ചയാൾ ഓടിക്കുന്ന ആ ബൈക്ക് എവിടെയെങ്കിലും അപകടത്തിൽപെടാനുള്ള സാധ്യത കൂടുതലാണ്.\nലിഫ്റ്റ് ചോദിച്ചു കയറുന്നയാളും ആ അപകടത്തിൽ ചെന്നുവീഴും. ദേശീയപാതയിലൂടെ ചീറിപ്പാഞ്ഞുപോകുന്ന ലോറികൾക്കു കൈ കാണിക്കുന്ന വിദ്യാർഥികളുണ്ട്. ഭാഷ പോലുമറിയാത്ത, ഏതോ നാട്ടിൽനിന്നു വരുന്ന ആ ലോറികളിൽ കയറിപ്പറ്റിയാൽ ചിലപ്പോൾ ഉദ്ദേശിച്ചിടത്ത് ഇറങ്ങാൻ പറ്റണമെന്നില്ല.\nബസ് ഇല്ലാത്ത റൂട്ടിലേക്കു ലിഫ്റ്റ് ചോദിക്കുന്നവർ ഇക്കൂട്ടത്തിൽ വളരെക്കുറച്ചേ കാണൂ. ബസ് ടിക്കറ്റിനുള്ള പണം കൊണ്ട് മറ്റെന്തെങ്കിലും ചെയ്തശേഷം മറ്റു വാഹനങ്ങൾക്കു ലിഫ്റ്റ് ചോദിക്കുന്നവരും അത്ര തന്നെയേയുള്ളൂ. പുതിയതരം ബൈക്കുകളോടും വേഗത്തോടുമുള്ള കുട്ടികളുടെ ഭ്രമമാണ് ഈ ലിഫ്റ്റ് ചോദിക്കലിനു പിന്നിലെ മനഃശാസ്ത്രം. ലൈസൻസ് പ്രായപരിധിയുൾപ്പെടെ പല കാരണങ്ങൾകൊണ്ട് ബൈക്ക് ഉപയോഗിക്കാൻ കഴിയാത്ത വിദ്യാർഥി, ബൈക്കിൽ യാത്ര ചെയ്യാൻ കിട്ടുന്ന അവസരം കൈവിടില്ല.\nനഗരറോഡുകളിലെ കനത്ത ഗതാഗതക്കുരുക്കിലൂടെ ഒരു സർക്കസ് അഭ്യാസിയുടെ മെയ്‌വഴക്കത്തോടെ പായുന്ന അത്തരം ബൈക്കുകൾക്കു പിന്നിലിരുന്നുള്ള സാഹസിക യാത്ര അവൻ ആസ്വദിക്കുന്നുണ്ട്. സ്വകാര്യ ബസുകളിലെ തിരക്കും ബസ് ജീവനക്കാരിൽനിന്നുള്ള മോശം പെരുമാറ്റവും മറ്റു കാരണങ്ങളാണ്. സ്കൂൾ വിട്ടശേഷം സ്കൂളിലും പരിസരങ്ങളിലുമായി സ്വന്തം ഇഷ്ടത്തിനു ചുറ്റിത്തിരിയുന്ന വിദ്യാർഥികളാണ് ലിഫ്റ്റ് അന്വേഷിക്കുന്നവരിൽ ഏറിയ പങ്കും.\nസദുദ്ദേശ്യവും ദോഷം ചെയ്യാം\nകൈ നീട്ടുമ്പോൾ, കുട്ടിയെ ഒന്നു സഹായിച്ചേക്കാം എന്നു കരുതി സദുദ്ദേശ്യത്തോടെ നിർത്തുന്നവരുമുണ്ട്. എന്നാൽ, യഥാർഥത്തിൽ കുട്ടിയുടെ തെറ്റായ പ്രവണതയ്ക്കു വളംവച്ചുകൊടുക്കുകയാണ് ഇവർ. ലിഫ്റ്റ് ശീലമായാൽ, നാളെ ഏതു വാഹനത്തിലും കുട്ടി കയറിപ്പോയേക്കാം. വലിയ അപകടങ്ങളിലേക്ക് എത്തിയേക്കാം.\n∙ ലഹരിമരുന്നു വിൽപന സംഘങ്ങൾ സ്കൂളുകൾ കേന്ദ്രീകരിച്ചുള്ള ലഹരിവിൽപനയ്ക്ക് വിദ്യാർഥികളെ പരിചയപ്പെടാൻ പല മാർഗങ്ങളാണു തേടുന്നത്. അതിലൊന്ന് ഈ രീതിയിൽ കുട്ടികൾക്കു ലിഫ്റ്റ് കൊടുത്തു പരിചയം സ്ഥാപിക്കലാണ്. യാത്രക്കിടെ കുട്ടിയുടെ മുഴുവൻ വിവരങ്ങളും ശേഖരിക്കും. തങ്ങളുടെ ഇടപാടിനു നിൽക്കുന്നവരാണോ എന്നറിയുകയാണ് വിവരശേഖരണത്തിന്റെ ഉദ്ദേശ്യം.\nഅതിനുശേഷമാണ് ഇവരെ ഉപയോഗപ്പെടുത്തുന്നത്. മുതിർന്നവരുടെ ഗ്രൂപ്പിലേക്ക് എത്താനുള്ള ആഗ്രഹം കൊണ്ട് ഇങ്ങനെ ലഭിക്കുന്ന സൗഹൃദം പല കുട്ടികളും ഉപേക്ഷിക്കാറില്ല. സ്കൂളിൽ വൈരാഗ്യമുള്ള വിദ്യാർഥികളെയോ, സീനിയേഴ്സിനെയോ ഒതുക്കാൻ ഈ സൗഹൃദം പ്രയോജനപ്പെടുത്തുന്ന വിദ്യാർഥികളുമുണ്ട്.


സ്വിറ്റ്‌സർലൻഡിലെ നഴ്‌സുമാർ സമരമുഖത്തേക്ക് : Deepika.com Nri News Europe\nSaturday, November 27, 2021 12:55 PM IST\nബാസൽ : മെച്ചപ്പെട്ട വേതനവും മറ്റു ആനുകൂല്യങ്ങളും ആവശ്യപ്പെട്ടു സ്വിറ്റസർലൻഡിലെ നഴ്‌സുമാർ സമരരംഗത്തിറങ്ങി. ശക്തമായ ആരോഗ്യമേഖല നിലനിൽക്കുന്ന രാജ്യമാണ് സ്വിട്സർലാൻഡ്.\nരോഗി: നഴ്‌സ് അനുപാതത്തിലും പരിചരണത്തിലും അതുപോലെ ശാസ്ത്രീയമായ നൂതന പരിചരണ സംവിധാനത്തിലും വളരെ മുന്നിൽ. എന്നിരുന്നാലും കഴിഞ്ഞ കുറെ വര്ഷങ്ങളായി ചെലവുചുരുക്കലിന്റെ ഭാഗമായി ഈ മേഖലയിൽ പ്രശ്നങ്ങൾ പുകഞ്ഞു തുടങ്ങിയിരുന്നു.\nകോവിഡിന്‍റെ വരവോടെ ഇത് മൂർധന്യത്തിലുമായി. ഇതിനു പരിഹാരം ആവശ്യപ്പെട്ടും കൂടുതൽ പേരെ ഈ രംഗത്തേക്ക് ആകർഷിക്കാൻ വേണ്ടിയുള്ള നടപടികൾക്കു വേണ്ടിയും ആരോഗ്യമേഖല വിവിധ സമരപരിപാടികളുമായി രംഗത്തു വന്നിരിക്കുന്നു. നവംബർ 28 ആം തീയതി നടക്കുന്ന ഹിതപരിശോധനയിൽ ജന വിധിയെ ആശ്രയിച്ചരിക്കുന്നു ഈ സേവനമേഖലയുടെ ഭാവി.\nഹിതപരിശോധന വിജയിച്ചാലും പാർലമെന്‍റിലെ വലതു പക്ഷ ലോബി മാറ്റങ്ങൾക്കു ഇടംകോലിടാൻ സാധ്യത ഉണ്ടെന്നു സമരമുഖത്തെ സജീവ സാന്നിധ്യവും മലയാളിയുമായ സാജൻ പെരേപ്പാടൻ അഭിപ്രായപ്പെട്ടു. മലയാളികളുടെ സംഘടന ആയ കൈരളി പ്രോഗ്രസീവ് ഫോറം സ്വിറ്റ്സർലൻഡ് എന്ന സംഘടനയുടെ ജനറൽ സെക്രട്ടറി കൂടിയാണ് അദ്ദേഹം. എല്ലാ മലയാളികളുടെയും പിന്തുണ ഈ ഹിതപരിശോധനക്കു കിട്ടാൻ വേണ്ടിയുള്ള ശ്രമങ്ങളിൽ സജീവമാണ് മലയാളി സംഘടനയും സാജൻ പെരേപ്പാടനും.


കണ്ണൂ‍രിൽ പതിനൊന്നുകാരി പനി വന്നു മരിച്ച സംഭവം: രണ്ട് പേരുടെ അറസ്റ്റ് രേഖപ്പെടുത്തി | 11 year old girl who suffered fever died without medical assistance\nസംഭവത്തിൽ ആരോപണവിധേയനായ കുഞ്ഞിപ്പള്ളി ഇമാം ഉവൈസ് , കുട്ടിയുടെ പിതാവ് സത്താർ എന്നിവരുടെ അറസ്റ്റാണ് ഇന്ന് പൊലീസ് രേഖപ്പെടുത്തിയത്.\nKannur, First Published Nov 3, 2021, 11:51 AM IST\nകണ്ണൂർ: കണ്ണൂർ സിറ്റിയിൽ (kannur City) പനി (Fever) ബാധിച്ച് പതിനൊന്നുകാരി മരിച്ച സംഭവത്തിൽ രണ്ട് പേരുടെ അറസ്റ്റ് പൊലീസ് രേഖപ്പെടുത്തി. പനി ബാധിച്ച് ഗുരുതരാവസ്ഥയിലായ ഫാത്തിമ എന്ന കുട്ടിക്ക് ചികിത്സ നൽകാതെ മതപരമായ പ്രാർത്ഥനയിലൂടെ സൗഖ്യപ്പെടുത്താൻ ശ്രമിച്ചതാണ് കുട്ടിയുടെ മരണത്തിന് കാരണമായത് എന്നാണ് പ്രാഥമിക നിഗമനം.\nസംഭവത്തിൽ ആരോപണവിധേയനായ കുഞ്ഞിപ്പള്ളി ഇമാം ഉവൈസ് , കുട്ടിയുടെ പിതാവ് സത്താർ എന്നിവരുടെ അറസ്റ്റാണ് ഇന്ന് പൊലീസ് (kannur city police) രേഖപ്പെടുത്തിയത്. കുട്ടിയുടെ പിതാവിനെതിരെ ജുവനൈൽ ജസ്റ്റിസ് ആക്ട് പ്രകാരമാണ് കേസെടുത്തിരിക്കുന്നത്. ഇമാമിനെതിരെ മനപൂർവമല്ലാത്ത നരഹത്യക്കും കേസെടുത്തതായി കണ്ണൂർ സിറ്റി പോലീസ് കമ്മീഷണർ ആർ.ഇളങ്കോ അറിയിച്ചു.\nമരണപ്പെട്ട ഫാത്തിമയെ ആശുപത്രിയിൽ കൊണ്ടു പോകാനോ ഏന്തെങ്കിലും ഡോക്ടറെ കാണിക്കാനോ മരുന്നുകൾ നൽകാനോ കുട്ടിയുടെ കുടുംബം തയ്യാറായില്ല. ഇതിനു പകരം കുഞ്ഞിപ്പള്ളി ഇമാമായ ഇമാം ഉവൈസ് ജപിച്ച് ഊത‍ൽ ചികിത്സ നടത്തുകയാണ് ചെയ്തതെന്നും പൊലീസ് വ്യക്തമാകുന്നു. കുട്ടിക്ക് പനി തുടങ്ങി ഗുരുതരാവസ്ഥയിലായെങ്കിലും നാല് ദിവസത്തോളം ഒരു തരത്തിലുള്ള ചികിത്സയും ലഭിച്ചില്ലെന്നാണ് വിവരം. ആരോഗ്യനില തീർത്തും മോശമായതോടെ ആണ് ഉസ്താദ് വന്ന് ജപ ചികിത്സ നടത്തിയത്. ആരോഗ്യനില തീ‍ർത്തും വഷളായിട്ടും ഒടുവിൽ മരിച്ച ശേഷമാണ് ഇവ‍ർ കുട്ടിയെ ആശുപത്രിയിൽ എത്തിച്ചത്. ശ്വാസകോശത്തിലുണ്ടായ അണുബാധയാണ് മരണകാരണമെന്നാണ് കുട്ടിയുടെ പോസ്റ്റ്മോ‍ർട്ടം റിപ്പോ‍ർട്ടിലെപ്രാഥമിക നിഗമനം.\nആശുപത്രിയിൽ പോകുന്നതിനേയും ഡോക്ട‍ർമാരെ കാണുന്നതിനുമെതിരെ ജിന്നുമ്മയും ഉവൈസും വ്യാപക പ്രചാരണം നടത്തിയിരുന്നുവെന്നാണ് വിവരം. ഡോക്ട‍ർമാർ പിശാചുകളാണെന്നും ആശുപത്രിയിൽ വച്ചാൽ നരക്തതിൽ പോകുമെന്നായിരുന്നു ഇവർ നടത്തിയിരുന്ന പ്രചരണം. ഉവൈസും ജിന്നുമ്മയും വാക്സീൻ എടുത്തിട്ടില്ല. കുടുംബത്തിലുള്ളവരെ വാക്സീൻ എടുക്കാനും ഇയാൾ സമ്മതിച്ചിരുന്നില്ല. ഇയാളുടെ ഭാര്യയുടെ പ്രസവവും വീട്ടിൽ വച്ചായിരുന്നു. ഫാത്തിമയുടെ മരണത്തിന് പിന്നാലെ ഈ കുടുംബത്തിന് നേരെ നാട്ടുകാ‍ർ തന്നെ രംഗത്ത് എത്തിയിരുന്നു. ഈ സാഹചര്യത്തിൽ കഴിഞ്ഞ വ‍ർഷങ്ങളിൽ ഈ കുടുംബത്തിൽ നടന്ന മരണങ്ങളെക്കുറിച്ച് പൊലീസ് വിവരശേഖരണം തുടങ്ങിയിട്ടുണ്ട്.\nപനി വന്ന് ഗുരുതരാവസ്ഥയിലായി മൂന്ന് ദിവസം കഴിഞ്ഞിട്ടും കു‍ഞ്ഞിനെ ആശുപത്രിയിലേക്ക് കൊണ്ടു വന്നില്ലെന്ന് ഉവൈസിൻ്റെ ബന്ധുവും പൊതുപ്രവ‍ർത്തകനുമായി സിറാജ് ഏഷ്യാനെറ്റ് ന്യൂസിനോട് പറഞ്ഞു. ഉവൈസിൻ്റെ നേതൃത്വത്തിലുള്ള മന്ത്രവാദ ചികിത്സ മൂലം തന്റെ കുടുംബത്തിൽ മൂന്ന് പേ‍ർ മരിച്ചിട്ടുണ്ടെന്ന് സിറാജ് പറയുന്നു. ഇതിനെ എതിർത്തതിൻ്റെ പേരിൽ തനിക്ക് കടുത്ത മാനസിക പീഡനം നേരിടേണ്ടി വന്നുവെന്നും സിറാജ് പറയുന്നു.\nതൻ്റെ മാതൃസഹോദരിയുടെ മകൻ വാഹനാപകടത്തിൽ പരിക്കേറ്റ് ആശുപത്രിയിൽ ചികിത്സയിൽ കഴിയുമ്പോൾ ഉവൈസ് വന്ന് നിർബന്ധമായി ഡിസ്ചാർജ് ചെയ്യിപ്പിച്ചു. പിന്നെ ഇവരുടെ ചികിത്സയിൽ ആരോഗ്യനില മോശമായ യുവാവ് ശ്വാസം മുട്ടി മരിക്കുകയായിരുന്നുവെന്നും. അർധസഹോരദരനെ ആശുപത്രിയിലെത്തിക്കാൻ ശ്രമിച്ച തന്നെ ഉവൈസും അയാളുടെ ഭാര്യസഹോദരനും ചേർന്ന് കൈയ്യേറ്റം ചെയ്യാൻ ശ്രമിച്ചുവെന്നും സിറാജ് വെളിപ്പെടുത്തി. ഇസ്ലാമുമായി യാതൊരു ബന്ധവുമില്ലാത്ത കാര്യങ്ങളാണ് മതത്തിൻ്റെ മറവിൽ ഇവർ ചെയ്യുന്നതെന്നും സിറാജ് പറയുന്നു.\nEleven year old girl died without treatment'


സുഭിക്ഷ കേരളം പദ്ധതിയില് പട്ടുവം ഗ്രാമപഞ്ചായത്തിലെ കയ്യം പാടശേഖരത്തില് വിത്തിറക്കി Kannur metro online news|www.kannurmetroonline.com\nസുഭിക്ഷ കേരളം പദ്ധതിയില് പട്ടുവം ഗ്രാമപഞ്ചായത്തിലെ കയ്യം പാടശേഖരത്തില് വിത്തിറക്കി\nPublished on 21 May 2020 8:18 pm IST\nതളിപ്പറമ്പ്: കാര്‍ഷിക മേഖലയിലെ ഭക്ഷ്യ സ്വയംപര്യാപ്ത പദ്ധതി (സുഭിക്ഷ കേരളം) യില് പട്ടുവം ഗ്രാമപഞ്ചായത്തിലെ കയ്യം പാടശേഖരത്തില് വിത്തിറക്കി. 60 ഏക്കര് തരിശ് രഹിത കൈപ്പാട് ഭൂമിയിലാണ് നെല്‍കൃഷി ഇറക്കുന്നത്. കൈപ്പാട് സമിതിയുടെ നേതൃത്വത്തില് സ്വാശ്രയ സംഘങ്ങള്, കുടുംബശ്രീ യൂണിറ്റുകള്, കര്‍ഷകര്, കൃഷിക്കാര് തുടങ്ങിയവരാണ് കൃഷി നടത്തുക. ഏഴോം- രണ്ട് നെല്‍വിത്താണ് കൃഷിക്ക് ഉപയോഗിച്ചത്. വിത്തിടാന് കൈപ്പാട് നിലം ഒരുക്കിയത് ജില്ലാ പഞ്ചായത്തും, കൃഷി ചെയ്യാന് വിത്ത് നല്കിയത് പട്ടുവം ഗ്രാമപഞ്ചായത്തുമാണ്. പട്ടുവം കൃഷിഭവന് മേല്‍നോട്ടം വഹിക്കും.\nഅടുത്ത ഘട്ടത്തില് അരിയിലെ 25 ഏക്കര്, മുള്ളൂലിലെ 10 ഏക്കര്, കൂത്താട്ടെ 20 ഏക്കര്, കിഴക്കെ പുറത്തെ 55 ഏക്കര് പാടശേഖരത്തിലും തരിശ് രഹിത കൈപ്പട് നെല്‍കൃഷിക്ക് വിത്തിറക്കും. കയ്യം പാടശേഖരത്ത് വിത്തിറക്കല് ചടങ്ങ് ടി.വി രാജേഷ് എം.എല്.എ നിര്‍വ്വഹിച്ചു. പട്ടുവം ഗ്രാമപഞ്ചായത്ത് പ്രസിഡന്റ് ആനക്കീല് ചന്ദ്രന്, ഗ്രാമപഞ്ചായത്ത് വികസനകാര്യ സ്റ്റാന്‍ഡിംഗ് കമ്മിറ്റി ചെയര്‍മാന് വി.വി ചന്ദ്രന്, പട്ടുവം സര്‍വ്വീസ് സഹകരണ ബേങ്ക് പ്രസിഡന്റ് കെ. കരുണാകരന്, കെ. ദാമോദരന്, എം.വി ജനാര്‍ദ്ദനന്, സി. നാരായണന്, പട്ടുവം കൃഷി ഓഫീസര് പി.എം കൃഷ്ണ, അസി. കൃഷി ഓഫീസര് എം. ശ്രീദേവി എന്നിവരും പങ്കെടുത്തു.\nPATTUVAM KANNUR KERALA KRISHI


mob-lynching-youth-died | മധുവിന് പിന്നാലെ ഷാഹിറും! ആൾകൂട്ട ആക്രമണത്തിന് ഇരയായ യുവാവിന് ദാരുണാന്ത്യം; പുതുപറമ്പ് സ്വദേശിയെ മർദ്ദിച്ച് അവശനാക്കിയത് പെൺസുഹൃത്തിന്റെ വീട്ടുകാർ; മർദനത്തിൽ മനംനൊന്ത യുവാവ് മരിച്ചത് വിഷം കഴിച്ച്; ഗുരുതരാവസ്ഥയിൽ തുടർന്ന 22കാരന്റെ അന്ത്യം പുലർച്ചെ; തുർച്ചയായി മൂന്നു മണിക്കൂർ മർദ്ദനം എൽക്കേണ്ടി വന്ന യുവാവിനെ രക്ഷിക്കാനെത്തിയ സഹോദരനെയും തല്ലിച്ചതച്ചു - MarunadanMalayali.com\nവിൻസെന്റ് നെല്ലിക്കുന്നേൽ പ്രസിഡന്റും അബ്ദുൽ മുജീബ് സെക്രട്ടറിയുമായി കോം ഇന്ത്യയിൽ പുനഃസംഘടന; മുതിർന്ന മാധ്യമ പ്രവർത്തകൻ ആർ ഗോപീകൃഷ്ണൻ പുതിയ രക്ഷാധികാരി, കെ കെ ശ്രീജിത് ട്രഷറർ\nNovember 12, 2019 | 10:26 AM IST | Permalink\nകോട്ടയ്ക്കൽ; ആൾക്കൂട്ട ആക്രമണത്തിന് ശേഷം വിഷം കഴിച്ച യുവാവിനെ മരിച്ച നിലയിൽ കണ്ടെത്തി. ഹൈദരാലിയുടെ മകൻ ഷാഹിറാണ് (22) ചൊവ്വാഴ്ച പുലർച്ചെ കോട്ടക്കലിലെ സ്വകാര്യ ആശുപത്രിയിൽ മരിച്ചത്.ഞായറാഴ്ച രാത്രിയിൽ ഷാഹിർ ബൈക്കിൽ പോകുമ്പോൾ ഷാഹിറുമായി സൗഹൃദത്തിലായിരുന്ന പെൺകുട്ടിയുടെ ബന്ധുക്കൾ അടങ്ങുന്ന സംഘം തടഞ്ഞ് ആക്രമിക്കുകയായിരുന്നുവെന്ന് പൊലീസ് പറഞ്ഞു. രാത്രി ഒൻപതുമുതൽ പന്ത്രണ്ടുമണിവരെ മർദിച്ചതായാണ് പരാതി. മൊബൈൽഫോൺ കൈക്കലാക്കിയതായും പരാതിയുണ്ട്.\nഭാര്യ വീട്ടിലിരിക്കെ രഹസ്യ മണവാളൻ ആകാൻ ഇറങ്ങിത്തിരിച്ച യുവാവിന് മാട്രിമോണിയലിൽ ഇരുന്ന് എട്ടിന്റെ പണിയായ മറുപടി നൽകിയത് വടകരയിലെ മെഹറുന്നീസ; ഭാര്യ വേണം, ഒപ്പം അവിഹിതം കൂടി വേണം, അതൊന്നു ഒപ്പിച്ച് നൽകണം എന്ന ആവശ്യത്തിൽ ആദ്യം അമ്പരന്നെങ്കിലും മറുപടി നൽകിയത് തന്ത്രപരമായി; സോഷ്യൽ മീഡിയയിൽ വൈറലായത് സുഹൃത്തിന് അയച്ചു നൽകിയ ശബ്ദസന്ദേശമെന്ന് മെഹറുന്നീസ മറുനാടനോട്\nതലക്കീഴിൽ മൊബൈൽ ഫോൺ ചാർജിനായി കുത്തിയിട്ടു; മൊബൈൽ പൊട്ടിത്തെറിച്ച് യുവാവിന് ദാരുണാന്ത്യം; മരിച്ചത് കെട്ടിടനിർമ്മാണ തൊഴിലാളി\nറോഡിലെ കുഴി കണ്ട് ബൈക്ക് വെട്ടിച്ചതിനെ തുടർന്ന് ഇടിച്ചത് എതിരെ വന്ന സ്‌കൂട്ടറിൽ; ഹെൽമറ്റും വയ്ക്കാതിരുന്നതോടെ തലയിടിച്ച് റോഡിൽ വീണ യുവാവിന് ദാരുണാന്ത്യം; തിരക്കുള്ള റോഡിൽ വഴി വിളക്കില്ലാതിരുന്നതും അപകടത്തിന് കാരണമായി\nട്രെയിൻ തട്ടുമോ എന്ന ഭീതിയിൽ പുഴയിലേക്ക് ചാടിയ യുവാവിന് ദാരുണാന്ത്യം; കോട്ടയം നീലിമംഗലം പാലത്തിൽ നിന്നും ചാടിയ യുവാവിനെ കണ്ടെത്തിയത് 20 മിനിട്ടത്തെ തിരച്ചിലിനൊടുവിൽ; റെയിൽപാളത്തിലൂടെ നടന്ന് പോയത് നാലു പേർ ചേർന്ന്; മരണം സംഭവിച്ചത് ആശുപത്രിയിൽ വെച്ചെന്നും സൂചന\nആക്രമണം കണ്ടവർ വിവരം ഷാഹിറിന്റെ വീട്ടിൽ വിളിച്ചുപറഞ്ഞതിനെത്തുടർന്ന് അനുജൻ ഷിബിലും മാതാവും സ്ഥലത്തെത്തി. പെൺകുട്ടിയുടെ ബന്ധുക്കൾ ഷിബിലിനെയും മർദിച്ചു. അവശരായ മക്കളെയുംകൊണ്ട് മാതാവ് വീട്ടിൽ തിരിച്ചെത്തി.മർദനത്തിൽ മനംനൊന്ത ഷാഹിർ വീട്ടിൽ എത്തിയയുടനെ വിഷം കഴിക്കുകയായിരുന്നുവെന്ന് പരാതിയിൽ പറയുന്നു. വീട്ടുകാർ ഷാഹിറിനെ ആശുപത്രിയിലെത്തിച്ചു. വെന്റിലേറ്ററിന്റെ സഹായത്തോടെ ജീവൻ നിലനിർത്തിയിരുന്ന ഷാഹിർ ചൊവ്വാഴ്ച പുലർച്ചെ ഒരു മണിയോടെ മരിച്ചു.ഷിബിലിന്റെ പരാതിയെത്തുടർന്ന് കണ്ടാലറിയാവുന്ന 15 പേർക്കെതിരേ കേസെടുത്തതായി പൊലീസ് പറഞ്ഞു.\n.അമ്മയും ഇളയ സഹോദരൻ ഷിബിലും എത്തിച്ചേരുന്നതു വരെ ഇവർ മൂന്നു മണിക്കൂറോളം ഷാഹിറിനെ തടഞ്ഞു വച്ച് മർദ്ദിച്ചെന്നാണ് വിവരം. 2018 ൽ, അട്ടപ്പാടിയിലെ ആദിവാസി യുവാവ് മധു ആൾക്കൂട്ട ആക്രമണത്തിന് ശേഷം മരിച്ചതിൽ പിന്നെയുണ്ടാവുന്ന ദാരുണ സംഭവമായി ഷാഹിറിന്റെ മരണം. കേരള ഹൈക്കോടതി സ്വമേധയാ കേസ് രജിസ്റ്റർ ചെയ്തു എങ്കിലും ഉയർന്ന ഫീസ് ആവശ്യപ്പെട്ട് നിയമിച്ച പ്രത്യേക പബ്ലിക് പ്രോസിക്യൂട്ടറെ പിൻവലിക്കാൻ സംസ്ഥാന സർക്കാർ തീരുമാനിച്ചതിനാൽ കേസ് മുന്നോട്ടു പോയില്ല.\nപൗരത്വ ഭേദഗതി ബില്ലിനെതിരെ അസമിൽ നടക്കുന്ന പ്രതിഷേധത്തെ തണുപ്പിക്കാൻ പ്രധാനമന്ത്രി മോദി രംഗത്ത്; അസമിലെ ജനങ്ങൾക്ക് ആശങ്ക വേണ്ടെന്നും ഒരുതരത്തിലുമുള്ള അവകാശങ്ങളും നഷ്ടപ്പെടുകയില്ലെന്നും മോദി; അസം ജനതയുടെ ജനങ്ങളുടെ ഭരണഘടനാപരമായ അവകാശങ്ങൾ സംരക്ഷിക്കുമെന്നും പ്രധാനമന്ത്രിയുടെ വാഗ്ദാനം; ഇന്ത്യൻ ആഭ്യന്തര മന്ത്രി അമിത് ഷായുടെ പ്രസ്താവനയോട് രൂക്ഷമായി പ്രതികരിച്ച് ബംഗ്ലാദേശ്; മതന്യൂനപക്ഷങ്ങളോട് ബംഗ്ലാദേശിൽ വിവേചനമില്ലെന്ന് വിദേശകാര്യ മന്ത്രി ഡോ. എ.കെ അബ്ദുൽ മോമൻ\n'താൻ പാർവതിയുമായി പ്രണയത്തിൽ; എങ്ങനെയെങ്കിലും പാർവതിയെ കൊച്ചിയിൽ നിന്ന് രക്ഷപ്പെടുത്തൂ; നടി മാഫിയാ സംഘത്തിന്റെ വലയിൽ; എന്റെ ഒരുപാട് സുഹൃത്തുക്കൾക്ക് പാർവതിയെ പരിചയമുണ്ട്; പാർവതി കുടുംബത്തോട് കള്ളം പറയുകയാണ്'; നടി പാർവതി തിരുവോത്തിനെ സമൂഹ മാധ്യമങ്ങളിലൂടെ അപമാനിക്കുകയും നടിയെക്കുറിച്ച് ബന്ധുക്കൾക്ക് മോശം സന്ദേശങ്ങൾ അയയ്ക്കുകയും ചെയ്ത യുവാവ് അറസ്റ്റിൽ\n'വാലല്ലാത്തതെല്ലാം അളയിലാക്കി. ഇനിയെന്താ വേണ്ടത്?, ഒരു മന്ത്രി'; 'ഇതിനെക്കാൾ വലിയ പെരുന്നാൾ വന്നിട്ട് വാപ്പ പള്ളിയിൽ പോയിട്ടില്ല'; എസ്എൻഡിപി യോഗം എന്ന ആനയെ ഏലക്കകൊണ്ട് എറിഞ്ഞാൽ ഒരു പുല്ലും സംഭവിക്കില്ല; ആന അറിയുക പോലുമില്ല; വിമത നീക്കം നടത്തുന്ന സുഭാഷ് വാസുവിനെതിരെ തുറന്നടിച്ച് വെള്ളാപ്പള്ളി നടേശൻ\nദേശീയ പൗരത്വ നിയമ ഭേദഗതി ഭരണഘടനാ വിരുദ്ധമല്ല; മുസ്ലിംങ്ങൾക്ക് എതിരല്ല, ന്യൂനപക്ഷ സംരക്ഷണം ഉറപ്പു വരുത്തുന്നതാണ് നിയമഭേദഗതി; നിയമം പറയുന്നത് പാക്കിസ്ഥാൻ, അഫ്ഗാനിസ്ഥാൻ, ബംഗ്ലാദേശ് എന്നീ രാജ്യങ്ങളിലെ മാത്രം ന്യൂനപക്ഷങ്ങളുടെ പൗരത്വം മാത്രം; ആർട്ടിക്കിൾ 15 ഇന്ത്യൻ പൗരന്മാർ ആയതിന് ശേഷം പരിഗണിക്കേണ്ട കാര്യം: വിശാലമായ അർത്ഥത്തിൽ എല്ലാവരെയും ഉൾക്കൊള്ളണം എന്നു പറയാമെന്ന് മാത്രം: പൗരത്വ നിയമത്തിൽ സുപ്രീംകോടതിയിലേക്ക് നിയമപോരാട്ടം നീങ്ങുമ്പോൾ അഡ്വ.ഹരീഷ് സാൽവെക്ക് പറയാനുള്ളത്\nനിങ്ങൾ ഒരു ഡയബറ്റീസ് രോഗിയാണോ? മെറ്റ്ഫോർമിനാണോ മരുന്നായി ഉപയോഗിക്കുന്നത്? എങ്കിൽ രോഗം മാറിയാലും കാൻസർ പിടിക്കും! പ്രമേഹ രോഗികൾ ലോകത്തേറ്റവും കൂടുതലായി ഉപയോഗിക്കുന്ന മരുന്നിൽ കാൻസറിന്റെ ഘടകങ്ങൾ കണ്ടെത്തിയതായി റിപ്പോർട്ട്; അന്വേഷണം പ്രഖ്യാപിച്ച് അമേരിക്കയും യൂറോപ്യൻ യൂണിയനും\nചലച്ചിത്ര മേളയുടെ മനം കവർന്ന് കെഞ്ചിര; ആദിവാസി പീഡനങ്ങളുടെ നേർക്കാഴ്‌ച്ച തുറന്നുകാട്ടി മനോജ് കാന ചിത്രം; ആദിവാസികളുടെ പണിയ ഭാഷയിൽ ചിത്രീകരിച്ച സിനിമ മുന്നോട്ടു വെക്കുന്നത് അതിശക്തമായ രാഷ്ട്രീയ പ്രമേയം\nവെള്ളാപ്പള്ളി വേദമോതി തുടങ്ങിയോ? ക്രൂരമായ , പിഴിഞ്ഞുള്ള വിദ്യാർത്ഥി പ്രവേശനം; ഓരോ പോസ്റ്റിംഗിനും എത്രയെന്നു ജോലിക്ക് ശ്രമിച്ച ഓരോ എസ് എൻ ഡി പിക്കാരനും അറിയാം; ശരാശരി 80 കോടി ഒരു വർഷം. 23വർഷങ്ങൾ ! മൈക്രോ, ഇന്ന് എസ് എൻ ഡി പി പിന്നോക്ക വിഭാഗം കമ്മീഷൻ കരിമ്പട്ടികയിൽ അല്ലേ: വെള്ളാപ്പള്ളിയെ കടന്നാക്രമിച്ച് സെൻകുമാർ\nഭയം നട്ടെല്ലിലൂടെ അരിച്ചുകറുന്നു... ഇത് ഒരിക്കലും അനുവദിക്കാൻ പാടില്ലാത്തതെന്ന് പാർവ്വതി; പൗരത്വ ബില്ലിൽ വിമർശനവുമായി നടി\nദാരിദ്ര്യം മാത്രമുള്ള മിടുമിടുക്കിയെ നേഴ്‌സാക്കിയത് പാസ്റ്റർമാരുടെ സ്‌കോളർഷിപ്പ്; സെക്കന്തരാബാദിലെ തിരുവല്ലക്കാരനായ സോഫ്റ്റ് വെയർ എഞ്ചിനീയറുമായുള്ള പ്രണയം പൂത്തുലഞ്ഞത് എതിർപ്പുകൾക്കൊടുവിൽ; പലവട്ടം ബാത്ത്റൂമിൽ അടച്ചിട്ടു; തലമുടി പറിച്ചെടുത്തു; മൂന്നുലക്ഷം രൂപ മുടക്കി ചികിത്സിച്ചിട്ടും റോയിയുടെ അസുഖം ഭേദമായില്ല; ഉപദ്രവം സഹിക്കാതെയാണ് അവൾ ഹൈദരാബാദിൽ നിന്ന് രക്ഷപെട്ടതെന്ന് ഇപ്പോൾ വിലപിക്കുന്ന അമ്മ; ഉദയംപേരൂരിലെ വില്ലത്തി സുനിതാ ബേബിയുടെ കഥ


'ഇതെന്താരു ശോചനീയാവസ്ഥ'; ഹെല്‍മെറ്റ് ധരിച്ച് ഓഫീസിലിരിക്കേണ്ടി വരുന്ന സര്‍ക്കാര് ഉദ്യോഗസ്ഥര്\nFriday 14th July 2017 5:03pm\n‘തെറ്റുകാരനല്ലെന്ന് ആലുവ തേവരെ വിളിച്ച് ദിലീപ് സത്യം ചെയ്തു’; താനിന്നും ആക്രമിക്കപ്പെട്ട സഹോദരിക്കൊപ്പമെന്ന് അന്‍വര് സാദത്ത്\nകൊച്ചി: നടി ആക്രമിക്കപ്പെട്ട കേസില് അറസ്റ്റിലായ നടന് ദിലീപുമായി വര്‍ഷങ്ങളായുള്ള സൗഹൃദമെന്ന് ആലുവ എം.എല്.എ അന്‍വര് സാദത്ത്. ദിലീപുമായി തനിക്ക് യാതൊരു റിയല് എസ്റ്റേറ്റ് ബന്ധവുമില്ലെന്നും അന്‍വര് സാദത്ത് പത്രസമ്മേളനത്തില് വ്യക്തമാക്കി.\nതാന് തെറ്റുകാരനല്ലെന്ന് ആലുവ തേവരുടെ പേരില് ദിലീപ് സത്യം ചെയ്‌തെന്നും പള്‍സര് സുനിയെ അറിയില്ലെന്നും പറഞ്ഞതായും എം.എല്.എ പറഞ്ഞു. അതേസമയം തനിക്കെതിരായ ആരോപണങ്ങള് രാഷ്ട്രീയ പ്രേരിതമാണെന്നും അദ്ദേഹം പറഞ്ഞു.\nനടി ആക്രമിക്കപ്പെട്ട സംഭവത്തിന് പിന്നാലെ ദിലീപും അന്‍വര് സാദത്തും നിരവധി തവണ ഫോണില് സംസാരിച്ചതായി പൊലീസ് കണ്ടെത്തിയിരുന്നു. എന്നാല് താന് വര്‍ഷങ്ങളായി ദിലീപിന്റെ സുഹൃത്താണെന്നും നിരന്തരമായി ഫോണില് ബന്ധപ്പെടാറുണ്ടെന്നുമായിരുന്നു അദ്ദേഹത്തിന്റെ മറുപടി.\nAlso Read: മോദിയുടെ ചിത്രം പ്രചരിപ്പിച്ച സംഭവം; എ.ഐ.ബിക്ക് അഞ്ച് ലക്ഷം രൂപ പിഴ\nദിലീപ് പ്രതിയായിട്ടില്ലെന്നും ഇപ്പോഴും കുറ്റാരോപിതന് മാത്രമാണെന്നും അദ്ദേഹം കൂട്ടിച്ചേര്‍ത്തു. അതേസമയം, താനെന്നും ആക്രമിക്കപ്പെട്ട സഹോദരിക്കൊപ്പമാണെന്നും തന്റെ രാഷ്ട്രീയ ജീവിതം ഒരു തുറന്ന പുസ്തകമാണെന്നും അദ്ദേഹം കൂട്ടിച്ചേര്‍ത്തു.\nനേരത്തെ, നടിയെ ആക്രമിച്ച കേസില് ദിലീപ് വീണ്ടും പൊലീസ് കസ്റ്റഡിയില് വിട്ടിരുന്നു. നാളെ വൈകീട്ട് അഞ്ച് മണി വരെയാണ് ദിലീപിനെ കസ്റ്റഡിയില് വിട്ടിരിക്കുന്നത്. ദിലീപിനെ കൂടുതല് ചോദ്യം ചെയ്യാനുണ്ടെന്ന അന്വേഷണ സംഘത്തിന്റെ ആവശ്യം പരിഗണിച്ചാണ് കോടതി കസ്റ്റഡി കാലാവധി നീട്ടിയത്.\nനാളെ ഉച്ചയ്ക്ക് വീണ്ടും ദിലീപിന്റെ ജാമ്യാപേക്ഷ കോടതി പരിഗണിക്കും. ഇപ്പോള് ദിലീപിനെ ആലുവ പൊലീസ് ക്ലബ്ബിലേക്ക് കൊണ്ടുപോകുകയാണ്. മൂന്നുദിവസത്തെ കസ്റ്റഡി കൂടി വേണമെന്നായിരുന്നു പൊലീസ് ആവശ്യപ്പെട്ടത്. അതേസമയം കസ്റ്റഡി അപേക്ഷയെ പ്രതിഭാഗം എതിര്‍ത്തെങ്കിലും കോടതി അത് പരിഗണിച്ചില്ല.\nനോമ്പ് അനുഷ്ഠിച്ച എന്റെ ഉമ്മയെ ആ പൊലീസുകാരന് വിളിച്ച തെറി ഇവിടെ പറയാന് കഴിയില്ല; നിയമസഭയില് പിണറായി വിജയനെതിരെ ആഞ്ഞടിച്ച് അന്‍വര് സാദത്ത് എം.എല്.എ\nThursday 7th June 2018 1:30pm\nനടി ആക്രമിക്കപ്പെട്ട കേസ്: അന്‍വര് സാദത്ത് എം.എല്.എയെ ചോദ്യം ചെയ്യും\nWednesday 12th July 2017 7:13pm


ബാഴ്‌സയെ ട്രോളി പി.എസ്.ജി – Chandrika Daily\nBy chandrika Thursday August 17, 2017 23:36 pm\nബാഴ്‌സയെ ട്രോളി പി.എസ്.ജി\nപാരീസ്: സ്പാനിഷ് സൂപ്പര് കപ്പില് റയലിനോട് തോറ്റതും മത്സരത്തിനിടെ സെര്‍ജിയോ റാമോസ് ലയണല് മെസ്സിയെ പരിഹസിച്ചതും ബാഴ്‌സയുടെ ആരാധകര് ഒരു പക്ഷേ ക്ഷമിച്ചേക്കാം. എന്നാല് നെയ്മറെ ബാഴ്‌സയില്…\nപാരീസ്: സ്പാനിഷ് സൂപ്പര് കപ്പില് റയലിനോട് തോറ്റതും മത്സരത്തിനിടെ സെര്‍ജിയോ റാമോസ് ലയണല് മെസ്സിയെ പരിഹസിച്ചതും ബാഴ്‌സയുടെ ആരാധകര് ഒരു പക്ഷേ ക്ഷമിച്ചേക്കാം. എന്നാല് നെയ്മറെ ബാഴ്‌സയില് നിന്നും അടര്‍ത്തി മാറ്റിയ പി.എസ്.ജിയുടെ ട്രോള് കൊണ്ടത് ബാഴ്‌സയുടെ ചങ്കിലാണ്. ബാഴ്‌സയുടെ തോല്‍വിക്കു പിന്നാലെ നെയ്മര് പൊട്ടിച്ചിരിക്കുന്ന ചിത്രവും ഒപ്പം ചിരിക്കുന്ന ഒരു ഇമോജിയുമാണ് പി.എസ്.ജി തങ്ങളുടെ ഔദ്യോഗിക ട്വിറ്റര് പേജിലൂടെ പുറത്തു വിട്ടത്. നെയ്മര് ബാഴ്‌സയുടെ തോല്‍വിയില് സന്തോഷിക്കുകയാണെന്നു തോന്നിക്കുന്ന രൂപത്തിലാണ് ചിത്രം പുറത്തു വിട്ടിരിക്കുന്നത്.\nഇതിനു താഴെ ബാഴ്‌സക്ക് പി.എസ്.ജിയില് നിന്നേറ്റ തോല്‍വിയുടെ കണക്കുകളും ഫ്രഞ്ച് ആരാധകര് നിരത്തിയിട്ടുണ്ട്. അതേ സമയം ചാമ്പ്യന്‍സ് ലീഗില് പിഎസ്ജിയെ 6-1ന് തകര്‍ത്ത ബാഴ്‌സയുടെ ചിത്രങ്ങള് പങ്കുവെച്ചാണ് ആരാധകര് പിഎസ്ജിയോട് കണക്ക് ചോദിക്കുന്നത്. നെയ്മര് പോയതിന് ശേഷം കളിച്ച മൂന്നില് രണ്ട് മത്സരവും ബാഴ്‌സലോണ തോല്‍ക്കുകയായിരുന്നു. അതേ സമയം പി.എസ്.ജിക്കു വേണ്ടി കളത്തിലിറങ്ങിയ നെയ്മര് ആദ്യ മത്സരത്തില് ഒരു ഗോള് നേടുകയും ഒരു ഗോളിന് വഴിയൊരുക്കുകയും ചെയ്തു. സീസണ് ഏറെ ദൈര്‍ഘ്യമുള്ളതാണ്, അതിനാല് ഇനിയും പുരോഗമിക്കാന് സമയമുണ്ട്. പക്ഷേ കഴിഞ്ഞ ഒമ്പത് വര്‍ഷമായി ബാഴ്‌സയില് തുടരുന്ന തനിക്ക് ഇതാദ്യമായി റയലിനേക്കാളും താഴ്ന്നവരാണ് തങ്ങളെന്ന തോന്നലുണ്ടായെന്നായിരുന്നു മത്സര ശേഷം ബാഴ്‌സ താരം പിക്വേയുടെ പ്രതികരണം.\nCategories: More, Video Stories, Views Tags: barca, neymar, neymar messi, nymer barsa psg, psg


വലതിന്റെ തട്ടിപ്പ് രാഷ്ട്രീയം വിട്ട് മഞ്ചേശ്വരം ഇടതിനോടൊപ്പം - Janayugom Online\nപത്മേഷ് കെ വി\nമണ്ഡല കാലം മഞ്ചേശ്വരം\nകേരളത്തിന്റെ വടക്കേ അറ്റത്തെ മണ്ഡലമായ മഞ്ചേശ്വരത്ത് ഇത്തവണ ഇടതു മുന്നണിയുടെ പോരാട്ടം വര്‍ഗീയതയ്ക്കും ജനവഞ്ചനയ്‌ക്കുമെതിരായാണ്. ഒരു ഭാഗത്ത് തനി വര്‍ഗീയതയും മറുഭാഗത്ത് പണക്കൊഴുപ്പും തട്ടിപ്പുമാണ്. സിറ്റിങ് എംഎല്‍എ എം സി കമറുദീന് ജ്വല്ലറി നിക്ഷേപ തട്ടിപ്പ് കേസില് പ്രതിയായി ജയിലിലായതോടെ നാണക്കേടിലായ യുഡിഎഫിന് അദ്ദേഹം ജയില്‍മുക്തനായിട്ടും തലയുയര്‍ത്താനായിട്ടില്ല. ജ്വല്ലറി നിക്ഷേപതട്ടിപ്പ് വീരനായ ഒരു എംഎല്‍എയെ നിയമസഭയില് അയച്ചതിന്റെ ക്ഷീണവും ഇവിടുത്തുകാര്‍ക്ക് ഇത്തവണ മാറ്റണം. അതാണ് മുസ്‌ലിം ലീഗ് അണികള് ഉള്‍പ്പെടെയുള്ളവരുടെ തീരുമാനം.\nമഞ്ചേശ്വരം മണ്ഡലം ഇത്തവണ എല്‍ഡിഎഫിനൊപ്പം നില്‍ക്കുമെന്ന വ്യക്തമായ സൂചന കഴിഞ്ഞ തദ്ദേശ സ്വയംഭരണ തെരഞ്ഞെടുപ്പില് പ്രകടമായിരിക്കുകയാണ്. വര്‍ഷങ്ങളായി ബിജെപിക്കും മുസ്‌ലിം ലീഗിനും സ്വാധീനമുള്ള അതിര്‍ത്തി മേഖകളില് പോലും തദ്ദേശസ്വംയഭരണ തെരഞ്ഞെടുപ്പില് എൽഡിഎഫിന് നേട്ടമുണ്ടാക്കാന് സാധിച്ചു. എംഎല്‍എയുടെ മരണവും തുടര്‍ന്നെത്തിയ എംഎല്‍എയുടെ ജയില്‍വാസവും കാരണം അനാഥമായ മണ്ഡലത്തെ കരുതലോടെ കാത്തത് എല്‍ഡിഎഫ് സര്‍ക്കാരാണ്. മലയോര ഹൈവേയില് സംസ്ഥാനത്തെ ആദ്യറീച്ചായ നന്ദാരപദവ് ചേവാര് റോഡും മഞ്ചേശ്വരം മത്സ്യബന്ധന തുറമുഖം തുറന്നതും ആറുവരി ദേശീയപാത വികസനത്തില് തലപ്പാടി ചെങ്കള റോഡിന്റെ പ്രവൃത്തിക്കായി കരാറായതും വലിയ പദ്ധതികളാണ്. ഇതെല്ലാം ഇവിടുത്തെ വോട്ടര്‍മാര് അനുഭവിച്ച് അറിഞ്ഞ കാര്യങ്ങളാണ്. അതുകൊണ്ടുതന്നെ ഇത്തവണ ഇടതുമുന്നണിക്കൊപ്പം നില്‍ക്കാനാണ് ഇവിടുത്തുകാരുടെ തീരുമാനം. 2,17,110 വോട്ടര്‍മാരുള്ള മണ്ഡലത്തില് പകുതിയിലധികവും മുസ്‌ലിം ജനവിഭാഗമെന്നാണ് മുസ്‌ലിംലീഗുകാരുടെ പ്രചരണത്തിലെ തന്ത്രമെങ്കില് പകുതിയുടെ അടുത്ത് വരുന്ന ഹിന്ദുക്കളെ വര്‍ഗീയതയുടെ പേരു പറഞ്ഞ് ബിജെപി യുടെ കൂടെ നിര്‍ത്താനാണ് ശ്രമം. നാടുനീളെ ഇരു മുന്നണികളും വര്‍ഗീയത പ്രചരിപ്പിച്ച് വോട്ട് തേടുമ്പോള് ഇതിനെല്ലാമെതിരെ മണ്ഡലത്തിൽ ഇടത് സർക്കാർ കൊണ്ടുവന്ന വികസന പ്രവര്‍ത്തനങ്ങള് വിശദീകരിച്ചാണ് ഇത്തവണ എല്‍ഡിഎഫ് വോട്ടുചോദിക്കുന്നത്.\nമുസ്‌ലിം ലീഗിലെ ചെര്‍ക്കളം അബ്‌ദുല്ല രണ്ടുപതിറ്റാണ്ടുകാലം എംഎല്‍എയും അതില് അഞ്ചുവര്‍ഷം മന്ത്രിയുമായിരുന്നെങ്കിലും മണ്ഡലം വികസനമെന്തെന്നു അറിയില്ലായിരുന്നു. സംസ്ഥാന പുനര്‍നിര്‍ണയത്തിനുശേഷം ഈ അതിര്‍ത്തി മേഖല പലതരത്തിലുള്ള പ്രതിസന്ധികള് നേരിട്ടുകൊണ്ടേയിരുന്നു. എന്നാല് സിപിഐ നേതാക്കളായ രാമപ്പ മാസ്റ്റര്‍ക്കും ഡോ. സുബ്ബറാവുവിനും ശേഷം ഇവിടത്തെ പ്രശ്‌നങ്ങള് സംസ്ഥാനതലത്തില് ഉയര്‍ത്തികൊണ്ടുവരാന് പ്രാപ്‌തിയുള്ള നേതാക്കളില്ലാതായി എന്നതും പ്രധാനവിഷയമായി. എന്നാല് 2006 തൊട്ട് ഈ സ്ഥിതിക്ക് മാറ്റം വന്നിരുന്നു. ഇക്കാലയളവില് വികസന പ്രവര്‍ത്തനങ്ങള്‍ക്കു പുറമെ സാമുഹിക സാംസ്‌കാരിക രംഗത്തും വിദ്യാഭ്യാസരംഗത്തും ഈ ഭാഷാസംഗമഭൂമിയായ മഞ്ചേശ്വരത്തുണ്ടായ നേട്ടം അഭിമാനകരമായിരുന്നു. തുളു അക്കാദമി, മാപ്പിള കലാഅക്കാദമി, യക്ഷഗാന കലാഅക്കാദമി, മറൈന് ഇൻസ്റ്റിറ്റ്യൂട്ട്, സയന്‍സ് അപ്ലൈഡ് കോളജ്, ഗോവിന്ദപൈ സ്‌മാരക ലൈബ്രറി തുടങ്ങിയവ അവയില് ചിലതുമാത്രമാണ്. 250 കോടിയോളം രൂപയാണ് മഞ്ചേശ്വരം മണ്ഡലത്തിന്റെ വികസനത്തിനായി എല്‍ഡിഎഫ് സര്‍ക്കാര് അന്ന് ചെലവഴിച്ചത്. എന്നാല് എൽഡിഎഫ് സര്‍ക്കാരിന്റെ കാലത്ത് ആരംഭിച്ച മാരിടൈം ഇന്‍സ്റ്റിറ്റ്യൂട്ട് ജില്ലയില് നിന്ന് കടത്തികൊണ്ടുപോകുന്നതും എൽഡിഎഫ് തുടങ്ങിവച്ച പദ്ധതികള് അവഗണിക്കുകയും ചെയ്‌ത എംഎൽഎ ആയിരുന്നു പിന്നീട് വന്നത്. 1970കളിലും 77ലും സിപിഐയുടെ രാമപ്പ മാസ്റ്ററും 80ലും 82ലും സിപിഐയുടെ ഡോ. സുബ്ബറാവും 2006 ല് സിപിഎമ്മിലെ സി എച്ച് കുഞ്ഞവുമാണ് മഞ്ചേശ്വരം മണ്‌ഡലത്തില്‍നിന്നും നിയമസഭയിലെത്ത്. ഈ കമ്മ്യൂണിസ്റ്റ് നേതാക്കളുടെ സേവനങ്ങളാണ് ഇതുവരെയും മഞ്ചേശ്വരം മണ്‌ഡലത്തിന്റെ ഉള്ള മേന്മ. ചെറിയ കാലമാണെങ്കിലും ഡോ. സുബ്ബറാവു മന്ത്രിയായിരിക്കുമ്പോള് ചെയ്‌ത വികസനപ്രവര്‍ത്തനങ്ങള് മഞ്ചേശ്വരത്തെ ജനങ്ങള് എക്കാലവും മറക്കില്ല. 1957ല് കര്‍ണാടകസമിതി നേതാവായി എം ഉമേശ് റാവുവിനെ എതിരില്ലാതെ തെരഞ്ഞെടുത്ത്. 1960ലും 1960ലും 67ലും കോണ്‍ഗ്രസ് സ്വതന്ത്രനായ കാളിഗെ മഹാബല ഭണ്ഡാരിയാണ് മണ്‌ഡലത്തെ പ്രതിനിധാനം ചെയ്‌തത്. തുടര്‍ന്നു 1987 മുതല് 2006 വരെയും മുസ്‌ലിം ലീഗിലെ ചെര്‍ക്കളം അബ്‌ദുള്ളയായിരുന്നു ഈ മണ്‌ഡലത്തില് നിന്നും തെരഞ്ഞെടുക്കപ്പെട്ടത്.\n2006 ലെ തെരഞ്ഞെടുപ്പില് ലീഗിനെയും യുഡിഎഫിനെയും മനംമടുത്ത ജനങ്ങള് തിരുത്തിയെഴുതി. 2011ലും 2016 ലും ലീഗിലെ പി ബി അബ്‌ദുള് റസാഖ് വിജയിച്ചു. പി ബി അബ്‌ദുള് റസാഖിന്റെ നിര്യാണത്തെ തുടര്‍ന്നുണ്ടായ ഉപതെരഞ്ഞെടുപ്പില് യുഡിഎഫിലെ എം സി കമറുദീന് ജയിച്ചു. സംസ്ഥാനത്തുതന്നെ ശക്തമായ ത്രികോണ മത്സരം നടക്കുന്ന ഇവിടെ ബിജെപിയുടെ ഒരു താമര വിരിയിക്കാമെന്ന സ്വപ്‌നവും എന്നേ അസ്‌തമിച്ചു കഴിഞ്ഞു. ബിജെപിക്ക് എന്നും ഈ മണ്‌ഡലം മരീചികയാണ്. എല്‍ഡിഎഫ് ഭരിക്കുന്ന പുത്തിഗെ, പൈവളിഗെ, മീഞ്ച, വോര്‍ക്കാടി പഞ്ചായത്തുകളും യുഡിഎഫ് ഭരിക്കുന്ന എൻമകജെ, കുമ്പള, മംഗല്‍പാടി പഞ്ചായത്തുകളും സ്വതന്ത്രർ ഭരിക്കുന്ന മഞ്ചേശ്വരം പഞ്ചായത്തും ഉള്‍പ്പെടുന്നതാണ് മഞ്ചേശ്വരം മണ്‌ഡലം. 2,17,110 വോട്ടര്‍മാരാണു മണ്‌ഡലത്തിലുളളത്. ഇതില് 1,08,789 പുരുഷന്മാരും 108321 സ്‌ത്രീകളുമാണ്.\nENGLISH SUMMARY: Manjeswaram leaves politics and joins Left\nLDF ഉറപ്പാണ്_LDF ASSEMBLY ELECTION 2021 manjeshwar\nമോഡിസര്‍ക്കാരിന്‍റെ ജനദ്രോഹ നയങ്ങള്; പാര്‍ലമെന്‍റിലും,പുറത്തും ചെറുവിരല്‍പോലും അനക്കാതെ കോണ്‍ഗ്രസ്


തേജസ് ദിനപത്രം അച്ചടി നിര്‍ത്തുന്നു • ഇ വാർത്ത | evartha\nevartha Desk October 22, 2018, 3:42 pm October 22, 2018\nമലയാള ദിനപത്രമായ തേജസ് അച്ചടി നിര്‍ത്തുന്നു. 2018 ഡിസംബര് 31 ന് പത്രം പ്രസിദ്ധീകരണം നിര്‍ത്തുമെന്ന് തേജസ് എഡിറ്റര് കെ.എച്ച് നാസര് കോഴിക്കോട്ട് വാര്‍ത്താ സമ്മേളനത്തില് വ്യക്തമാക്കി. കേന്ദ്ര സംസ്ഥാന സര്‍ക്കാറുകള് പരസ്യം നിഷേധിച്ചതിനെ തുടര്‍ന്ന് കടുത്ത സാമ്പത്തിക പ്രതിസന്ധി നേരിട്ടതാണ് അടച്ച് പൂട്ടാന് കാരണമെന്നും അദ്ദേഹം വ്യക്തമാക്കി.\n2006 ജനുവരി 26 നാണ് കോഴിക്കോട്ട് നിന്ന് തേജസ് ദിനപത്രം പ്രസിദ്ധീകരണം തുടങ്ങിയത്. നിലവില് കോഴിക്കോട്, തിരുവനന്തപുരം, കൊച്ചി, കണ്ണൂര് എന്നിവിടങ്ങളില് തേജസിന് എഡിഷനുകളുണ്ട്. പത്രത്തിന് അവധി നല്‍കി മുഴുവന് ജീവനക്കാരുടേയും യോഗം വിളിച്ചാണ് പ്രസിദ്ധീകരണം നിര്‍ത്താനുള്ള തീരുമാനം മാനേജ്‌മെന്റ് അറിയിച്ചത്.\nകേന്ദ്ര, സംസ്ഥാന സര്‍ക്കാരുകളുടെ പരസ്യം കഴിഞ്ഞ ഏതാനും വര്‍ഷങ്ങളായി തേജസിന് നല്‍കുന്നില്ല. ഇതോടെ പൊതു പരസ്യങ്ങളും കുറഞ്ഞു. ഈ സാഹചര്യത്തില് പത്രം നടത്തി കൊണ്ടു പോകാന് കഴിയില്ലെന്നാണ് പോപുലര് ഫ്രണ്ട് നിയന്ത്രണത്തിലുള്ള ഇന്റര്‍മീഡിയ പബ്ലിഷിങ് ലിമിറ്റഡ് കമ്പനി ഡയറക്ടര് ബോര്‍ഡിന്റെ നിലപാട്.\nഇതിന് സംഘടന കൂടി അംഗീകാരം നല്‍കി. പോപുലര് ഫ്രണ്ട് നേതാവ് നസ്‌റുദ്ദീന് എളമരമാണ് തീരുമാനം ജീവനക്കാരുടെ യോഗത്തില് അറിയിച്ചത്. ശമ്പളം വെട്ടികുറയ്ക്കുന്നതടക്കമുള്ള ബദല് നിര്‍ദേശങ്ങള് ജീവനക്കാര് മുന്നോട്ട് വെച്ചെങ്കിലും പ്രസിദ്ധീകരണം നിര്‍ത്താനുള്ള തീരുമാനവുമായി മുന്നോട്ട് പോകാനായിരുന്നു മാനേജ്‌മെന്റ് തലത്തിലെ ധാരണ.\nതേജസ് ദ്വൈവാരിക വാരികയാക്കി മാറ്റുകയും ഓണ്‍ലൈന് എഡിഷന് സജീവമായി നിലനിര്‍ത്താനുമാണ് തീരുമാനം. ജീവനക്കാര്‍ക്ക് മതിയായ നഷ്ടപരിഹാരം നല്‍കുമെന്നാണ് മാനേജ്‌മെന്റിന്റെ ഉറപ്പ്.


വര്‍ണവിവേചനമില്ലാത്ത രോഗം - FUTURE KERALA - Daily on Business Economy and Society\nശ്വാസകോശ, പ്രോസ്‌റ്റേറ്റ്, കുടല് അര്‍ബുദബാധയുടെ കാര്യത്തില് വെളുത്തവരും കറുത്തവരും തമ്മിലുള്ള വിടവ് കുറഞ്ഞതായി റിപ്പോര്‍ട്ട്\nദശകങ്ങളായി കറുത്തവര്‍ഗക്കാര്‍ക്കിടയില് വെള്ളക്കാരെയപേക്ഷിച്ച് അര്‍ബുദരോഗനിരക്ക് കൂടുതല് കാണാമായിരുന്നു. എന്നാള് ഈ വിടവ് കുറഞ്ഞതായി അമേരിക്കന് കാന്‍സര് സൊസൈറ്റി. മൂന്നു ദശകം മുമ്പ് വെള്ളക്കാരെയപേക്ഷിച്ച് കറുത്ത വര്‍ഗക്കാരില് കാന്‍സര് മരണനിരക്ക് 47 ശതമാനമായിരുന്നു. എന്നാല്, ഇപ്പോള് അത് 19% കൂടുതലാണ്. കറുത്തവര്‍ഗക്കാരായ സ്ത്രീകളില് വെള്ളക്കാരായ സ്ത്രീകളേക്കാള് 19% കാന്‍സര് മരണനിരക്ക് കണ്ടിരുന്നു. ഇപ്പോഴത് 13 ശതമാനം കണ്ട് വര്‍ധിച്ചിരിക്കുന്നു.\nയുഎസ് പൗരന്‍മാര്‍ക്കിടയിലെ കാന്‍സര് മരണങ്ങള് കുറഞ്ഞിട്ടുണ്ടെങ്കിലും വെള്ളക്കാരേക്കാള് കറുത്തവര്‍ഗക്കാര്‍ക്കിടയിലാണ് ഇടിവു സംഭവിച്ചിരിക്കുന്നത്. ശ്വാസകോശ, പ്രോസ്റ്റേറ്റ്, വന്‍കുടല് കാന്‍സര് എന്നിവയിലാണ് ഏറ്റവും വലിയ കുറവ് രേഖപ്പെടുത്തിയിരിക്കുന്നതെന്നു കാണാം. കഴിഞ്ഞ 40 വര്‍ഷത്തിനിടയില് കറുത്തവര്‍ഗ്ഗക്കാരില് പുകവലി ഗണ്യമായി കുറഞ്ഞതാകാം ഇതിന് ഒരു കാരണമായി വിദഗ്ധര് ചൂണ്ടിക്കാട്ടുന്നത്. മറ്റൊന്ന്, കൂടുതല് കറുത്തവര്‍ഗ്ഗക്കാര് കാന്‍സര് നേരത്തേ കണ്ടെത്തുന്ന സ്‌ക്രീനിംഗിന് വിധേയരാകുന്നതാണ്.\nഅര്‍ബുദബാധ സംബന്ധിച്ച വിടവ് കറുത്തവര്‍ക്കും വെള്ളക്കാര്‍ക്കുമിടയില് കുറയുന്നത് ചില പ്രായക്കാരില് വളരെ സുവിദിതമാണ്. 1990- 91 വര്‍ഷത്തില് 40- 49 വയസ് വരെ കറുത്തവര്‍ഗക്കാരായ പുരുഷന്മാര്‍ക്കിടയിലെ കാന്‍സര് മരണനിരക്ക് വെള്ളക്കാരേക്കാള് 102% ഉയര്‍ന്നിരുന്നുവെങ്കിലും 2015-16 ആയപ്പഴേക്കും ഇത് 17% ആയി കുറഞ്ഞു. അതേസമയം ഈ പ്രായക്കാരായ സ്ത്രീകളുടെ കാര്യത്തില് 1990-91 കാലഘട്ടത്തിലുണ്ടായ മരണനിരക്ക് 44 ശതമാനത്തില് നിന്ന് 2015-16 കാലയളവില് 30 ശതമാനമായി കുറഞ്ഞു. 2002- 03 കാലഘട്ടത്തില് 80-89 പ്രായപരിധിയിലുള്ള കറുത്തവര്‍ഗക്കാരായ സ്ത്രീകളില് വെളുത്തവരെക്കാള് എട്ടു ശതമാനം കൂടുതലായിരുന്നു കാന്‍സര് മരണനിരക്ക്, എന്നാല് 2015-16ല് ആയപ്പോഴേക്കും ഇത് മൂന്നു ശതമാനം കുറവായി.\nശ്വാസകോശം, പ്രോസ്റ്റേറ്റ്, വന്‍കുടല് എന്നിവയെ ബാധിക്കുന്ന അര്‍ബുദത്തില്, കറുത്തവരും വെളുത്തവരും തമ്മിലുള്ള വ്യത്യാസങ്ങള് കുറയുമ്പോള്‍ത്തന്നെ 2010 മുതല് സ്തനാര്‍ബുദത്തിന്റെ കാര്യത്തില് ഇത് സ്ഥിരത കൈവരിച്ചിരിക്കുന്നു. തല്‍ഫലമായി, കറുത്തവര്‍ഗ്ഗക്കാരിലെ അര്‍ബുദമരണനിരക്കു സാധ്യത വെള്ളക്കാരേക്കാള് 1991ല് 47% അധികരിച്ചിരുന്നത്, 2016 ല് 19%വും സ്ത്രീകളില് 13%വും ആയി ചുരുങ്ങിയിരുന്നു. 50 വയസില് താഴെയുള്ള പുരുഷന്‍മാരിലും 70 വയസ്സിനു മുകളിലുള്ള സ്ത്രീകളിലുമാണ് പുരോഗതി ഉണ്ടായത്. ഇവര്‍ക്കിടയില് കാന്‍സര് ബാധിതരുടെ എണ്ണം രണ്ടു വര്‍ണങ്ങളില് പെട്ടവരിലും ഏറെക്കുറെ തത്തുല്യമാണെന്നു കാണാം.\nഇത്തരത്തില് ഇരുവിഭാഗങ്ങള്‍ക്കുമിടയിലെ അര്‍ബുദ രോഗികളുടെ വിടവ് കുറഞ്ഞിട്ടുണ്ടെങ്കിലും യുഎസില് ഏറ്റവും കൂടുതല് അര്‍ബുദ മരണനിരക്കും കുറഞ്ഞ അതിജീവനനിരക്കുമുള്ളത് അഫ്രോ അമേരിക്കക്കാരില്‍ത്തന്നെയാണെന്ന് സോഷ്യോ ഇക്കണോമിക് സ്റ്റാറ്റസ് വ്യക്തമാക്കുന്നു. വംശീയ അസമത്വം കുറയ്ക്കുന്നതിലുള്ള പുരോഗതി നിരീക്ഷിക്കുന്നതിനായി, അമേരിക്കന് കാന്‍സര് സൊസൈറ്റി മുമ്മൂന്നു വര്‍ഷത്തിനിടയില് പുതിയ വിവരങ്ങള് പുറത്തുവിടുന്നു. കാന്‍സര് രോഗബാധ, മരണനിരക്ക്, അതിജീവനം, സ്‌ക്രീനിംഗ്, അപകടസാധ്യത എന്നിവയെക്കുറിച്ചുള്ള ഏറ്റവും പുതിയ വിവരങ്ങളാണു നല്‍കുന്നത്.\nഈ വര്‍ഷം ഏതാണ്ട് 202,260 പുതിയ കാന്‍സര് രോഗികളും 73,030 അര്‍ബുദ മരണങ്ങളും അമേരിക്കയില് കറുത്തവരുടെ ഇടയില് സംഭവിക്കുമെന്ന് പ്രതീക്ഷിക്കപ്പെടുന്നു. കറുത്തവര്‍ഗ്ഗക്കാരായ പുരുഷന്മാരില് സാധാരണയായി കണ്ടുവരുന്നത് പ്രോസ്റ്റേറ്റ് കാന്‍സറാണ്, കറുത്ത വര്‍ഗക്കാരായ സ്ത്രീകളില് സാധാരണകണ്ടുവരാറുള്ളത് സ്തനാര്‍ബുദവും. ശ്വാസകോശ കാന്‍സറും കുടലിനെയും മലാശയത്തെയും ബാധിക്കുന്ന കാന്‍സറുമാണ് രണ്ടു മൂന്നും സ്ഥാനത്തുള്ളത്.\n2006-2015 കാലഘട്ടത്തില് കറുത്തവര്‍ഗക്കാര്‍ക്കിടയിലെ കാന്‍സര്‍നിരക്ക് വെള്ളക്കാരേക്കാള് അതിവേഗം കുറഞ്ഞു വന്നതായി കണ്ടിരുന്നു. ശ്വാസകോശ കാന്‍സര് നിരക്കിലാണ് ഈ ഇടിവ് ശ്രദ്ധേയമായത്. കറുത്തവര്‍ഗക്കാരായ സ്ത്രീകളിലെ സ്തനാര്‍ബുദനിരക്കും വെളുത്തവരേക്കാള് വളരെ കുറഞ്ഞു. ശ്വാസകോശ കാന്‍സര് ആണ് അര്‍ബുദമരണകാരണങ്ങളില് മുഖ്യം. പുരുഷന്മാരില് 25%വും സ്ത്രീകളില് 20% മരിക്കുന്നതിനു ആദ്യകാരണം ശ്വാസകോശ കാന്‍സറാണ്. സ്ത്രീകളില് സ്തനാര്‍ബുദ (18%)വും പുരുഷന്മാരില് പ്രോസ്റ്റേറ്റ് കാന്‍സറു (15%)മാണ് രണ്ടാമത്തെ കാരണം. കുടല് കാന്‍സര് മൂന്നാമത്തെ മരണകാരണമാകുന്നു.


കടമെടുപ്പ് പരിധി അഞ്ച് ശതമാനമായി ഉയർത്തി ; കേരളം ഉൾപ്പെടെ സംസ്ഥാനങ്ങളുടെ ആവശ്യം അംഗീകരിച്ച് കേന്ദ്രം - Samakalika Malayalam\nകടമെടുപ്പ് പരിധി അഞ്ച് ശതമാനമായി ഉയർത്തി ; കേരളം ഉൾപ്പെടെ സംസ്ഥാനങ്ങളുടെ ആവശ്യം അംഗീകരിച്ച് കേന്ദ്രം\nBy സമകാലികമലയാളം ഡെസ്‌ക് | Published: 17th May 2020 12:39 PM |\nLast Updated: 17th May 2020 12:49 PM | A+A A- |\nന്യൂഡൽഹി : സംസ്ഥാനങ്ങളുടെ കടമെടുപ്പ് പരിധി കേന്ദ്രസർക്കാർ ഉയർത്തി. വായ്പാ പരിധി ജിഡിപിയുടെ മൂന്നിൽനിന്ന്5ശതമാനമായാണ് ഉയർത്തിയത്. കേരളം ഉൾപ്പെടെയുള്ള സംസ്ഥാനങ്ങൾ ദീർഘനാളുകളായി ഉന്നയിക്കുന്നതാണ് കടമെടുപ്പ് പരിധി കൂട്ടണമെന്ന ആവശ്യം. കേന്ദ്രസർക്കാർ തീരുമാനം നടപ്പാകുന്നതോടെ, ഇതുവഴി ലഭിക്കുന്ന പണം കോവിഡ് ഘട്ടത്തിൽ സംസ്ഥാനങ്ങൾക്ക് ഏറെ നിർണായകമാകും.\nകടമെടുക്കുന്നതിന് മാർഗനിർദേശങ്ങളും കേന്ദ്രസർക്കാർ പുറപ്പെടുവിച്ചിട്ടുണ്ട്. 3.5 മുതൽ 4.5 വരെ ഉപാധികളോടെ വായ്പ എടുക്കാം. ഉപാധികൾ പാലിച്ചാൽ അവസാനഗഡു വായ്പ അനുവദിക്കും. വായ്പാ പരിധി ഉയർത്തുന്നത് ഈ സാമ്പത്തിക വർഷത്തേക്ക് മാത്രമാണ്. ഇതുവഴി സംസ്ഥാനങ്ങൾക്ക് അധികമായി ലഭിക്കുക 4.28 ലക്ഷം കോടി രൂപയാണ്.\n3 മുതൽ 3.5 വരെ വായ്പ എടുക്കുന്നതിന് ഉപാധികളില്ല. സംസ്ഥാനങ്ങൾക്ക് വരുമാന നഷ്ടമുണ്ടായതായി അംഗീകരിക്കുന്നു. 46,038 കോടി രൂപ നികുതി വരുമാനമായി സംസ്ഥാനങ്ങൾക്ക് ഏപ്രിലിൽ നൽകിയിരുന്നുവെന്നും ധനമന്ത്രി നിര്‍മ്മല സീതാരാമന് വ്യക്തമാക്കി. പുതിയ തീരുമാനത്തോടെ കേരളത്തിന് 18,000 കോടി രൂപ വരെ വായ്പ എടുക്കാനാകും.\nനിബന്ധനകളോടെയാണ് കടമെടുപ്പ് പരിധി ഉയർത്തിയിരിക്കുന്നത്. കടമെടുക്കുന്ന തുക കൃത്യമായി പാവങ്ങളിലേക്ക് എത്തണം. ഇതിന് നാലു മേഖലകൾ കണ്ടെത്തിയിട്ടുണ്ട്. ഈ മേഖലകളിൽ പണം കൃത്യമായി വിനിയോഗിച്ചിരിക്കണം. ഒരു രാജ്യം ഒരു റേഷൻ കാർഡ് പദ്ധതിയുടെ നടപ്പാക്കൽ, വിവിധ സംരംഭങ്ങൾ എളുപ്പത്തിൽ രാജ്യത്ത് ആരംഭിക്കൽ, കാര്യക്ഷമമായ വൈദ്യുതി വിതരണം, നഗര തദ്ദേശഭരണ കേന്ദ്രങ്ങളുടെ വരുമാനം തുടങ്ങിയ നാലു മേഖലകളാണ് തെരഞ്ഞെടുത്തിരിക്കുന്നത്. നാലിൽ മൂന്നെണ്ണമെങ്കിലും കൃത്യമായി നിറവേറ്റിയാൽ ശേഷിക്കുന്ന അര ശതമാനം കൂടി കടമെടുക്കാം.\n12,390 കോടി രൂപ റവന്യൂനഷ്ടം നികത്താനുള്ള ഗ്രാന്റായി നൽകി. കേരളത്തെ സംബന്ധിച്ച് ഏറെ പ്രധാനപ്പെട്ട നീക്കമാണ് കേന്ദ്രത്തിൽ നിന്നുണ്ടായിരിക്കുന്നത്. പ്രധാനമന്ത്രിയുമായുള്ള വിഡിയോ കൂടിക്കാഴ്ചയിൽ മുഖ്യമന്ത്രി പിണറായി വിജയൻ ഇക്കാര്യം ആവശ്യപ്പെട്ടിരുന്നു. കൂടാതെ ധനമന്ത്രി തോമസ് ഐസക്കും ഇക്കാര്യം ആവശ്യപ്പെട്ടിരുന്നു. ഈ തീരുമാനം വൈകിയതിന്റെ പേരിൽ കേരളം കേന്ദ്രത്തിനെതിരെ വിമർശനവും ഉന്നയിച്ചിരുന്നു.\nകേരളം കേന്ദ്രസർക്കാർ നിര്‍മ്മല സീതാരാമന് കടമെടുപ്പ് പരിധി


ചെറിയ ഇടവേളക്ക് ശേഷം പുനെയിലേക്ക് ഒരു ഡ്രൈവിംഗ് •Tech Travel Eat\nചെറിയ ഇടവേളക്ക് ശേഷം പുനെയിലേക്ക് ഒരു ഡ്രൈവിംഗ്\nവിവരണം – Vinod Kp.\nഈ മാസം5(ബുധൻ) നു രാവിലെ 4:30 ന് കൂത്തുപറമ്പിൽ നിന്ന് ആരംഭിച്ച യാത്ര രാത്രി 10 മണിക്ക് പുനെയിൽ അവസാനിച്ചു. കഴിഞ്ഞ 25 വർഷങ്ങളായി ഞാനുമായി സൗഹൃദത്തിലുളള ഷബീർ ബിൻ അസ്സു എന്ന ഞങ്ങളുടെ ഷബീർ ബില്ലയുടെ “നിസ്സാൻ ടെറാനോ” യിലായിരുന്നു യാത്ര. ഷബീറിന് പുനെ – ബാംഗ്ളൂർ എൻ. എച്ച്.4ൽ ഷിർവാൽ എന്ന സ്ഥലത്ത് ഹോട്ടൽ ബിസിനസ്സാണ്. രാവിലെ 4:30 ന് ഷബീർ എന്റെ വീട്ടിൽ വന്നു എന്നെയും കൂട്ടി യാത്ര ആരംഭിച്ചു. കാഞ്ഞങ്ങാട് വരെ ഷബീർ ഡ്രൈവ് ചെയ്തു. ഇവിടെ നിന്നും പുനെ വരെ ഞാനും.\nയാത്രയുടെ ആദ്യഘട്ടം NH 66 ലൂടെയായിരുന്നു. NH 66 > കന്യാകുമാരിയിൽ നിന്നും പനവെൽ വരെ നീണ്ടു നില്ക്കുന്ന ഈ ദേശീയ പാത തമിഴ്നാട്, കേരളം, കർണാടക, ഗോവ, മഹാരാഷ്ട്ര എന്നീ അഞ്ചു സംസ്ഥാനങ്ങളിൽ കൂടിയാണ് കടന്നു പോകുന്നത്.\nമുൻപ് ഈ പാത അറിയപ്പെട്ടത് NH 17 എന്ന പേരിലായിരുന്നു.\nഞങ്ങളുടെ റൂട്ട് ഇങ്ങിനെ ആയിരുന്നു. കണ്ണൂർ, കാസർകോട്, മംഗലാപുരം, ഉഡുപ്പി, കുന്ദാപുരം, ഭട്കൽ, മുരുഡേശ്വരം, കുംട്ട, ഹൊന്നവർ, വഴി അങ്കോള. ഇനിയുള്ള യാത്ര NH 66 ൽ നിന്നും വഴി മാറിയിട്ടായിരുന്നു. അങ്കോളയിൽ നിന്നും വലത്തോട്ട് കട്ട് ചെയ്ത് ഹുബ്ളി റൂട്ടിൽ യെല്ലാപുരം, കൽഗട്കി വഴി പോകുമ്പോൾ ഹുബ്ളിക്കു മുൻപ് ഇടതു ഭാഗത്ത് ദാർവാഡ് റോഡ് എന്ന സൈൻ ബോർഡ് കാണാം. ഇതു വഴി പോവുകയാണെങ്കിൽ ഹുബ്ളി നഗരത്തിലെ ട്രാഫിക്ക് ബ്ലോക്ക് ഒഴിവാക്കി സഞ്ചരിക്കാം. ഗ്രാമങ്ങളിലൂടെയാണ് ഈ റൂട്ട്. ഏകദേശം അര മണിക്കൂർ സഞ്ചരിച്ചാൽ നാഷണൽ ഹൈവേ കടന്നു പോകുന്ന ഒരു വലിയ മേൽപാലം കാണാം. മേൽപാലം ക്രോസ്സ് ചെയ്താൽ ഉടൻ തന്നെ വലത്തോട്ട് കട്ട് ചെയ്താൽ ഒരു ടോൾ ബൂത്തുണ്ട്. ഈ ബൂത്തിൽ നിന്നും ബെൽഗാം സൈഡ് എന്നു പറഞ്ഞ് ടിക്കറ്റ് വാങ്ങണം. ഇതു സൂക്ഷിച്ചു വക്കണം. ഈ ബൂത്തിൽ നിന്നാണ് എൻ. എച്ച്. 4ൽ കയറുന്നത്. ഹൈവെയിൽ നിന്നും വലത്തോട്ട് കട്ട് ചെയ്താണ് പുനെയിലേക്ക് പോകേണ്ടത്.\nഎൻ.എച്ച്. ൽ ആദ്യം കാണുന്ന ടോൾ ബൂത്തിൽ നേരത്തെ സൂക്ഷിച്ച ടിക്കറ്റ് കാണിച്ചാൽ മതി. ഇനിയുള്ള യാത്ര ബെൽഗാം, കോലാപൂർ, കരാട്, സത്താറ വഴിയാണ്. യാത്രയിൽ മനോഹരമായ പല കാഴ്ചകളും ഉണ്ടായിരുന്നു, പുൽതകിടിൽ മേയുന്ന ആട്ടിൻകൂട്ടങ്ങളും, തടാകത്തിലൂടെ സഞ്ചരിക്കുന്ന വട്ട വഞ്ചികളും, മല്ലിക പുഷ്പങ്ങളൾ വിരിഞ്ഞ പാടങ്ങളും, എത്രയോ കി.മി. ദൂരം കാണുവാൻ സാധിക്കുന്ന എൻ.എച്ച്. റോഡുകളും, കരിമ്പിൻ തോട്ടങ്ങളും, ചോള കൃഷിയും അങ്ങിനെ എന്തെല്ലാം കാഴ്ചകൾ. ചിത്രങ്ങൾ പകർത്തണമെന്ന് മനസ്സിൽ ഏറെ ആഗ്രഹിച്ചെങ്കിലും ലക്ഷ്യ സ്ഥാനത്ത് എത്തുന്നതിനായിരുന്നു കൂടുതൽ പ്രാധാന്യം നല്കിയത്.\nകാഴ്ചകൾ ക്യാമറയിൽ പകർത്തുവാൻ സാധിച്ചില്ലെങ്കിലും ഒരു വൈറസിനും ഡിലീറ്റ് ചെയ്യുവാൻ സാധിക്കാത്ത ഹൃദയമാകുന്ന ക്യാമറയിൽ പതിഞ്ഞുവല്ലോ എന്ന ആശ്വാസത്തോടു കൂടി കൂടുതൽ കരുത്തോടു കൂടി ഞാൻ മുൻപോട്ട് കുതിച്ചു കൊണ്ടേയിരുന്നു. സാധാരണ രാവിലെ4മണിക്ക് യാത്ര ആരംഭിച്ചാൽ രാത്രി 8 മണിക്ക് പുനെയിൽ ചെന്നെത്തുവാറുണ്ട്. പക്ഷെ ഈ തവണ റോഡിന്റെ മോശം അവസ്ഥ കാരണം പതിവിലും രണ്ടു മണിക്കൂർ വൈകിയാണ് പുനെയിലെത്തിയത്.\nപിറ്റേന്ന് ഷബീറിന്റെ ഹോട്ടലിൽ നിന്നും ലഞ്ചിനു ശേഷം നാട്ടിലേക്ക് യാത്ര തിരിച്ചു.\nഅതു വരെ ഇവിടെ ചിലവഴിച്ചു. ഹോട്ടലിന്റെ പുറകു വശത്ത് വിജനമായ എത്രയോ ഏക്കറിൽ സ്ഥിതി ചെയ്യുന്ന പ്രദേശത്ത് ആട്ടിടയൻമാർ ആട്ടിൻകൂട്ടങ്ങളെ മേയുവാൻ വിടുമായിരുന്നു. ആ കാഴ്ചകളും ഹോട്ടലിലെ അന്തേവാസിയായ ലൂസി എന്ന നായയും നല്ല ഒരു നേരംപോക്ക് തന്നെയായിരുന്നു.\nപുനെയിൽ നിന്നും നാട്ടിലേക്ക് വരുവാൻ അനവധി ഓപ്ഷനുകളുണ്ട്.\n1) പുനെയിൽ നിന്നും കേരളത്തിലേക്ക് ഡയറക്ട് ട്രെയിൻ ആഴ്ചയിൽ3ദിവസം മാത്രമെയുള്ളൂ. ഞായറും, ബുധനും സന്ധ്യക്ക് പുറപ്പെടുന്ന എറണാകുളം സൂപ്പർഫാസ്റ്റ്. ശനിയാഴ്‌ച രാത്രി 11:30 നു പുറപ്പെടുന്ന പൂർണ്ണ എക്സ്പ്രസ്സ്. എറണാകുളം എക്സ്പ്രസ്സ് പനവെൽ, രത്നഗിരി വഴിയാണ് മഡ്ഗാവിൽ (ഗോവ) ചെന്നെത്തുന്നത്. ഈ റൂട്ടിൽ ആണെങ്കിൽ പുനെയുടെയും പനവെലിന്റെയും ഇടയിൽ സ്ഥിതി ചെയ്യുന്ന ലോനാവാല ചുരത്തിന്റെ രാത്രി സൗന്ദര്യം നന്നായി ആസ്വദിക്കാം. പൂർണ്ണ എക്സ്പ്രസ്സ് സത്താറ, ബെൽഗാം വഴിയാണ് മഡ്ഗാവിൽ ചെന്നെത്തുന്നത്. ഈ റൂട്ടിൽ ദൂധ്സാഗർ വെള്ളച്ചാട്ടവും നന്നായി ആസ്വദിക്കാം.\n2 ) പുനെയിൽ നിന്നും പനവെലിലേക്ക് ബസ്സിലോ, ട്രെയിനിലോ ചെന്നാൽ പനവെലിൽ നിന്നും കേരളം, മംഗലാപുരം എന്നീ സ്ഥലങ്ങളിലേക്ക് എന്തായാലും ട്രെയിൻ ലഭിക്കും. പനവെൽ സ്റ്റേഷനിൽ എന്നും തിരക്ക് തന്നെയാണ് അതിനാൽ റിസർവേഷൻ ഇല്ലെങ്കിൽ സീറ്റ് ലഭിക്കുവാൻ ഏറെ ബുദ്ധിമുട്ട് തന്നെയാണ്.\n3 ) എല്ലാ ദിവസവും വൈകുന്നേരം 4:20 നു നിസ്സാമുദ്ദീനിൽ നിന്നും വാസ്കോയിലേക്ക് പോകുന്ന ഗോവ എക്സ്പ്രസ്സിൽ കയറിയാൽ പിറ്റേന്ന് കാലത്ത്6മണിക്കു മുൻപായി ഗോവയിലെത്തും.\nഈ തവണ ഞാൻ സത്താറയിൽ നിന്നുമാണ് ട്രെയിൻ കയറിയത്. ഗോവ എക്സപ്രസ്സിൽ ഗോവയിൽ വന്നിറങ്ങിയതിനു ശേഷം വെരാവൽ എക്സ്പ്രസ്സിൽ തലശ്ശേരിയിൽ വന്നിറങ്ങി. ഹോട്ടലിന്റെ പരിസരത്ത് നിന്നും കരാടിലേക്കു പോകുന്ന ബസ്സിൽ സത്താറയിൽ ചെന്നിറങ്ങി. കണ്ടാല ചുരം വഴിയാണ് വാഹനങ്ങൾ സത്താറയിലേക്ക് പോകുന്നത്. കണ്ടാലയിൽ നിന്നും ചുറ്റും കാണുന്ന കാഴ്ചകൾ അതി മനോഹരം തന്നെയാണ്.\nമഹാരാഷ്ട്രയിൽ രണ്ടു കണ്ടാല ചുരങ്ങളുണ്ട്. 1 ) പുനെയിൽ നിന്നും പനവെൽ റൂട്ടിൽ ലോനാവാലക്ക് സമീപം.2) പുനെ – സത്താറ റൂട്ടിൽ. യാത്രകൾ ഹരം ആയതിനാൽ പുനെയിൽ നിന്നും നാട്ടിലേക്ക് വ്യത്യസ്തമായ യാത്രകൾ ഞാൻ സ്വീകരിക്കുവാറുണ്ട്.\nഹോട്ടലിന്റെ മുൻപിൽ നിന്നും സത്താറ ഹൈവെ വരെ ഏതെങ്കിലും ലോറിയുടെ കാബിനിൽ. ഇവിടെ നിന്നും റെയിൽവെ സ്റ്റേഷൻ വരെ ഓട്ടോറിക്ഷ. ലോണ്ട വരെ ട്രെയിൻ യാത്ര. ലോണ്ടയിൽ നിന്നും രാംനഗർ വരെ ഷെയർ ഓട്ടോ. രാംനഗറിൽ നിന്നും ഗോവ വരെ ബസ്സ് യാത്ര. മഡ്ഗാവ് റെയിൽവെ സ്റ്റേഷനിലേക്ക് ബൈക്ക് ടാക്സി.\nതലശ്ശേരി വരെ ട്രെയിൻ യാത്ര. ഇവിടെ നിന്നും കൂത്തുപറമ്പ് വരെ ബസ്സിൽ.\nവ്യത്യസ്തമായ വാഹനങ്ങളിൽ വ്യത്യസ്ത നിറഞ്ഞ സംസ്ക്കാരങ്ങളും അറിഞ്ഞു കൊണ്ടുള്ള യാത്ര. ഇതു ഒരു തരം ലഹരി തന്നെയാണ്.


Jaya Bachchan, Aishwarya Rai COVID-19 antigen test negative\nജയ ബച്ചൻ, ഐശ്വര്യ റായ് എന്നിവരുടെ ആന്റിജൻ പരിശോധനാഫലത്തെ തുടര്‍ന്ന് ഇനി സ്രവപരിശോധനയും കൂടി വരാനുണ്ട്. ഇരുവരും ക്വാറന്റെെനിലാണ്\nUpdated: July 12, 2020 10:08:43 am\nമുംബെെ: ജയ ബച്ചൻ, ഐശ്വര്യ റായ് ബച്ചൻ എന്നിവരുടെ കോവിഡ് ആന്റിജൻ പരിശോധനാഫലം നെഗറ്റീവ് എന്ന് റിപ്പോര്‍ട്ടുകള്. അഭിഷേക്-ഐശ്വര്യ ദമ്പതികളുടെ മകള് ആരാധ്യയുടെ പരിശോധനഫലം കൂടി ഇനി വരാനുണ്ട് എന്നും കുടുംബാംഗങ്ങളുമായി സമ്പർക്കത്തിലേർപ്പെട്ട വീട്ടുജോലിക്കാരുടെയും കോവിഡ് ഫലം നെഗറ്റീവാണ് എന്ന് റിപ്പോര്‍ട്ടുകള് സൂചിപിക്കുന്നു.\nജയ ബച്ചൻ, ഐശ്വര്യ റായ് എന്നിവരുടെ ആന്റിജൻ പരിശോധനാഫലത്തെ തുടര്‍ന്ന് ഇനി സ്രവപരിശോധനയും കൂടി വരാനുണ്ട്. ഇരുവരും ക്വാറന്റെെനിലാണ്.\nതങ്ങളുമായി സമ്പർക്കത്തിലേർപ്പെട്ട എല്ലാവരും സ്വയം നിരീക്ഷണത്തിൽ പോകണമെന്ന് അമിതാഭ് ബച്ചനും അഭിഷേക് ബച്ചനും കോവിഡ് സ്ഥിരീകരിച്ച സമയത്ത് തന്നെ ആവശ്യപ്പെട്ടിരുന്നു. ബച്ചൻ കുടുംബവുമായി ബന്ധപ്പെട്ട കൂടുതൽ പേരുടെ കോവിഡ് പരിശോധനാഫലം ഇന്നു ഉച്ചയോടെ ലഭിക്കുമെന്ന് മഹാരാഷ്‌ട്ര ആരോഗ്യമന്ത്രി പറഞ്ഞതായും റിപ്പോര്‍ട്ടുകളുണ്ട്.\nRead in ieMalayalam\nRead in Indian Express\nCelebs wish Amitabh and Abhishekaspeedy recovery: ‘You have the prayers of billions with you’\nകോവിഡ് സ്ഥിരീകരിച്ച 77കാരനായ അമിതാഭ് ബച്ചനെയും മകനെയും മുംബൈയിലെ നാനാവതി ആശുപത്രിയിലാണ് പ്രവേശിപ്പിച്ചിരിക്കുന്നത്. ഇരുവരുടെയും ആരോഗ്യനില തൃപ്തികരമാണെന്നാണ് പ്രാഥമിക വിവരം.\nരോഗം സ്ഥിരീകരിച്ച കാര്യം ട്വിറ്ററിലൂടെ ലോകത്തെ അറിയിച്ചത് അമിതാഭ് ബച്ചനും അഭിഷേകും തന്നെയാണ്. “എനിക്ക് കോവിഡ് പോസിറ്റീവ് സ്ഥിരീകരിച്ചു…ആശുപത്രിയിലേക്ക് മാറ്റി… ആശുപത്രി ആരോഗ്യ മേഖലയുമായി ബന്ധപ്പെട്ടവരെ അറിയിക്കുന്നു…കുടുംബവും ജീവനക്കാരും പരിശോധനകൾക്ക് വിധേയമായി, ഫലങ്ങൾ കാത്തിരിക്കുന്നു… കഴിഞ്ഞ 10 ദിവസമായി എന്നോട് വളരെ അടുത്ത് ഇടപഴകിയ എല്ലാവരും ദയവായി സ്വയം ടെസ്റ്റ് നടത്തണമെന്ന് അഭ്യർത്ഥിക്കുന്നു!” അമിതാഭ് ബച്ചൻ കുറിച്ചു.\nഅമിതാഭ് ബച്ചൻ രോഗ വിവരം വെളിപ്പെടുത്തിയതിന് തൊട്ടു പിന്നാലെയായിരുന്നു ഇക്കാര്യം വ്യക്തമാക്കി അഭിഷേകും ട്വീറ്റ് ചെയ്തത്. ‘ഇന്ന് എനിക്കും അച്ഛനും കോവിഡ് 19-ന് പോസിറ്റീവ് സ്ഥിരീകരിച്ചു. നേരിയ ലക്ഷണങ്ങളുള്ള ഞങ്ങൾ രണ്ടു പേരെയും ആശുപത്രിയിൽ പ്രവേശിപ്പിച്ചു. ബന്ധപ്പെട്ട അധികാരികളെ എല്ലാം ഞങ്ങൾ അറിയിച്ചിട്ടുണ്ട്. ഞങ്ങളുടെ കുടുംബത്തെയും സ്റ്റാഫിനെയും ടെസ്റ്റ് ചെയ്തിട്ടുണ്ട്. പരിഭ്രാന്തരാകാതെ ശാന്തത പാലിക്കാൻ ഞാൻ എല്ലാവരോടും അഭ്യർത്ഥിക്കുന്നു. നന്ദി,’ അഭിഷേക് പറഞ്ഞു.\nWeb Title: Jaya bachchan aishwarya rai bachchans covid 19 antigen test result negative


പോപ്പി റോൾ ആരെയും പിടിച്ചെടുത്ത് മേശയിലെ എല്ലാ വീട്ടിലെയും ശേഖരിക്കുന്ന ഒരു സ്വാദിഷ്ടമായ പേസ്ട്രിയാണ്. ഒരു പോപ്പി ഒരു റോൾ വേണ്ടി ഒരു കുഴെച്ചതുമുതൽ തയ്യാറാക്കുന്നതിനുള്ള എത്ര രുചികരമായ നമ്മുടെ ലേഖനത്തിൽ ചർച്ച ചെയ്യും.\nകറുപ്പാണ് ഒരു റോൾ വേണ്ടി യീസ്റ്റ് കുഴെച്ചതുമുതൽ\nപാൽ - 110 മില്ലി;\nമാവ് - 245 ഗ്രാം;\nവെളുത്ത പഞ്ചസാര - 35 ഗ്രാം;\nമുട്ട - 45 ഗ്രാം.\nകറുപ്പിനൊപ്പം ഒരു ഉരുളന് വേണ്ടി കുഴമ്പ് ഒരു ബ്രേക്ക് നിർമ്മാണത്തിൽ കുഴയ്ക്കുന്നതാണ്. വിഭവങ്ങൾ താഴെയുള്ള ഞങ്ങൾ പാൽ ഒഴിച്ചു മുട്ട തകർത്തു, ഉരുകി വെണ്ണ പരിചയപ്പെടുത്താൻ, മാവു, യീസ്റ്റ്, പഞ്ചസാര ഒഴിക്ക. ഞങ്ങൾ വേഗതയേറിയ സൈക്കിളിൽ ഉപകരണം 45 മിനിറ്റ് കാത്തിരിക്കൂ. നിങ്ങൾക്ക് ബ്രെഡ് നിർമ്മാതാക്കൾ ഇല്ലെങ്കിൽ, കഷണങ്ങളുള്ള ഒരു റോളിൽ കൈ ഉപയോഗിച്ച് കുഴെച്ചതുമുതൽ മുട്ടയിടുക.\nകറുപ്പാണ് ഒരു റോൾ വേണ്ടി കുഴെച്ചതുമുതൽ-സ്വതന്ത്ര കുഴെച്ചതുമുതൽ പാചകരീതി\nമാവ് - 305 g;\nകോട്ടേജ് ചീസ് - 155 ഗ്രാം;\nപാൽ - 105 മില്ലി;\nആപ്പിൾ സിഡെർ വിനെഗർ -5മില്ലി;\nവിനാഗിരിയിൽ മയങ്ങി സോഡ എറിഞ്ഞു, ഉരുകി വെണ്ണ, ഊഷ്മള പാൽ ഒഴിക്കുക. അടുത്തതായി ഞങ്ങൾ പഞ്ചസാര അവതരിപ്പിക്കുന്നു, ഞങ്ങൾ കോട്ടേജ് ചീസ് വ്യാപിച്ചു പോപ്പി വിത്തുകൾ ഒരു റോൾ വേണ്ടി ഒരു ഇലാസ്റ്റിക് കുഴെച്ചതുമുതൽ ആക്കുക. ഞങ്ങൾ ഒരു നേർത്ത പാളിയായി അതിനെ ഉരുട്ടി, മധ്യത്തിൽ ഞങ്ങൾ മതേതരത്വത്തിന്റെ വിരിച്ചു ഒരു ട്യൂബ് മാറുന്നു.\nപോപ്പി വിത്തുകൾ ഒരു റോൾ വേണ്ടി തൈ ദോശ\nമാവ് - 505 ഗ്രാം;\nകുറഞ്ഞ കൊഴുപ്പ് കോട്ടേജ് ചീസ് - 305 g;\nമുട്ട - 95 ഗ്രാം.\nഒരു പ്രത്യേക പാത്രത്തിൽ ഞങ്ങൾ മാവു വിതെച്ചു ബേക്കിംഗ് പൗഡർ, പഞ്ചസാര എന്നിവ ഇട്ടുകൊള്ളാം. മൃദുവായ വെണ്ണ, ചേന കോട്ടേജ് ചീസ് എന്നിവ ചേർത്ത് അസംസ്കൃത മുട്ട തകർക്കുക. ശുദ്ധമായ കൈകളുള്ള മൃദു തരിമാവട്ടെ ഞങ്ങൾ പാളിയിലേക്ക് ഉരുട്ടിക്കളയുന്നു. മുഴുവൻ ഉപരിതലത്തിൽ, കറുത്ത നിറത്തിൽ തുല്യമായി പൂരിപ്പിച്ച് , ഇരുവശത്തുമുള്ള കേന്ദ്രത്തിലേക്ക് തിരിക്കുക.\nഒരു പോപ്പി കൂടെ ഒരു റോൾ വേണ്ടി kefir ന് കുഴെച്ചതുമുതൽ\nമാവു - 955 ഗ്രാം;\nകിഫൈർ 305 മില്ലി;\n105 മില്ലി പാൽ;\nവെണ്ണ - 105 ഗ്രാം.\nപാൽ ചെറുതായി ചൂടാക്കുകയും, ഉണങ്ങിയ യീസ്റ്റ് പകരും പഞ്ചസാര ഒരു ചെറിയ മാവു ഒരു നുള്ളു ഇട്ടേക്കുക. ഞങ്ങൾ നന്നായി എല്ലാം ചേർത്ത് 20 മിനിറ്റ് സ്പോഞ്ച് വിട്ടേക്കുക.\nഒരു സുഖപ്രദമായ വിഭവം, വെണ്ണ ഉരുക്കി, മുട്ട പൊട്ടി, പഞ്ചസാര, വാനിൽ, കെഫീർ ഒഴിച്ചു ത്യജിച്ചു ബീറ്റ്. സൌമ്യമായി ഇടകലർന്ന മിശ്രിതം ഇട്ടു ബാക്കിയുള്ള മാവു ചേർക്കുക. ശുദ്ധമായ കൈകളാൽ മൃദു തരിമാവിന്റെ ചേർത്ത്, എണ്ണമയമുള്ള ഒരു പാത്രത്തിൽ ഇട്ടു 1 മണിക്കൂർ അത് വിടുക. അടുത്തതായി, ഒരു നല്ല ടേൺ, ഞങ്ങൾ ഒരു തുണി ഉപയോഗിച്ച് മൂടുകയാണ്, ഞങ്ങൾ മറ്റൊരു 40 മിനിട്ട് അടയാളപ്പെടുത്തുന്നു. ഇപ്പോൾ ഒരു പോലും പാളി കടന്നു കുഴെച്ചതുമുതൽ ഉരുട്ടിക്കളയുന്നു, പൂരിപ്പിച്ച് കിടന്നു ഒരു ചുറ്റുമുള്ള റോൾ രൂപം.\nഒരു മാർഷ്മോൾ എങ്ങനെ ഉണ്ടാക്കാം?\nഹണി ജിഞ്ചർബ്രഡ് കുക്കികൾ - പാചകക്കുറിപ്പ്\nബാബ - പാചകക്കുറിപ്പ്\nപുളിച്ച ക്രീം ന് സ്പോഞ്ച് പിണ്ണാക്ക്\nക്ലിയോപാട്ര ബീച്ച്, Alanya\nധനുരാത്രി - രാശിചക്രത്തിന്റെ അടയാളം കൊണ്ട് കല്ലുകൾ\nഗർഭിണിയായ ഭാര്യയോട് പറയാനാകാത്ത 19 വാക്യങ്ങൾ\nകറുത്ത chokeberry ആൻഡ് ആപ്പിൾ നിന്ന് ജാം\nഇടുന്ന കൊഴുപ്പ് - ഫലപ്രദമായ ഉപയോഗത്തിന്റെ രഹസ്യങ്ങൾ\nപട്ടിക ഉപയോഗിച്ച് ഷെൽഫ്\nIodomarin 200 ഗർഭത്തിൽ\nടിന്നിലടച്ച ട്യൂണ കൂടെ സാലഡ് - ഒരു രുചിയുള്ള നേരിയ ലഘുഭക്ഷണം ഒരു ലളിതമായ പാചകക്കുറിപ്പ്\nസ്ക്രാച്ച് ഒരു തുണികൊണ്ടുള്ള എങ്ങനെ ഉണ്ടാക്കാം?


മോഫിയയുടെ ആത്മഹത്യ; വീഴ്ച വരുത്തിയ സിഐക്കെതിരെ നടപടി, ഭര്‍ത്താവിനെതിരെ കേസ് - Express Kerala\nഎറണാകുളം: ആലുവയില് നവവധു തൂങ്ങി മരിച്ച സംഭവത്തില് വീഴ്ച വരുത്തിയ ആലുവ സിഐക്കെതിരെ നടപടി. ആരോപണ വിധേയനായ സിഐയെ സ്റ്റേഷന് ചുമതലയില് നിന്ന് ഒഴിവാക്കി.\nആലുവ ഡി.വൈ.എസ്.പിയുടെ നേതൃത്വത്തിലുള്ള സംഘമാണ് കേസ് അന്വേഷിക്കുക. അതേസമയം സംഭവത്തില് ഭര്‍ത്താവിനെതിരെ കേസ് എടുക്കുമെന്ന് പൊലീസ് അറിയിച്ചു.


കോണ്‍ഗ്രസ് കരുത്താര്‍ജ്ജിക്കുന്നു; തെലങ്കാനയില് പ്രമുഖര് കൂട്ടത്തോടെ അംഗത്വമെടുത്തു, പാര്‍ട്ടികളും | Bandla Ganesh and TRS MLC Bhupathi Reddy joined the Congress in New Delhi - Malayalam Oneindia\nകോണ്‍ഗ്രസ് കരുത്താര്‍ജ്ജിക്കുന്നു; തെലങ്കാനയില് പ്രമുഖര് കൂട്ടത്തോടെ അംഗത്വമെടുത്തു, പാര്‍ട്ടികളും\nPublished: September 15 2018, 10:41 [IST]\nദില്ലി/ഹൈദരാബാദ്: നിയമസഭ പിരിച്ചുവിട്ടതോടെ തിരഞ്ഞെടുപ്പിന് കളമൊരുങ്ങിയ തെലങ്കാന സംസ്ഥാനത്ത് സാഹചര്യങ്ങള് കോണ്‍ഗ്രസിന് അനുകൂലമാകുന്നു. ഭരണകക്ഷിയായ ടിആര്‍എസിന് ആശങ്ക വര്‍ധിപ്പിക്കുന്ന നീക്കങ്ങളാണ് സംസ്ഥാനത്ത് സംഭവിക്കുന്നത്.\nപ്രമുഖ നേതാക്കള് കോണ്‍ഗ്രസില് ചേരുകയാണ്. ദില്ലിയില് കോണ്‍ഗ്രസ് അധ്യക്ഷന് രാഹുല് ഗാന്ധിയുടെ സാന്നിധ്യത്തില് ടിആര്‍എസ് നേതാവ് ഉള്‍പ്പെടെയുള്ളവര് കോണ്‍ഗ്രസ് അംഗത്വമെടുത്തു. കൂടുതല് പേര് ഇനിയും പാര്‍ട്ടിയിലേക്ക് ചേരുമെന്നാണ് വിവരം. മാത്രമല്ല, കോണ്‍ഗ്രസ് നേതൃത്വം നല്‍കുന്ന സഖ്യത്തില് ചേരാന് ചില പാര്‍ട്ടികളും തയ്യാറായിട്ടുണ്ട്. വിശദാംശങ്ങള് ഇങ്ങനെ....\nനാല് വര്‍ഷം പിന്നിട്ടിരിക്കെയാണ് തെലങ്കാന നിയമസഭ ഭരണകക്ഷിയായ ടിആര്‍എസ് പിരിച്ചുവിട്ടത്. സംസ്ഥാനത്തെ രാഷ്ട്രീയ സാഹചര്യം ടിആര്‍എസിന് അനുകൂലമായിരുന്നു. നിയമസഭ പിരിച്ചുവിടും മുമ്പ് മുഖ്യമന്ത്രി ചന്ദ്രശേഖര റാവു കര്‍ഷകര്‍ക്ക് കോടികളുടെ പദ്ധതി പ്രഖ്യാപിക്കുകയും ചെയ്തു.\nസാഹചര്യം ടിആര്‍എസിന് അനുകൂലമായിരുന്നെങ്കിലും ടിആര്‍എസ് ബിജെപിയുമായി കൂടുകൂടുമെന്ന പ്രചാരണമാണ് തിരിച്ചടിയായത്. കോണ്‍ഗ്രസ് ആകട്ടെ, അവസരത്തിനൊത്ത് ഉണരുകയും ചെയ്തു. സംസ്ഥാനത്ത് ടിഡിപിയുമായി സഖ്യം ചേര്‍ന്ന് തിരഞ്ഞെടുപ്പ് നേരിടാനാണ് കോണ്‍ഗ്രസിന്റെ തീരുമാനം. ടിഡിപി, സിപിഐ തുടങ്ങിയ കക്ഷികളുമായി കോണ്‍ഗ്രസ് സഖ്യമുണ്ടാക്കി.\nരാഷ്ട്രീയ ട്രെന്‍ഡ് തെലങ്കാനയില് മാറുകയാണ്. കോണ്‍ഗ്രസിന് അനുകൂലമായ തരംഗമുണ്ടാകുമെന്നാണ് കണക്കാക്കുന്നത്. ഈ സാഹചര്യം കണക്കിലെടുത്താണ് പ്രമുഖര് കോണ്‍ഗ്രസില് ചേരുന്നതും. ഇവര് നിയമസഭാ തിരഞ്ഞെടുപ്പില് മല്‍സരിക്കുമെന്നും റിപ്പോര്‍ട്ടുകളുണ്ട്.\nപ്രശസ്ത തെലുങ്ക് സിനിമാ നിര്‍മാതാവ് ബാന്ദ്‌ല ഗണേഷ് കോണ്‍ഗ്രസില് ചേര്‍ന്നു. രാഹുല് ഗാന്ധിയുടെ സാന്നിധ്യത്തിലായിരുന്നു ദില്ലിയിലെ ചടങ്ങലില് അംഗത്വമെടുത്തത്. കൂടാതെ ടിആര്‍എസ് നിയമസഭാംഗമായിരുന്ന ആര് ഭൂപതി റെഡ്ഡിയും കോണ്‍ഗ്രസില് ചേര്‍ന്നു.\nതെലുങ്ക് സിനിമാ മേഖലയില് സുപരിചിതമായ മുഖമാണ് ബാന്ദ്‌ല ഗണേഷിന്റെത്. പവന് കല്യാണിനെയും അദ്ദേഹത്തിന്റെ രാഷ്ട്രീയ പ്രവേശനത്തേയും എപ്പോഴും പുകഴ്ത്താറുള്ള വ്യക്തിയുമാണ് ബാന്ദ്‌ല. രണ്ട് മാസം മുമ്പ് ഇദ്ദേഹം രാഹുല് ഗാന്ധിയുമായി ബന്ധപ്പെട്ടിരുന്നു. കോണ്‍ഗ്രസില് ചേരുന്ന കാര്യത്തില് ചര്‍ച്ച നടന്നുവരികയായിരുന്നുവെന്ന് അദ്ദേഹവുമായി അടുപ്പമുള്ളവര് പറയുന്നു.\nഷാദ്‌നഗര് നിയമസഭാ മണ്ഡലത്തില് ബാന്ദ്‌ല മല്‍സരിക്കുമെന്നാണ് കരുതുന്നത്. ഇദ്ദേഹത്തിന്റെ ബിസിനസ് സ്ഥാപനങ്ങള് ഒട്ടേറെയുള്ള പ്രദേശമാണിത്. കോണ്‍ഗ്രസ് 90 സീറ്റില് മല്‍സരിക്കുമെന്നാണ് വിവരം. ബാക്കി വരുന്ന 29 സീറ്റുകള് സഖ്യകക്ഷികള്‍ക്ക് വിട്ടുകൊടുക്കാനും തീരുമാനിച്ചിട്ടുണ്ട്.\nടിആര്‍എസില് നിന്ന് രാജിവച്ചു\nഭൂപതി റെഡ്ഡി ടിആര്‍എസ് നേതാവായിരുന്നു. ടിആര്‍എസ് അധ്യക്ഷന് ചന്ദ്രശേഖര റാവുവിന്റെ നിലപാടില് പ്രതിഷേധിച്ച് പാര്‍ട്ടി അംഗത്വം രാജിവയ്ക്കുകയായിരുന്നു. തുടര്‍ന്നാണ് കോണ്‍ഗ്രസില് ചേര്‍ന്നത്. ജനങ്ങളുടെ താല്‍പ്പര്യം സംരക്ഷിക്കുന്നതില് ടിആര്‍എസ് പരാജയപ്പെട്ടുവെന്നാണ് ഭൂപതിയുടെ ആരോപണം.\nനിസാമാബാദില് ജനവിധി തേടും\nഭൂപതി പാര്‍ട്ടി വിരുദ്ധ പ്രവര്‍ത്തനങ്ങള് നടത്തുന്നുവെന്ന് ടിആര്‍എസില് നേരത്തെ ആരോപണമുണ്ടായിരുന്നു. എന്നാല് അദ്ദേഹത്തിനെതിരെ പാര്‍ട്ടി നടപടി എടുത്തിരുന്നില്ല. ഈ സാഹചര്യം നിലനില്‍ക്കവെയാണ് രാജി. നിസാമാബാദ് മണ്ഡലത്തില് അദ്ദേഹം സ്ഥാനാര്‍ഥിയാകുമെന്ന് കരുതുന്നു.\nടിആര്‍എസ് എംപി കോണ്‍ഗ്രസിലേക്ക്\nടിആര്‍എസിന്റെ മറ്റൊരു നേതാവായ ഡി ശ്രീനിവാസ് കോണ്‍ഗ്രസില് ചേരുമെന്ന് അഭ്യൂഹമുണ്ട്. രാജ്യസഭാ എംപിയാണ് ഡി ശ്രീനിവാസ്. പാര്‍ട്ടി നേതൃത്വവുമായി അദ്ദേഹം ഉടക്കിലാണ്. പാര്‍ട്ടി വിരുദ്ധ പ്രവര്‍ത്തനങ്ങള് നടത്തുന്നുവെന്ന് ശ്രീനിവാസിനെതിരെ ആരോപണമുണ്ട്.\nതെലങ്കാന ജന സമിതി കോണ്‍ഗ്രസ് സഖ്യത്തില്\nഅതേസമയം, കോണ്‍ഗ്രസ് നേതൃത്വം നല്‍കുന്ന സഖ്യത്തിലേക്ക് കൂടുതല് പാര്‍ട്ടികളും കടന്നുവരികയാണ്. ടിഡിപി, സിപിഐ എന്നിവര്‍ക്ക് പുറമെ തെലങ്കാന ജന സമിതി (ടിജെഎസ്) യും സഖ്യത്തില് ചേര്‍ന്നു. പാര്‍ട്ടി നേതാവ് പ്രൊഫസര് കോഡന്‍ദരം കോണ്‍ഗ്രസ് നേതാക്കളുമായി ചര്‍ച്ച നടത്തി.\nതെലങ്കാന സംസ്ഥാനം രൂപീകരിക്കുന്നതുമായി ബന്ധപ്പെട്ട സമരത്തില് മുഖ്യപങ്ക് വഹിച്ച വ്യക്തിയാണ് കോഡന്‍ദരം. ടിആര്‍എസ് നേതാവ് ചന്ദ്രശേഖര റാവുവിനെ ശക്തമായി പിന്തുണയ്ക്കുന്ന വ്യക്തിയുമായിരുന്നു ഇദ്ദേഹം. എന്നാല് ഇന്ന് അദ്ദേഹം റാവുവിനെ രൂക്ഷമായി വിമര്‍ശിക്കുന്ന നേതാവാണ്.\nതെലങ്കാനയില് നിയമസഭാ തിരഞ്ഞെടുപ്പ് ഉടന് നടത്തണമെന്നാണ് ടിആര്‍എസിന്റെ ആവശ്യം. എന്നാല് കോണ്‍ഗ്രസ് ഇതിന് എതിരാണ്. രാഷ്ട്രപതി ഭരണം വേണമെന്ന് കോണ്‍ഗ്രസ് ആവശ്യപ്പെടുന്നു. ടിആര്‍എസിന്റെ നടപടി ജനാധിപത്യ വിരുദ്ധമാണെന്നും കോണ്‍ഗ്രസ് വ്യക്തമാക്കി.\nടിആര്‍എസും ബിജെപിയും ഒത്തുകളിക്കുകയാണെന്ന ആക്ഷേപവുമുണ്ട്. ഇരുപാര്‍ട്ടികളും ആലോചിച്ചുറപ്പിച്ചാണ് നിയമസഭ പിരിച്ചുവിട്ടതെന്ന് പറയപ്പെടുന്നു. ഈ സാഹചര്യത്തിലാണ് കോണ്‍ഗ്രസ് തിരഞ്ഞെടുപ്പ് സഖ്യമുണ്ടാക്കിയതും മറുഭാഗത്ത് സര്‍ക്കാര് നീക്കത്തിനെതിരെ സമരത്തിന് ഇറങ്ങിയതും.\ntelangana election trs tdp bjp congress ബിജെപി കോണ്‍ഗ്രസ് തെലങ്കാന തിരഞ്ഞെടുപ്പ്\nBandla Ganesh and TRS MLC Bhupathi Reddy joined the Congress in New Delhi\nStory first published: Saturday, September 15, 2018, 10:41 [IST]


ഹീറോയിസം തെളിയിക്കാന് രോഗികളില് മാരക വിഷം കുത്തിവച്ചു; ക്രൂരനായ ഡോക്ടര് ഫ്രാന്‍സില് പിടിയില് - Rose Malayalam | Rose Malayalam\nUpdated on 19-05-2019 at 8:30 am\nഹീറോയിസം തെളിയിക്കാന് രോഗികളില് മാരകമായ വിഷം കുത്തിവച്ച് അവരെ തിരിച്ച് ജീവിതത്തിലേക്ക് കൂട്ടിക്കൊണ്ടുവരുന്ന ഫ്രഞ്ച് അനസ്‌തേഷ്യ വിദഗ്ധന് പിടിയില്. ഇയാളുടെ കൈവിട്ട കളിയുടെ ഭാഗമായി ഏഴു പേര്‍ക്കാണ് ജീവന് നഷ്ടമായത്. 2008-2010 കാലയളവില് ഫ്രാന്‍സിലെ കിഴക്കന് നഗരമായ ബെസാന്‍കോണില് രണ്ട് ക്ലിനിക്കുകളില് ജോലി ചെയ്തിരുന്ന കാലത്താണ് ഡോ. ഫ്രെഡറിക്ക് പെഷിയര് ഈ അധാര്‍മ്മികനകമായ ക്രിമിനല് കുറ്റം ചെയ്തത്.\nനാലുമുതല് എണ്‍പത് വയസ്സ് പ്രായമുള്ള 24 രോഗികളില് ഇയാള് ഇത്തരത്തില് മാര വിഷം കുത്തിവെച്ചിട്ടുണ്ട്. എന്നാല് എല്ലാം വെറും ആരോപണങ്ങള് മാത്രമാണെന്ന് പ്രതികരിച്ച പറഞ്ഞ് പെഷിയര് കുറ്റകൃത്യം നിഷേധിച്ചു. ഇതുവരെ നടത്തിയ അന്വേഷണത്തില് യാതൊരു തെളിവും അദ്ദേഹത്തിനെതിരെ ഹാജരാക്കാന് സാധിച്ചിട്ടിലെന്നും അദ്ദേഹത്തിന്റെ അഭിഭാഷകന് വാദിച്ചു. എന്നാല് അന്വേഷണം അവസാനിക്കുന്നതുവരേ അദ്ദേഹം കസ്റ്റടിയില് തുടരണം.\nപൊട്ടാസ്യം ക്ലോറൈഡ് പോലുള്ള, അനസ്‌തേഷ്യ മരുന്നുകളാണ് ഫ്രെഡറിക്ക് സാധാരണ ഉപയോഗിച്ചിരുന്നത്. 2017-ലാണ് ഇയാള്‍ക്കെതിരെ ആദ്യ അന്വേഷണത്തിന് കോടതി ഉത്തരവിട്ടത്. അന്ന്7കേസുകള് ഉണ്ടായിരുന്നു. പതിനേഴ് പുതിയ കേസുകള്‍കൂ ടെ രേഖപ്പെടുത്തിയാണ് ഇപ്പോള് അന്വേഷണം പുരോഗമിക്കുന്നത്. ഇത്തരത്തിലുള്ള 66 ആരോപണങ്ങളില് ഫ്രെഡറിക്കിനെതിരെ അന്വേഷണം നടക്കുന്നുണ്ടെന്ന് പബ്ലിക് പ്രോസിക്യൂട്ടര് കോടതിയെ അറിയിച്ചു. എന്നാല് അത് തെളിയിക്കാന് സാഹചര്യത്തെളിവുകള് മാത്രമാണ് ഉള്ളതെന്നും അദ്ദേഹം പറഞ്ഞു.


ഡോ. കഫീൽ ഖാന് ജാമ്യം; ഡോക്ടർക്ക് മേൽ ചുമത്തിയ ദേശീയ സുരക്ഷാ നിയമം കോടതി റദ്ദാക്കി | Dr Kafeel Khan Granted bail by Allahabad High Court also scraps nsa case\nഡോ. കഫീൽ ഖാന് ജാമ്യം; ഡോക്ടർക്ക് മേൽ ചുമത്തിയ ദേശീയ സുരക്ഷാ നിയമം കോടതി റദ്ദാക്കി\nകേസിൽ ഉത്തർപ്രദേശ് സർക്കാരിനെ രൂക്ഷമായി വിമർശിച്ച കോടതി കഫീൽ ഖാന് സ്വഭാവിക നീതി നിഷേധിച്ചെന്ന് ചൂണ്ടിക്കാട്ടി. വ്യക്തമായ തെളിവുകൾ ഇല്ലാതെയാണ് യുപി പൊലീസിന്റെ നടപടിയെന്ന് കോടതി നിരീക്ഷിച്ചു.\nDelhi, First Published Sep 1, 2020, 11:04 AM IST\nദില്ലി: ദേശീയ സുരക്ഷാ നിയമപ്രകാരം അറസ്റ്റിലായ ഉത്തര്‍പ്രദേശിലെ ഡോ കഫീൽ ഖാന് ജാമ്യം. അലഹാബാദ് ഹൈക്കോടതിയാണ് ജാമ്യം അനുവദിച്ചത്. യാതൊരു തെളിവും ഇല്ലാതെ നിയമവിരുദ്ധമായാണ് യു പി സര്‍ക്കാര് കഫീൽ ഖാനെതിരെ ദേശീയ സുരക്ഷാ നിയമപ്രകാരമുള്ള വകുപ്പുകൾ ചുമത്തിയതെന്ന് കോടതി വിധിച്ചു.\nപൗരത്വ നിയമ ഭേദതഗതിക്കെതിരെയുള്ള പരിപാടിക്കടെ വിദ്വേഷപ്രസംഗം നടത്തിയെന്ന് ആരോപിച്ച് ഉത്തർപ്രദേശ് സർക്കാർ തടവിലിട്ട കഫീൽ ഖാന് ഒടുവിൽ മോചനമാകുകയാണ്. കേസിൽ ഉത്തർപ്രദേശ് സർക്കാരിനെ രൂക്ഷമായി വിമർശിച്ച കോടതി കഫീൽ ഖാന് സ്വഭാവിക നീതി നിഷേധിച്ചെന്ന് ചൂണ്ടിക്കാട്ടി. വ്യക്തമായ തെളിവുകൾ ഇല്ലാതെയാണ് യുപി പൊലീസിന്റെ നടപടിയെന്ന് കോടതി നിരീക്ഷിച്ചു.\nകഫീൽ ഖാന്റെ അമ്മ നുസ്രത്ത് പർവീൻ നൽകിയ ഹേബിയസ് കോർപ്പസ് ഹ‍ർജിയിലാണ് അലഹബാദ് ഹെെക്കോടതി ചീഫ് ജസ്റ്റിസ് ഗോവിന്ദ് മാത്തൂർ, ജസ്റ്റിസ് സൗമിത്ര ദയാൽ സിങ് എന്നിവരടങ്ങിയ ബെഞ്ചിന്റെ വിധി. കഴിഞ്ഞ ഡിസംബറിൽ സിഎഎ വിരുദ്ധ സമരത്തിന്റെ ഭാഗമായി അലീഗഡ് സർവകലാശാലയിൽ പ്രകോപനപരമായ പ്രസംഗം നടത്തിയെന്ന പേരലാണ് മുംബെെയില് വെച്ച് ഖാനെ അറസ്റ്റ് ചെയ്യുന്നത്.\nകഫീ‌ൽ ഖാനെ മോചിപ്പിക്കണമെന്നാവശ്യപ്പെട്ട് വലിയ പ്രതിഷേധമാണ് ഉയർന്നത്. നിലവിൽ മധുര ജയിലാണ് കഫീൽ ഖാനുള്ളത്. നേരത്തെ കഫീൽ ഖാനെ പുറത്ത് വിടണമെന്നാവശ്യപ്പെട്ട് അമ്മ സുപ്രീംകോടതിയെ സമീപിച്ചെങ്കിലും വിഷയം അലഹബാദ് കോടതിയാണ് പരിഗണിക്കേണ്ടതെന്നായിരുന്നു കോടതിയുടെ നിലപാട്. യുപിയിലെ ഗൊരഖ്പുര് ബാബ രാഘവ് ദാസ് മെഡിക്കല് കോളേജില്\nശിശുരോഗവിദഗ്ധനായിരുന്ന ഡോ കഫീല് ഖാൻ ഓക്‌സിജന് ലഭ്യതയുടെ അഭാവത്തെതുടര്‍ന്ന് ആശുപത്രിയിലെ അറുപതിലേറെ കുട്ടികൾ മരിച്ച സംഭവത്തിൽ കുറ്റാരോപിതനായിരുന്നു. ഈ കേസിൽ മാസങ്ങളോളം ഇദ്ദേഹത്തെ ജയിലിൽ അടിച്ചിരുന്നു.\nLast Updated Sep 1, 2020, 12:40 PM IST\nnsa case bail\nup police set back\nകഫീൽ ഖാന് ആശ്വാസം\nകഫീൽ ഖാന് ജാമ്യം\nഡോ കഫീൽ ഖാൻ\nഡോ കഫീൽ ഖാൻ കേസ്


dulquar | ദുല്‍ഖര് സല്‍മാന് ഗായകനായി എത്തിയ ഡിയര് കോമ്രേഡ് റിലീസ് ചെയ്തു - Malayalivartha.com Widgets Magazine\n18 JULY 2019 08:04 PM IST\nവിജയ് ദേവരകൊണ്ടയും രശ്മിക മന്ദനയും പ്രധാന വേഷത്തിലെത്തുന്ന ഡിയര് കോമ്രേഡിലെ കോമ്രേഡ് ആന്തം. ചിത്രത്തില് ദുല്‍ഖര് സല്‍മാന്, വിജയ് സേതുപതി, വിജയ് ദേവരകൊണ്ട എന്നിവരാണ് ഗാനം ആലപിക്കുന്നത്. ജസ്റ്റിന് പ്രഭാകരനാണു സംഗീതം. മലയാളത്തിനു പുറമെ തെലുങ്ക്, തമിഴ്, കന്നട ഭാഷയിലും ചിത്രം എത്തുന്നു. മലയാളം പതിപ്പിലെ ഗാനമാണ് ദുല്‍ഖര് പാടിയിരിക്കുന്നത്. തമിഴില് വിജയ് സേതുപതിയും തെലുങ്കില് വിജയ് ദേവരക്കൊണ്ടയുമാണ് ഗാനം ആലപിച്ചിരിക്കുന്നത്.\nഏറെ പ്രതീക്ഷയോടെ ആരാധകര് കാത്തിരിക്കുന്ന ചിത്രമാണ് 'ഡിയര് കോമ്രേഡ്'. ആക്ഷന് ഡ്രാമയായാണ് ചിത്രം എത്തുന്നത്. ഭരത് കമ്മയാണ് ചിത്രത്തിന്റെ സംവിധാനം. സുജിത്ത് സാരംഗാണ് ഛായാഗ്രഹണം. ജൂലായ് 26ന് ഡിയര് കോമ്രേഡ് തിയറ്ററുകളിലെത്തും.


ഗൂഗിള് മാപ്പ് പറ്റിച്ചു..! ടാങ്കര് ലോറികള്‍ക്ക് കാണിച്ച് കൊടുത്തത് പോക്കറ്റ് റോഡ്; പരിഭ്രാന്തിയിലായി ജനങ്ങള്\nഉദ്ദേശിച്ചതതല്ല! അമിത് ഷായുടെ ‘വലിച്ച് താഴെയിടലും’ കേരള സന്ദര്‍ശനവും തിരിച്ചടിയായി; ആദ്യം ആഘോഷിച്ച ബിജെപിക്ക് ഇപ്പോള് മൗനവും മലക്കം മറിച്ചിലും


സിക്ക വെെറസ്; കൊതുകിനെ അകറ്റാൻ5പ്രകൃതിദത്ത മാര്‍ഗങ്ങള് | natural ways to get rid of mosquitoes\nസിക്ക വെെറസ്; കൊതുകിനെ അകറ്റാൻ5പ്രകൃതിദത്ത മാര്‍ഗങ്ങള്\nകൊതുകു കടിയില് നിന്നും രക്ഷനേടുകയാണ് സിക്കയെ പ്രതിരോധിക്കാനുള്ള പ്രധാന മാര്‍ഗം. കൊതുകിന്റെ ഉറവിട നശീകരണം പ്രധാനമാണ്. വെള്ളം കെട്ടിനില്‍ക്കാതെ വീടും പരിസരവും സ്ഥാപനങ്ങളും സംരക്ഷിക്കുക.\nTrivandrum, First Published Jul 9, 2021, 1:19 PM IST\nസംസ്ഥാനത്ത് 14 പേർക്ക് കൂടി സിക്ക വൈറസ് സ്ഥിരീകരിച്ചു. പ്രധാനമായും ഈഡിസ് കൊതുകുകള് പരത്തുന്ന രോഗമാണ് സിക്ക വൈറസ്. ഇത്തരം കൊതുകുകള് സാധാരണ പകല് സമയത്താണ് കടിക്കുന്നത്. കൊതുകു കടിയില് നിന്നും രക്ഷനേടുകയാണ് സിക്കയെ പ്രതിരോധിക്കാനുള്ള പ്രധാന മാര്‍ഗം. കൊതുകിന്റെ ഉറവിട നശീകരണം പ്രധാനമാണ്. വെള്ളം കെട്ടിനില്‍ക്കാതെ വീടും പരിസരവും സ്ഥാപനങ്ങളും സംരക്ഷിക്കുക. കൊതുകിനെ തുരത്താൻ ചെയ്യേണ്ടത്...\nവെളുത്തുള്ളിയുടെ രൂക്ഷമായ ഗന്ധം കൊതുകുകളെ വളരെ ഫലപ്രദമായി അകറ്റുന്നു. അതിനായി ചെയ്യേണ്ടത്\nവെളുത്തുള്ളി അല്ലികൾ അരച്ച് വെള്ളത്തിൽ ഇട്ട് തിളപ്പിക്കുക. വെള്ളത്തിന്റെ അളവ് പകുതിയാകുന്നതുവരെ അത് തിളപ്പിക്കുക. ശേഷം, വെള്ളം തണുക്കാൻ വയ്ക്കുക. ഈ വെളുത്തുള്ളി വെള്ളം അരിച്ചെടുത്ത് ഒരു സ്പ്രേ കുപ്പിയിൽ ശേഖരിക്കുക. ഈ വെളുത്തുള്ളി വെള്ളം മുറിക്ക് ചുറ്റും തളിക്കുക.\nപ്രകൃതിദത്തമായി കൊതുകിനെ അകറ്റുവാൻ പണ്ടുമുതലേ ഉപയോഗിക്കുന്ന ഒരു പരിഹാരമാണ് കർപ്പൂരം. ഇത് ഫലപ്രദമായി പ്രവർത്തിക്കുന്നു. കൊതുകുകളെ അകറ്റുക മാത്രമല്ല, വീടിനുള്ളിലെ വായുവിന്റെ ഗുണനിലവാരം ഉയർത്തുകയും ചെയ്യുവാൻ കർപ്പൂരം സഹായിക്കുന്നു.\nകാപ്പിപ്പൊടി അല്‍പ്പമെടുത്ത് ചെറിയ പാത്രങ്ങളില് വീടിന്റെ പല ഭാഗത്തായി തുറന്ന് വയ്ക്കുക. കൊതുകുകൾ വരാതിരിക്കാൻ സഹായിക്കും.\nപുതിനയിലയുടെ ഗന്ധം കൊതുകിനെ അകറ്റാനായി സഹായിക്കും. പുതിന തിളപ്പിച്ച വെള്ളം വീടിന് ചുറ്റും തളിക്കുന്നത് കൊതുക് വരുന്നത് കുറയ്ക്കാൻ സഹായിക്കും.\nകൊതുകിനെ അകറ്റാൻ തുളസി ഇലകള് സഹായകമാണ്. തുളസി നീര് അൽപം വെള്ളത്തിൽ ചേർത്ത് തളിക്കുന്നത് എന്തുകൊണ്ടും നല്ലതാണ്. ഇതിലൂടെ കൊതുകിനെ അകറ്റാൻ സഹായിക്കും.\nLast Updated Jul 9, 2021, 1:20 PM IST\nസൂര്യനെ പോലും മറച്ച് കൊതുകുകള്; കൊതുകുകളുടെ ഇണചേരല് പ്രതിഭാസമെന്ന് വിദഗ്ദര്\nകൊതുകിന്‍റെ ഉറവിട നിർമാർജന പ്രവർത്തനങ്ങൾക്ക് തിരിച്ച‌ടിയായി പുതിയ പൊതുജനാരോഗ്യ നിയമം\nടെന്‍ഷന് കുറക്കാന് കൊതുകുകളെ കൊന്ന് പുസ്തകത്തിലൊട്ടിച്ചു വയ്ക്കും, വിചിത്രമായ വിനോദമുള്ള പെണ്‍കുട്ടി\nചെറിയ മഴ പെയ്താൽ ഇവർക്ക് കൂട്ടിനെത്തുക കടുത്ത ദുർഗന്ധവും ഇഴജന്തുക്കളും കൊതുകുകളും\nആയിരക്കണക്കിന് കൊതുകുകളെ കൈയിൽ കടിക്കാൻ അനുവദിച്ച് ഒരു ഗവേഷകന്‍റെ അപൂര്‍വ പരീക്ഷണം


ആണവോര്‍ജത്തെ മറികടക്കുന്ന കാറ്റാടിയന്ത്രങ്ങള് - FUTURE KERALA - Daily on Business Economy and Society\nപുനരുപയോഗ ഊര്‍ജരംഗത്തു നിര്‍ണായക നാഴികക്കല്ല് പിന്നിട്ട ബ്രിട്ടണ് ലോകരാജ്യങ്ങള്‍ക്ക് മാതൃകയാകുന്നു\nപാരമ്പര്യേതര ഊര്‍ജരംഗത്ത് മുമ്പേപറന്ന വികസിതരാജ്യമാണ് ബ്രിട്ടണ്. ആണവോര്‍ജമായിരുന്നു രാജ്യത്തിന്റെ പ്രധാന ഊര്‍ജസ്രോതസ്. രാജ്യത്ത് എട്ട് ആണവനിലയങ്ങളാണുള്ളത്. സ്ഥാപിതമായ കാലശേഷം ദശകങ്ങളോളം ഈ നിലയങ്ങള് തന്നെയായിരുന്നു രാജ്യത്തിന്റെ പ്രധാന വൈദ്യുതി ഉല്‍പ്പാദനഉറവിടവും. എന്നാല് ഈ വര്‍ഷം ഇതാദ്യമായി കാറ്റാടിപ്പാടങ്ങളില് നിന്നുള്ള ഊര്‍ജം ആണവനിലയങ്ങളില് നിന്നുള്ള ഉല്‍പ്പാദനത്തെ മറികടന്നിരിക്കുന്നു. വര്‍ഷത്തിന്റെ ആദ്യപാദത്തിലാണ് ഈ നേട്ടം. ബ്രിട്ടന്റെ പുനരുപയോഗ ഊര്‍ജവ്യവസായം പിന്നിട്ട നാഴികക്കല്ലാണിത്. കുറഞ്ഞ ചെലവിലുള്ള ഹരിതോര്‍ജത്തിന്റെ ആഭ്യന്തരോല്‍പ്പാദനം വര്‍ധിപ്പിക്കാനാകുന്നതില് അഭിമാനാര്‍ഹമായ നേട്ടമാണ് കൈവരിച്ചിരിക്കുന്നത്. രാജ്യത്ത് ഉല്‍പ്പാദിപ്പിക്കപ്പെട്ട വൈദ്യുതിയുടെ 18.8 ശതമാനമാണ് കാറ്റാടിപ്പാടങ്ങളില് നിന്നു ലഭിച്ചതെന്ന് ലണ്ടന് ഇംപീരിയില് കോളെജിലെ ഗവേഷകര് വ്യക്തമാക്കി. വാതകപ്ലാന്റുകളില് നിന്ന് ഉല്‍പ്പാദിപ്പിക്കപ്പെട്ട വൈദ്യുതിയാണ് രണ്ടാമതെത്തിയത്.\nഇക്കാലയളവിനുള്ളില്, ഒരു ഘട്ടത്തില് രാജ്യത്തിനാവശ്യമായ വൈദ്യുതിയുടെ പകുതി പ്രദാനം ചെയ്യുന്ന നിലയിലേക്ക് കാറ്റാടിപ്പാടങ്ങള് ഉയര്‍ന്നു. മാര്‍ച്ച് 17ലെ രാത്രിയിലായിരുന്നു അത്. ശൈത്യകാലത്തും കാറ്റാടിയന്ത്രങ്ങള് മികച്ച സംഭാവന നല്‍കി. തണുപ്പ് പൂജ്യം ഡിഗ്രിയേക്കാള് താഴ്ന്ന ദിവസങ്ങളില് 12- 43 ശതമാനം വൈദ്യുതിയാണ് ത്രൈമാസത്തില് നല്‍കിയത്. രണ്ട് ആണവനിലയങ്ങള് വാര്‍ഷിക അറ്റകുറ്റപ്പണികള്‍ക്കായി അടച്ചിട്ടിരിക്കുകയായിരുന്നു. മറ്റൊന്നാകട്ടെ തണുപ്പിക്കല് സംവിധാനത്തില് കടല്‍പ്പായല് കയറിയതിനാല് പ്രവര്‍ത്തനം നിര്‍ത്തിവെച്ചിരിക്കുകയുമായിരുന്നു. കഴിഞ്ഞ വര്‍ഷത്തിന്റെ അവസാനപാദത്തിലും സമാനമായ സംഭാവന പുനരുപയോഗ ഊര്‍ജമേഖല രാജ്യത്തിനു നല്‍കിയിരുന്നു. സൗരോര്‍ജത്തിനൊപ്പം കാറ്റാടിപ്പാടങ്ങളും കൂടിയപ്പോള് ഉല്‍പ്പാദിപ്പിക്കാനായത് ആണവനിലയങ്ങളേക്കാള് കൂടുതല് വൈദ്യുതിയായിരുന്നു. ഇത്തവണ സൗരോര്‍ജപ്ലാന്റുകളുടെ സഹായമില്ലാതെ തന്നെ നേട്ടമുണ്ടാക്കാന് കാറ്റാടിപ്പാടങ്ങള്‍ക്കായി.\nകുറഞ്ഞ ചെലവിലുള്ള ഹരിതോര്‍ജത്തിന്റെ ആഭ്യന്തരോല്‍പ്പാദനം വര്‍ധിപ്പിക്കാനാകുന്നതില് അഭിമാനാര്‍ഹമായ നേട്ടമാണ് കൈവരിച്ചിരിക്കുന്നത്. രാജ്യത്ത് ഉല്‍പ്പാദിപ്പിക്കപ്പെട്ട വൈദ്യുതിയുടെ 18.8 ശതമാനമാണ് കാറ്റാടിപ്പാടങ്ങളില് നിന്നു ലഭിച്ചതെന്ന് ലണ്ടന് ഇംപീരിയില് കോളെജിലെ ഗവേഷകര് വ്യക്തമാക്കി\nപലവിധ പാരമ്പര്യേതര ഊര്‍ജ ഉറവിടങ്ങളുടെ കണ്ടുപിടിത്തത്തോടെ കല്‍ക്കരി, പെട്രോളിയം ഉല്‍പ്പന്നങ്ങള്, ജല വൈദ്യുതനിലയങ്ങള് തുടങ്ങിയവയെ മാത്രം ആശ്രയിച്ചിരുന്ന ഊര്‍ജമേഖല സമൂല പരിവര്‍ത്തനത്തിനു വിധേയമായിരിക്കുന്നു. ഇവയ്ക്കു വേണ്ടി വരുന്ന വമ്പിച്ച ചെലവും കാര്‍ബണ് പുറംതള്ളലിനെതിരേയുള്ള പ്രചാരണവും സര്‍വോപരി ഫോസില് ഇന്ധനങ്ങള് ഉറവ വറ്റുമെന്ന റിപ്പോര്‍ട്ടുകളും പുതിയ ഒട്ടേറെ മേഖലകളിലേക്ക് ഗവേഷണം നടത്താന് പ്രേരകമായി. ആണവനിലയങ്ങള്, ദ്രവീകൃത പ്രകൃതിവാതകം എന്നിവയ്ക്കു പുറമെ, പരിസ്ഥിതിയെ ഒരു വിധത്തിലും നോവിക്കാതെയുള്ള കാറ്റാടിപ്പാടങ്ങളും സൗരോര്‍ജ നിലയങ്ങളും വരെ ഇന്ന് ഊര്‍ജോല്‍പ്പാദനരംഗത്ത് സജീവമാണ്. ഊര്‍ജക്ഷാമം നേരിടുന്ന ലോകം അത് ഉല്‍പ്പാദിപ്പിക്കുകയും മികച്ച രീതിയില് വിതരണം സാധ്യമാക്കുകയും ചെയ്യുന്ന ചേരിയിലേക്ക് ചായുന്നത് സ്വാഭാവികമാണ്. ഈ സാഹചര്യത്തില് ബ്രിട്ടന്റെ നേട്ടം ലോകത്തിന് മാതൃകയാകുകയാണ്.\nയൂറോപ്പില് കഴിഞ്ഞ വര്‍ഷം ഉല്‍പ്പാദിപ്പിച്ച കാറ്റാടി വൈദ്യുതിയുടെ പകുതിയും ബ്രിട്ടന്റെ സംഭാവനയാണ്. വടക്കന് കടല്‍ത്തീരത്തും യൂറോപ്യന് നദീതീരങ്ങളിലും ഉയര്‍ന്ന കാറ്റാടിപ്പാടങ്ങള് ഊര്‍ജ ഭൂപടത്തില് വലിയ സ്ഥാനം നേടിയിരിക്കുന്നു. എവിടെ നിന്നു നോക്കിയാലും കാണുന്ന കാറ്റാടിപ്പങ്കകള് ഇനി യൂറോപ്പിലെ ഉയരം കൂടിയ കെട്ടിടം ഷാര്‍ഡിനേക്കാള് ഉയരത്തില് കറങ്ങും. അഞ്ഞൂറിലധികം കാറ്റാടികള് ഉല്‍പ്പാദിപ്പിക്കുന്ന ശരാശരി ഊര്‍ജം ഗ്രിഡിലൂടെ പ്രവഹിപ്പിക്കുന്നു. അതിന്റെ ശേഷി പോയവര്‍ഷത്തേക്കാള് അഞ്ചിലൊന്നാക്കി ഉയര്‍ത്തിയിട്ടുണ്ട്. 17 കാറ്റാടിപ്പാടങ്ങളില് നിന്നുള്ള വൈദ്യുതി ശരാശരി മൂന്നിലൊന്ന് ശക്തിമത്തായിട്ടുണ്ട്.\nയൂറോപ്പിലാകെയുള്ള 3.15 ജിഗാവാട്ട് സ്ഥാപിതശേഷിയുടെ 53 ശതമാനമാണ് ബ്രിട്ടണ് കൈവരിച്ചിരിക്കുന്നത്. ഇത് 2015-ലെ റെക്കോര്‍ഡ് ഭേദിച്ചിരിക്കുകയാണെന്ന് വിന്‍ഡ് യൂറോപ്പ് എന്ന വ്യവസായ സമിതി കണ്ടെത്തിയിരിക്കുന്നു. ലോകത്തില് ആദ്യമായി കടലില് കാറ്റാടിപ്പാടം സ്ഥാപിച്ച നോര്‍വീജിയന് എണ്ണക്കമ്പനി സ്‌റ്റേറ്റോയില് അതിനു തെരഞ്ഞെടുത്തത് സ്‌കോട്ട്‌ലന്‍ഡ് തീരത്തെയാണ്. ഈ വര്‍ഷത്തോടെ ഉയര്‍ന്ന ശേഷി കൈവരിക്കുന്നതോടെ പുതിയ റെക്കോര്‍ഡ് ഭേദിക്കാന് ബ്രിട്ടീഷ് കാറ്റാടിപ്പാടങ്ങള്‍ക്കാകുമെന്നു പ്രതീക്ഷിക്കുന്നു. കടലിലെ കാറ്റാടിപ്പാടങ്ങളെ സര്‍ക്കാര് പരമാവധി പ്രോല്‍സാഹിപ്പിക്കുന്നുണ്ട്. സര്‍ക്കാര് ലേലത്തിലൂടെ വിതരണം ചെയ്യുന്നതിലൂടെ ഉറപ്പായ തുക കാറ്റാടിപ്പാടം ഉടമകള്‍ക്കു കിട്ടുന്നുമുണ്ട്. ഇതൊരു വലിയ പിന്തുണയാണ്. കഴിഞ്ഞ വര്‍ഷം ഈ മേഖലയില് വലിയ കുറവ് രേഖപ്പെടുത്തിയിരുന്നെങ്കിലും വരും വര്‍ഷങ്ങളില് ഇത്തരം കരാറുകള് വന്‍തോതില് ആവശ്യമായി വരുന്ന സാഹചര്യമാണുള്ളത്.\nയൂറോപ്പിലാകെയുള്ള 3.15 ജിഗാവാട്ട് സ്ഥാപിതശേഷിയുടെ 53 ശതമാനമാണ് ബ്രിട്ടണ് കൈവരിച്ചിരിക്കുന്നത്. ഇത് 2015-ലെ റെക്കോര്‍ഡ് ഭേദിച്ചിരിക്കുകയാണെന്ന് വിന്‍ഡ് യൂറോപ്പ് എന്ന വ്യവസായ സമിതി കണ്ടെത്തിയിരിക്കുന്നു\nരാജ്യത്തെ കടല് കാറ്റാടിപ്പാടത്തിന്റെ ഇപ്പോഴത്തെ മൊത്തം ശേഷി 15.78 ജിഗാവാട്ട് ആണെങ്കില് 2020 ആകുമ്പോള് അത് 25 ജിഗാവാട്ടായി ഉയരുമെന്നാണ് പ്രവചനം. 2030 ആകുമ്പോള് ബ്രിട്ടണ് ഈരംഗത്ത് ഏറ്റവും ഉയരത്തിലെത്തും. ജര്‍മനി, നെതര്‍ലന്‍ഡ്, ഫ്രാന്‍സ് എന്നിവരാകും തൊട്ടു പിന്നില്. ഇപ്പോള് നാലാം സ്ഥാനത്തുള്ള ഡെന്മാര്‍ക്ക് പിന്തള്ളപ്പെടും. കടലിലെ കാറ്റാടിപ്പാടങ്ങളില് ഫ്രാന്‍സ് നിക്ഷേപം വര്‍ധിക്കാനൊരുങ്ങിയതോടെയാണ് ഈ രംഗത്ത് അവര് മുന്നേറുന്നത്. തങ്ങളുടെ ആദ്യ കടലിലെ പൊങ്ങുകാറ്റാടിപ്പാടം ഫ്രാന്‍സ് സ്ഥാപിക്കുന്നത് ഫിന്‍ലന്‍ഡിലാണ്. കടലിലെ മഞ്ഞിലും കേടുവരാത്ത കാറ്റാടികളാകും ഇവിടെ സ്ഥാപിക്കുന്നത്.\nഡിസംബറില് സ്‌കോട്ട്‌ലന്‍ഡില് നിന്ന് വടക്കന് വെയ്ല്‍സിലേക്കുള്ള വൈദ്യുതിലൈന് തുറന്നതോടെ സ്‌കോട്ടിഷ് കാറ്റാടിപ്പാടങ്ങളില് നിന്നു കൂടി വൈദ്യുതപ്രവാഹം സാധ്യമായി. അവയില് ചിലത് സാധാരണമായി ദേശീയ ഗ്രിഡിലേക്കു തിരിച്ചു വിടുകയും ചെയ്തിട്ടുണ്ട്. വെസ്റ്റേണ് ലിങ്ക് കണക്ഷന് ദേശീയ ഗ്രിഡ് കാറ്റാടിപ്പാട ഉടമകള്‍ക്ക് സബ്‌സിഡി നല്‍കിയിട്ടുണ്ട്. 2017-ല് സര്‍ക്കാര് 100 മില്യണ് പൗണ്ട് സബ്‌സിഡി നല്‍കിയിരുന്നു. ഈ വര്‍ഷം സബ്‌സിഡി മൂന്നില് രണ്ടാക്കി വെട്ടിക്കുറച്ചിട്ടുണ്ട്. ആസന്നഭാവിയില് കാറ്റാടിവൈദ്യുതിയില് നിന്ന് പരിധിയില്ലാത്ത കാര്യങ്ങള് ചെയ്യാനാകുമെന്ന് ഊര്‍ജവിദഗ്ധന് ഡോ. റോബ് ഗ്രോസ് ചൂണ്ടിക്കാട്ടുന്നു. പഴകിയ ഗ്രിഡുകളെ നിയന്ത്രിക്കാന് വാതക ടര്‍ബൈനുകള് ഉപയോഗിക്കുന്നതിനേക്കാള് പുതിയ ലൈനുകളിട്ട് കാറ്റാടി വൈദ്യുതി വിതരണം നടത്തുകയാണു വേണ്ടതെന്ന് റിനീവബിള് യുകെ എന്ന വ്യവസായ സംരംഭത്തിന്റെ എക്‌സിക്യുട്ടിവ് ഡയറക്റ്റര് എമ്മ പിന്‍ച്‌ബെക്കും അഭിപ്രായപ്പെടുന്നു.\nബ്രിട്ടന്റെ ചരിത്രത്തിലാദ്യമായി കാര്‍ബണ് പുറംതള്ളലിന്റെ പ്രധാന കാരണം ഗതാഗതമായിരിക്കുന്നുവെന്നാണ് കണക്കുകള് വ്യക്തമാക്കുന്നത്. പരമ്പരാഗതമായി മുന്‍പന്തിയില് നിന്നിരുന്ന ഊര്‍ജവ്യവസായത്തെയാണ് പിന്തള്ളിയത്. 2016-ല് രണ്ടു ശതമാനം വരെ അധികം കാര്‍ബണ് ആണ് ഊര്‍ജവ്യവസായത്തേക്കാള് വാഹനഗതാഗതം പുറംതള്ളിയത്. കാര്‍ബണ് പുറംതള്ളല് പടിപടിയായി കുറച്ചു കൊണ്ടു വരാനുള്ള ഊര്‍ജവ്യവസായമേഖലയുടെ നടപടികള് ഫലം കണ്ടിരിക്കുന്നു. പ്രതിവര്‍ഷം 17 ശതമാനമായാണു മലിനീകരണത്തോത് കുറഞ്ഞിരിക്കുന്നത്. കല്‍ക്കരിവൈദ്യുതനിലയങ്ങളുടെ പ്രവര്‍ത്തനങ്ങള് കുറയ്ക്കുന്നതടക്കമുള്ള നടപടികളിലൂടെയാണ് ഈ നേട്ടം സാധ്യമായത്. എന്നാല് നിരവധി മറ്റു വിഭാഗങ്ങളില് മലിനീകരണം കൂടിയിട്ടുണ്ട്.\nകാര്‍ബണ് പുറംതള്ളലില് രാജ്യത്തിന്റെ നാലിലൊന്നില് കൂടുതല് പങ്കു വഹിക്കുന്ന വാഹനഗതാഗതമാണ് ഇതില് പ്രധാനം. അന്തരീക്ഷമലിനീകരണ കാരണങ്ങളുടെ പട്ടികയില് ഏറ്റവും മുന്തിയ സ്ഥാനം വാഹനഗതാഗതത്തിനാണ്. അപകടകരമായ ഈ അവസ്ഥ നേരിടാന് ഡീസല് കാറുകള്‍ക്ക് അനുമതി നിഷേധിക്കുന്നതടക്കമുള്ള കടുത്ത നടപടികള് കൈക്കൊള്ളാന് സര്‍ക്കാര് തീരുമാനിച്ചിരിക്കുകയാണ്. 1990 മുതല് ഹരിതഗൃഹവാതകങ്ങളുടെ പുറംതള്ളല് 41 ശതമാനം കുറഞ്ഞിട്ടുണ്ട്. ഇതില് കാര്‍ബണ്‍ഡയോക്‌സൈഡാണ് വലിയ പങ്ക്, 36 ശതമാനം. അതേസമയം, ഊര്‍ജവിതരണക്കാര് അവരുടെ മൊത്തംഉല്‍പ്പാദനത്തിന്റെ 57 ശതമാനം കുറച്ചിരുന്നു. എന്നാല് ഗതാഗതമേഖലയില് ഈ പുരോഗതി കാണാനായില്ല. 1990- 2016 കാലഘട്ടത്തില് കാര്‍ബണ് പുറംതള്ളലില് രണ്ടു ശതമാനത്തിന്റെ കുറവേ വരുത്താനായുള്ളൂ. ഇതാകട്ടെ, എണ്ണ ഇന്ധനമാക്കുന്ന കാറുകളുടെ വില്‍പ്പന സമീപഭാവിയില് വെട്ടിക്കുറയ്ക്കുന്നതിനുള്ള നടപടികളിലേക്കു നയിക്കുകയും ചെയ്തിരിക്കുന്നു.\nയൂറോപ്പില് കഴിഞ്ഞ വര്‍ഷം ഉല്‍പ്പാദിപ്പിച്ച കാറ്റാടി വൈദ്യുതിയുടെ പകുതിയും ബ്രിട്ടന്റെ സംഭാവനയാണ്. വടക്കന് കടല്‍ത്തീരത്തും യൂറോപ്യന് നദീതീരങ്ങളിലും ഉയര്‍ന്ന കാറ്റാടിപ്പാടങ്ങള് ഊര്‍ജ ഭൂപടത്തില് വലിയ സ്ഥാനം നേടിയിരിക്കുന്നു\nഅന്തരീക്ഷമലിനീകരണത്തെയും കാലാവസ്ഥാവ്യതിയാനത്തെയും നേരിടാനുള്ള ശ്രമങ്ങളുടെ ഭാഗമായി 2040 ആകുമ്പോഴേക്കും ഫോസില് ഇന്ധനങ്ങള് ഉപയോഗിക്കുന്ന വാഹനങ്ങളുടെ വില്‍പ്പന പൂര്‍ണമായി നിര്‍ത്തലാക്കാനുള്ള ആഗ്രഹം സര്‍ക്കാര് പ്രഖ്യാപിച്ചിരുന്നു. കാലാവസ്ഥാവ്യതിയാനത്തെപ്പറ്റി സര്‍ക്കാരിന് നിര്‍ദേശങ്ങള് നല്‍കുന്ന സമിതിയുടെ ശുപാര്‍ശപ്രകാരം 2030-ല് ഇറങ്ങുന്ന അഞ്ചു കാറുകളില് മൂന്നും വൈദ്യുതി ഉപയോഗിക്കുന്ന കാറുകളായിരിക്കണം. ഇതു കൊണ്ട് കാര്‍ബണ് പുറംതള്ളല് 44 ശതമാനം വെട്ടിക്കുറയ്ക്കാനാകുമെന്നാണു കരുതപ്പെടുന്നത്. കാലാവസ്ഥയെ തകര്‍ക്കുന്ന മലിനീകരണത്തില് സ്വാഗതാര്‍ഹമായ ഇടിവുണ്ടായിട്ടും ഗതാഗതമേഖലയില് മലിനീകരണം കുറയ്ക്കാനുള്ള ശ്രമങ്ങളൊന്നുമുണ്ടായിട്ടില്ല.\nകാര്‍ബണ് പുറംതള്ളല് കുറയ്ക്കാന് ലക്ഷ്യമിട്ട സര്‍ക്കാര് നയങ്ങള്‍ക്കു തന്നെ ഭീഷണി ഉയരും വിധം എതിര്‍പ്പുയര്‍ന്ന സാഹചര്യത്തിലാണ് ചരിത്രനേട്ടം റിപ്പോര്‍ട്ട് ചെയ്തിരിക്കുന്നത്. കര്‍ശനമായ കാര്‍ബണ് പുറംതള്ളല് നിയമങ്ങള്‍ക്കെതിരേ നയവ്യതിയാനത്തിനു തന്നെ സര്‍ക്കാര് ചിന്തിച്ചു വരികയായിരുന്നുവെന്ന് പാര്‍ലമെന്റംഗങ്ങള് വ്യക്തമാക്കി. 2015 മുതലുള്ള കാര്‍ബണ്‍രഹിത ഊര്‍ജ നിക്ഷേപങ്ങളെ തകര്‍ക്കുന്നതിലേക്കു നയിക്കുന്ന സാഹചര്യമായിരുന്നു ഇത്. ലേബര് പാര്‍ട്ടി എംപിയും പാരിസ്ഥിതിക ഓഡിറ്റ് കമ്മിറ്റി അധ്യക്ഷയുമായ മേരി ക്രേഗ് ഇതു വ്യക്തമാക്കുന്നു. കാര്‍ബണ്‍മുക്ത ലക്ഷ്യങ്ങളെ നേരിടുന്നതിനായി ഊര്‍ജം, ഗതാഗതം, താപനം, വ്യവസായം എന്നിവയില് കോടിക്കണക്കിനു പണം ആവശ്യമുണ്ടെന്ന് അവര് ചൂണ്ടിക്കാട്ടുന്നു. എന്നാല് ഫണ്ടുകളിലെ ഇടിവ് കാലാവസ്ഥാവ്യതിയാന ലക്ഷ്യങ്ങള് നിയമപരമാക്കുന്നതിന് വിഘാതമാകുന്നു.\n23 ബില്യണ് പൗണ്ട് സര്‍ക്കാര് കാര്‍ബണ് പുറുതള്ളല് കുറയ്ക്കാനുള്ള പദ്ധതികള്‍ക്കായി സബ്‌സിഡി നല്‍കുന്നത് ധൂര്‍ത്താണെന്നു മാത്രമല്ല, അത് ലക്ഷ്യങ്ങള് കൈവരിക്കുന്നതില് പരാജയപ്പെടുമെന്നും സമിതി വിലയിരുത്തുന്നു. പുനരുപയോഗഊര്‍ജം മാത്രമാണ് വിശാലമായ ശുഭപ്രതീക്ഷ നല്‍കുന്നതെന്ന് പബ്ലിക്ക് എക്കൗണ്ട്‌സ് കമ്മിറ്റി പറയുന്നു. അത്തരം പദ്ധതികള് ലക്ഷ്യവേധിയായിരിക്കും. ഉപഭോക്താക്കള്‍ക്ക് എന്താണ് വേണ്ടതെന്നു മനസിലാക്കുന്നതില് സര്‍ക്കാര് പരാജയപ്പെട്ടതായും അവര് പറയുന്നു. മന്ത്രിമാര് പുനരുപയോഗ ഊര്‍മെന്ന ആശയത്തെ പിന്തുണയ്ക്കുന്നുണ്ടെങ്കിലും അവരുടെ വാദവും പിന്തുണയുമെല്ലാം വീടുകള്‍ക്കും ഓഫിസുകളുടെയും മേല്‍ക്കൂരയില് സ്ഥാപിക്കുന്ന സൗരോര്‍ജപാനലുകള് പോലുള്ള ചെറുകിട പദ്ധതികളിലേക്കു മാത്രിമായി ഒതുങ്ങുകയാണ്. എന്നാല് ചെറുകിടപദ്ധതികളെയും കുറഞ്ഞ കാര്‍ബണ്‍പുറംതള്ളല് മാത്രം സാധ്യമാകുന്നതുമായ പദ്ധതികളെയും എങ്ങനെയാണു പ്രോല്‍സാഹിപ്പിക്കാന് കഴിയുക എന്ന സര്‍ക്കാര് അന്വേഷണങ്ങള്‍ക്ക് ഇനിയും പരിഹാരം കണ്ടെത്താന് കഴിഞ്ഞിട്ടില്ല.\nTags:\tWindmills that override nuclear energy\nആര്‍കെ നഗര് തമിഴ്‌നാട് രാഷ്ട്രീയത്തിന്റെ ഗതി നിര്‍ണയിക്കുമ്പോള്